- CORINA OZON - - DRUMURILE AMANŢILOR - CORINA OZON DRUMURILE AMANŢILOR Editura Herg Benet, Versiune ebook: v , iunie Cuprins AMANTA ŞI PROBLEMELE DIN PARADIS AMANŢII ÎN BUCĂTĂRIE NEVASTA ŞI VIAŢA DUPĂ DIVORŢ AMANTA ŞI PRIETENIA AMANTUL ŞI PROBLEMELE FINANCIARE NEVASTA LA SALA DE FITNESS AMANTA ŞI MOTIVAŢIONALELE AMANTUL ŞI NELU VRĂJITORUL NEVASTA ŞI NOSTALGIA DUPĂ RODIN AMANTA ŞI PROPUNEREA DE JOB AMANTUL LA CONFERINŢĂ NEVASTA LA PICNIC AMANTA LA INTERVIU AMANTUL ŞI ÎNŢELEPCIUNEA BĂTRÂNEŢII NEVASTA ŞI CONFESIUNEA INSTRUCTORULUI DE FITNESS AMANTA ŞI PRIMA APARIŢIE DE HOSTESSĂ AMANTUL ŞI FANTEZIILE NEVASTA ŞI RECONECTAREA CU RODIN AMANTA ÎN VACANŢĂ LA ROMA AMANTUL ŞI CRIZELE FEMEILOR NEVASTA ŞI MEŞTERUL NUMEROLOG AMANTA ŞI SCHIMBĂRILE DE LA CAFENEA AMANTUL ŞI CONFUZIA DE LA RESTAURANT NEVASTA ŞI SEXUL BĂTRÂNILOR AMANTA ŞI SUSPICIUNEA AMANTUL LA ÎNTÂLNIRE NEVASTA LA MARE AMANTA ŞI PLECAREA ÎN AMERICA AMANTUL ŞI ACCIDENTELE CASNICE NEVASTA ŞI EMOŢIILE AMANTA ŞI PAUZA AMANTUL ŞI REVENIREA AMANTA ŞI PROBLEMELE DIN PARADIS M-am mutat cu Mircea şi stăm ca doi studenţi, în chirie, într-un cartier de tot rahatul Ce-i drept, apartamentul e mişto, are o terasă de toată frumuseţea, dar, când ies şi aud manelele vecinilor de deasupra, regret garsoniera mătuşă-mii Nu era ea prea mare şi nici în vreun cartier select, dar măcar erau vecini mai simţiţi Doar babele alea curioase cu cine mi-o trag mai stricau peisajul Dar la etajul unu era un tip care dădea muzica simfonică tare Păi, era parfum Beethoven fată de ce mi-aud urechile acum! Mi-e dor de Beethoven Mircea mi-a zis că-s tâmpită Îl fac şi eu tâmpit, dar nu mai e de drag, ca înainte, uneori chiar mă scoate din sărite Păi, am înţeles, are copii, trebuie să meargă pe la ei, dar de ce mama mă-sii trebuie să-i facă şi cumpărăturile lui Teo? Ea ce are? E scutită de doctor? Şi nu e doar asta Când ne e şi nouă mai bine, sună ea cu câte o aiureală, doar să dea un semnal că e prezentă Ba că băiatul nu rezolvă la matematică, ba că fata nu ştiu ce nu găseşte, de parcă Mircea ar fi vreun iluzionist să le ştie pe toate şi să fie în mai multe locuri deodată! O proastă Vrea să arate ea ce mult se ocupă de copii şi câtă treabă are La început, îl trimiteam eu pe Mircea să-şi mai vadă copiii, chiar insistam să stea mai mult cu ei de sărbători sau la vreo aniversare Dar ce şi-o fi zis Teo, că suntem la cheremul ei Apoi îi trimitea pe copii câte un weekend întreg şi stăteau pe capul nostru, de nu puteam să facem nimic Trebuia să mă joc, aveam, n-aveam chef, să merg cu ei în parc şi să ridic la rang de geniu orice inepţie scoteau pe gură Ce-i drept, copiii nu sunt proşti deloc, mai ales fetiţa, care e o dulceaţă Băiatul e mai rezervat, seamănă cu Teo, Mircea mi-a zis că are uitătura ei Sunt drăguţi amândoi, dar să nu stea pe capul meu mai mult de două zile, că devin nişte monştri Şi, de parcă nu era destul, Mircea a început să vină cu doleanţe culinare, cum ar fi să-i fac o ciorbă Nu că nu ştiu să fac, ba chiar o fac bună, dar parcă mă deranjează cumva, prea mă confundă uneori cu o bucătăreasă În fond, fac ciorbă când am eu chef În fine, poate oi fi eu prea sensibilă şi cu nervii încordaţi Când vreau să-i zic ceva, să-mi dau cu părerea, el îmi aruncă imediat că nu am divorţat Acum, dacă el a divorţat, e o mare bravură! Îmi scoate ochii că a făcut-o pentru mine, iar eu nici nu fac nimic să grăbesc lucrurile Păi, eu sunt vinovată că Epaminonda nu acceptă şi nici nu e de găsit? Eu n-aş vrea să fiu liberă şi să mă bucur de viaţă? Boss îmi răspunde la telefon când vrea şi în doi peri Am fost nevoită să plec de la compania lui şi am stat două luni fără serviciu A fost o experienţă groaznică Şeful cel nou, ăla excentric cu blugi lăsaţi pe cur, a desfiinţat posturile pe care le ocupam eu şi Silviuţa-puţa, care a plecat înapoi la Cluj cu Emil ardeleanul, cel mai bun şef cred pe care l-am avut Ăsta nou e plin de idei şi, deşi a zis că nu face restructurări, a desfiinţat posturi M-a trimis să stau la registratură, unde am înnebunit cu atâtea cifre şi telefoane, plus că aveam o şefă cam nefutută care mă ţinea degeaba peste program, doar ca să-mi facă rău I-am spus lui Boss de mai multe ori, dar nu s-a schimbat nimic Şi atunci mi-am băgat picioarele şi mi-am dat demisia Abia atunci m-a sunat el să mă întrebe dacă e adevărat că plec şi, când i-am confirmat, tot ce-a avut să-mi spună a fost că iau numai decizii proaste în ultima vreme Pur şi simplu mi-a închis telefonul în nas Începeam să am dubii în legătură cu eleganţa pe care o afişa Parcă dintr-odată nu mai aprecia nimic la mine Ştiam că totul se trăgea de când l-am părăsit pe Epaminonda, dar nu aveam ce face La fete nu aveam cum să cer ajutor, că nu stăteau nici ele pe roze Larisa suspina după Sebi de la Londra, Clau îşi revenea după cancer, iar Cami se gândea tot mai mult să se întoarcă în Grecia, unde se află şi tatăl fetiţei lor Cel puţin, aşa simţeam eu Ăsta o chemase de mai multe ori, dar ea aştepta ca el să-i arate că are un serviciu bun şi că a scăpat de datorii Eram disperată că nu-mi găseam de lucru, stăteam acasă ca o pupăză să-l aştept pe Mircea şi simţeam că-mi vine să mă urc pe pereţi de plictiseală Citeam, am vrut să iau un câine, dar nu a fost de acord proprietarul locuinţei Simţeam că mă aflu la marginea depresiei, dacă nu fac ceva Şi mi-a venit în cap, de disperare, să-l caut pe primul meu şef, Martin, cel care fusese dat afară pentru perversiuni cu secretarele, dar mi-am amintit că aşa l-am cunoscut pe Epaminonda, la acel raport, când l-au dat în vileag Şi ce-ar zice Martin să-i cer un loc de muncă fiind măritată cu cel care i-a semnat concedierea? Clar era o prostie! Mircea nu-mi zicea nimic, dar simţeam că nu-i convine, deşi nu i-am stat chiar pe cap, pentru că aveam şi eu nişte economii Dar ne-am dus într-un weekend la munte, ne-am futut ca disperaţii, apoi am venit mai obosiţi şi mai săraci Şi, uite, că nu m-a lăsat norocul şi într-o zi cu cine mă întâlnesc pe stradă? Cu Lili, cea cu care am făcut nişte evenimente de pomină, pe vremea şefului Martin, inclusiv când ne-a pus să dansăm pe masă în delegaţie Nu mai era cu el, se săturase să-i suporte fanteziile, lucra la o altă firmă şi era mulţumită I-am spus că am plecat de la companie şi ea s-a mirat, ştia că m-am măritat cu Epa, dar nu ştia că suntem despărţiţi Am întrebat-o dacă e vreun post liber şi mi-a spus să o las să se intereseze, ştia că una dintre fetele de la recepţie trebuie să nască Seara m-a sunat şi mi-a zis că m-a recomandat Resurselor Umane şi că mă vor chema la interviu Aşa m-am angajat la alţi ciudaţi, dar măcar era ceva nou Eram un fel de ofiţer de relaţii publice, eu direcţionam vizitatorii şi răspundeam la telefoane Nu era cine ştie ce şi aveam de data aceasta o şefă foarte bună, o femeie trecută de prima tinereţe, care-şi creştea singură băiatul Era mai bine decât să fiu la cheremul vreunui diliu Programul nu începea devreme, dar se termina după ora cinci, şi uneori îl găseam pe Mircea plictisit, uitându-se la televizor, ori ieşit la vreo bere Venea ameţit şi nu mă mai înţelegeam cu el, pentru că adormea imediat Îl întrebam câteodată: „Mă mai iubeşti, Mircea?” „Ce mă tot întrebi asta? Ştii bine că da” îmi răspundea el cam fără chef Şi, pe măsură ce-l întrebam, se supăra mai tare, şi renunţam la subiectul ăsta Nu ne mai vorbeam despre iubirea noastră şi mă întrista Simţeam cum între noi se face un gol Mă mai întâlneam şi cu fetele, dar mai rar Ora mea de ieşire de la serviciu era aiurea şi, când terminam programul, eram atât de obosită, că nu mai aveam chef de nimic Vedeau şi ele că nu mai sunt ca altădată „Fată, tu ce ai? De la o vreme pari cam ofilită”, m-a întrebat Larisa „Să ştii că şi eu am remarcat, dar mi-a fost ruşine să întreb”, a adăugat Clau Cami tăcea, iar eu m-am simţit pentru prima oară prost în faţa lor, mai prost decât când eram cu Epa şi mă legase cu cătuşe şi mânca shaorma „Nu am avut serviciu, iar eu şi Mircea cred că avem nevoie de o pauză”, le-am răspuns, cu greu Nu avea rost să fac pe-a fericita, când se vedea de la o poştă că am un morcov în cur Ele au rămas cu gura căscată „Şi de ce nu ai zis nimic? Vorbeam cu Pişcoţel şi găsea el ceva”, mi-a zis Clau pe un ton mustrător „Dar chiar aşa, fată, să nu spui tu nimic? Hai, că mă supăr!”, a zis şi Larisa ţuguindu-şi buzele, ca să pară mai convingătoare „Le aveţi şi voi pe ale voastre M-am descurcat oricum”, am spus eu Cami, care nu intervenise până atunci, a deschis şi ea gura: „Mă îngrijorează situaţia ta, Cati Din câte înţeleg, nu doar serviciul a fost o problemă Cum merg treburile cu Mircea?” A mers drept la ţintă, ca de obicei M-am foit pe scaun, că eram toate patru la o terasă „Suntem obosiţi amândoi, dar ne revenim noi, mă iubeşte în continuare” Fetele se uitau la mine atente la fiecare cuvânt Cami a intervenit iar: „Ştii că aţi mai trecut prin asta ” „Da, de aceea am zis că ne revenim Suntem stresaţi că stăm cu chirie, el trebuie să vadă şi de copii, am avut perioada când am şomat, acum suntem bine”, am spus eu totul ca pe o dare de seamă Ele au clătinat din cap cu neîncredere, dar n-au mai continuat Brusc, nu mai aveam chef să stau şi le-am zis că trebuie să plec Ne-am îmbrăţişat protocolar, iar Larisa a izbucnit: „Voi nu vedeţi ce am ajuns? Din cauza unor pulărăi ne-am stricat zenul Nu vedeţi că ne comportăm ca nişte tâmpite?” „Aşa este! Nimic nu trebuie să ne umbrească prietenia”, a adăugat Clau Cami a aprobat din cap, gânditoare Ne-am luat toate ca într-o horă şi ne-am ţinut strâns, astfel ne-am transmis ceea ce era de zis în cuvinte Apoi ne-am îndepărtat „Ai grijă de tine!” mi-a spus Cami Apoi mi-a şoptit la ureche: „Ce mai ştii de Nelu?” Nu mai ştiam mare lucru, locuia tot cu Lizi, se pare că se înţelegeau bine Rar ieşea cu Mircea, părea că s-a retras Poate aşa trebuia, să nu mai ştie toţi fiecare mişcare de-a ta Dar pe ea ce o interesa? „Aşa, întrebam şi eu, nu m-a mai sunat demult”, m-a lămurit ea Pe drum, m-am gândit ce ale naibii suntem şi noi, femeile Cât suntem căutate, facem pe-a nebunele, când nu mai suntem băgate în seamă, zici că ne mănâncă undeva Asta era şi ceea ce trăiam eu acum cu Mircea, care nu mai era ca înainte AMANŢII ÎN BUCĂTĂRIE Sunt foarte obosit de la un timp Nu mai am chef de nimic Nelu zice în glumă că oi fi depresiv, că parcă e o molimă deja Vezi pe cineva trist, are depresie Stă cineva fără să zică ceva, are depresie Acum, fără mişto, că pe un coleg de la alt departament l-au dus la psiholog pe sus, le era frică să nu-şi ia zilele Acum e sub tratament Aşa că am luat-o eu ca pe o glumă, apoi m-am speriat, că s-ar putea să fiu şi eu depresiv, în pula mea, nu era de glumit cu chestiile astea! Cel mai greu îmi era că nu mă mai vedeam aşa des cu Nelu De când lucram la proiecte diferite, abia apucam să ne vedem pe fugă la prânz Era fericit cu Lizi a lui şi era varianta îmblânzită a lui Nelu pe care-l ştiam eu Ce să zic? Să fie sănătoşi! Doar eu cu Cati ne mai ascuţim săbiile câteodată Uite, că am devenit şi mai profund, zici să sunt vreun budist, din ăla cu tot felul de maxime pe cartoane colorate! Eu vin obosit acasă, iar ea mă întreabă dacă o iubesc Poftim cultură! Eu nu le înţeleg pe femeile astea Dacă le zici că le iubeşti, eşti luat de papagal, dacă nu zici, se bosumflă Chiar nu mai ştiu cum să o scot la capăt, uneori Şi cu cât mă întreabă mai mult, cu atât parcă mă îndepărtează Marea mea bucurie este când sunt cu copiii Au crescut frumos, trebuie să recunosc că Teo e o mamă bună Acum pot să fac glume cu ei, le explic chestii, e o plăcere Doar că am văzut că nu-i convine lui Cati, că prea sar în sus când e vorba de copii Păi, dacă nu pentru ei să sar, atunci pentru cine? Nu ştiu, dar vine cu nişte chestii pe care nu i le ştiam Reproşuri, critici, suspiciuni, iar ea nici măcar nu a băgat divorţ L-a întrebat o dată pe Epicur ăla dacă vrea să divorţeze Ăla, doar nu e prost, normal că a zis că nu vrea, iar ea s-a culcat pe o ureche şi aşteaptă să vină ăla şi să-i spună să se despartă O să fie asta la pulivară Iar ea îmi scoate mie ochii că stau mult cu copiii Hai, că mi se urcă sângele la cap doar când mă gândesc! Trebuie să mă văd cu Nelu „Văd că e deranj în Paradis”, m-a luat Nelu de cum ne-am văzut „Paradisul pulii!”, i-am zis eu „Ce-ai, bă, de eşti aşa cătrănit?” Am comandat două beri, altă treabă era să beau cu el „Sunt foarte stresat, nu mă mai bucură nimic”, i-am răspuns Nelu bea şi îşi ştergea spuma de pe buze cu limba „Ţi-am zis eu cum va fi cu oboseala, că nu e totul să divorţezi Altfel, toţi s-ar grăbi să facă asta Cati ce face, cum e?” Am ridicat din umeri „Şi ea e cam iritată, n-a avut serviciu câteva luni, o deranjează că merg des la copii, căcaturi din astea ” „Şi acum lucrează? Că femeia trebuie să aibă mereu de lucru, să nu aibă mintea odihnită, că îi vin idei Asta zicea taică meu”, a zis Nelu, râzând ca prostul „Şi-a găsit, nu e foarte mulţumită, dar nici unde era nu mai putea sta Îşi băteau joc de ea, şeful cel mare e ofticat că l-a lăsat pe boul de fii-su ” „A reuşit să divorţeze?” „Nu, Epicur s-a dat la fund”, i-am zis „Tot în America?”, a vrut să ştie Nelu „În America, în Patagonia, în mă-sa, unde-o fi!”, i-am răspuns cu năduf Nelu mă privea atent „Şi nici tu n-ai mai avut timp să ne vedem”, i-am mai zis „Sunt ocupat cu proiectele astea, e greu că nu mai avem acelaşi program Stau cu Lizi, mergem la munte, vizităm chestii Trece timpul Dar tu ştii că poţi să mă suni oricând”, mi-a zis el punându-mi mâna pe umăr Parcă îmi venea să plâng, asta ar mai lipsi, aş fi ultimul pămpălău din univers Nelu a vorbit iar: „Te-am avertizat că nu va fi uşor E un alt stil de viaţă Nu poţi scăpa de obligaţii Să ştii, Mircea, că fericirea are mereu un preţ, eu m-am convins de asta Viaţa e mare curvă, îţi dă, dar îţi ia dublu Tu trebuie să ai grijă de copii, de Cati, să-ţi faci planuri cu noua viaţă Are şi ea nevoie de ajutorul tău, nici ei nu-i e uşor, că se ştie încă legată Cu banii cum staţi?” „Binişor, acum are şi Cati salariu”, i-am zis „Dacă ai nevoie, să nu te fereşti să-mi zici”, mi-a spus Nelu „Spune-mi ce naiba să fac, cum s-o scot la capăt? Nu mai am răbdare!”, l-am întrebat disperat Ştiu că Nelu avea mereu o soluţie, un iepuraş în pălărie „Să te odihneşti, în primul rând, să ai grijă de sănătatea ta, că ai nevoie de energie Să acorzi atenţie tuturor aşa cum trebuie, fără să te iroseşti”, a spus el ca la doctor „Cu Teo cum să fac? Şi ea vrea atenţie”, l-am întrebat „Nu o ignori, dar nici nu te arăţi prea săritor Trebuie să înţelegeţi amândoi că fiecare are viaţa lui, asta vine cu timpul” Nu eram prea lămurit, dar cumva mi-a ridicat ceaţa de pe ochi Nu mai aveam putere să mă cert cu Teo şi de aceea făceam tot ce cerea Ştiam că nu e bine, dar nu mai aveam nervi Dar, gata, că nu m-a câştigat ea la loterie! M-am ridicat de la masă şi eram mai calm Nelu m-a bătut pe umăr încurajator „Dar tu cum eşti? N-am vorbit decât de mine”, l-am întrebat „Sunt bine, Lizi e o fată tare de treabă şi, parcă, de când sunt cu ea, nu mă mai interesează alte femei Nu a fost uşor să mă domesticească, dar uite că fiecare are dresorul lui”, a spus el râzând Am râs şi eu cam mânzeşte, pe mine mă dresase Cati, dar nu de tot Eram semi dresat încă de Teo Femeile astea cred că au ca menire să ne dreseze cum vor ele Iar noi, ca proştii, să trăim ca să facem să le fie lor bine M-am despărţit de Nelu şi m-am dus să iau un buchet de flori pentru Cati Am găsit-o acasă, făcea de mâncare Dintr-odată, mi s-a părut inutil gestul meu şi mă întrebam cine căcat m-a pus să aduc flori Când m-a văzut cu buchetul în mână ca un caraghios, i-au dat lacrimile şi s-a repezit la mine, de m-am clătinat M-a cuprins cu braţele strâns, că-mi venea berea pe gât „Stai că striveşti florile!”, i-am zis Atunci ea m-a tras uşor de păr şi m-a strâns de cap „Iubi, dragul meu! Mi-a adus el flori”, a spus Cati şi m-a sărutat pe gură apăsat Apoi m-a mângâiat pe faţă I-am simţit degetele lipicioase şi m-am şters pe obraz Pe palmă aveam o dâră albă Cati a râs, iar eu am privit-o întrebător „Fac nişte şniţele şi am pe mâini faină cu ou”, m-a lămurit ea Făină cu ou îmi mai lipsea! M-am dus la baie şi m-am spălat, şi m-am uitat în oglindă Se uita la mine o faţă de bou, de-mi venea să-i dau palme M-am schimbat de haine şi m-am dus să văd ce face Cati în bucătărie, că umpluse casa de prăjeală Stătea la aragaz, cu spatele la mine, şi am văzut că avea şorţul peste chiloţi, i se vedeau bucile care tremurau în ritmul ciocanului de şniţele Mi-era drag de ea, cum se chinuia să facă pe-a gospodina, şi mi s-a făcut poftă să o fut M-am dus încet şi am prins-o cu ambele braţe, apoi am simţit ceva greu pe frunte şi am văzut stele verzi „Ce pula mea faci? Vrei să mă omori?”, i-am strigat Ea se uita la mine cu ciocanul de şniţele în mână „Vai, iubi, iartă-mă, dar aşa m-am speriat! Ce sunt eu vinovată că ţi-ai băgat capul în ciocan?” Hai, că asta e bună! Tot eu eram de vină Cati a venit repede cu o lamă de cuţit şi m-a apăsat pe frunte Am scos un urlet de durere, ştiam leacul ăsta de pe vremea bunică-sii, mi l-a mai aplicat când m-am lovit demult, la ea acasă, de tocul uşii Dar parcă atunci nu mă durea aşa „Era să-mi crăpi capul, ce naiba!”, i-am zis supărat „N-am vrut, îmi pare aşa de rău!” Atunci am văzut florile pe masă şi m-am înfuriat de-a binelea „Îţi aduc flori, tu îmi dai în cap cu ciocanul, şi nici măcar nu le pui în apă Te doare în cur!”, i-am spus „N-am vrut să te lovesc Aveam şniţelele pe foc şi m-am grăbit, nu lăsam florile pe masă!”, mi-a strigat şi Cati „Mă piş pe şniţelele tale!”, i-am zis furios în timp ce-mi pipăiam cucuiul cât o nucă „Şi eu pe florile tale!” Deci aşa! Asta a pus capac „Al naibii să fie ăla care ţi-o mai aduce flori!”, i-am spus enervat Ia te uită la ea! Drept ce mă ia? Papagalul ei? Cati a început să plângă, că aşa fac toate când nu mai au ce să zică Bagă din recuzita de impresie artistică „Orice fac nu e bine Vreau să te aştept cu mâncare caldă, tu vii mirosind a bere şi mă sperii, apoi mă iei la rost De parcă eu am vrut să-ţi fac rău”, a vorbit ea printre sughiţuri „M-am văzut cu Nelu, că n-am mai vorbit demult cu el”, i-am răspuns „Şi Nelu te-a sfătuit să-mi vorbeşti aşa? Că el e şi consilier, mai nou ” „Eşti răutăcioasă Parcă ai fi Teo, îmi scoţi ochii că am băut o bere şi îmi jigneşti cel mai bun prieten”, i-am spus iritat „Sigur, acum compară-mă cu tuta aia, care, după ce ţi-a mâncat banii şi ficaţii, ţi-a pus bagajul la uşă ” „Nu mai vorbi aşa!”, i-am zis „Ce să spun, ţi-o fi dor de ea şi de soacră-ta!” „Deja mă calci pe nervi, Cati!”, i-am zis ca un avertisment „N-am voie să spun nimic de vreuna din ele, asta e culmea! Ai uitat că, dacă nu eram eu, alea te băgau la balamuc cu ifosele lor?”, m-a întrebat ea „Da, a dat norocul peste mine! Primesc ciocane în cap”, i-am zis sictirit „Asta e mulţumirea mea, după cât am aşteptat şi m-ai ţinut încurcată, am stat la cheremul tău, am rămas fără serviciu, ţi-am acceptat toate căcaturile, ia mai du-te tu în pizda mă-tii!” Când am auzit-o cum vorbeşte cu mine, am văzut roşu în faţa ochilor Deja era prea de tot! „Tu te-auzi ce spui? Cu ce te-am încurcat? Că n-ai rămas cu Epicur? A, domnişoara, pardon, doamna Potrivitu, nu e mulţumită, preferă buzunare pline şi coaie goale Păi, ce să zic, n-ai decât să mergi la el! Că am lăsat acasă una care mă cicălea, nu mai am nevoie de alta!” Atunci o văd că se repede spre mine şi dă să mă lovească I-am prins mâna şi i-am îndoit-o, iar ea a ţipat de durere Cu cealaltă mână tot căuta parcă să-mi scoată ochii Am strâns-o în braţe ca într-o menghină, iar ea ţipa să o las, că nu poate să respire Şi, cum se zbătea la pieptul meu, am coborât mâinile şi i-am simţit bucile fremătând Am luat-o pe sus, am dus-o în cameră şi am trântit-o pe pat, i-am ridicat şorţul şi i-am smuls chiloţii Cati îşi ţinea picioarele lipite, dar i le-am desfăcut cu putere şi am intrat în ea, până am auzit-o că geme şi am simţit cum se lasă moale Am fost scurt şi la obiect, şi m-am prăbuşit lângă ea Gâfâiam, de parcă fugisem înaintea unui tren După câteva clipe de tăcere, ea a spus: „Hai, că ai uitat de ciocan şi flori!” „De fapt, voiam să te fut, când te-am speriat în bucătărie” Ea s-a uitat la mine şi mi-a dat cu perna în cap „Nu eşti sănătos la minte!”, a zis încercând să-şi ascundă zâmbetul „După ce mi-ai dat cu ciocanul de şniţele, sigur nu!”, i-am răspuns Deodată o văd că sare din pat, pe uşă intra fum şi miros de ars Ne-am repezit amândoi în bucătărie, unde nu se mai vedea nimic Am oprit aragazul şi am pus tigaia în chiuvetă, apoi am lăsat apa să curgă în ea Pluteau nişte chestii negre ca bucăţi de cărbune, şniţelele, săracele Cati stătea în mijlocul bucătăriei, cu mâinile la gură În fumul ăla, doar cu şorţul pe ea, a luat florile de pe masă şi le-a pus într-o vază, iar eu am izbucnit în râs „Ce găseşti amuzant?”, m-a întrebat ea „Mă gândeam că pot să mă laud că i-am tras-o bucătăresei ” Cati m-a privit cu nişte ochi mai să mă taie, avea vaza în mână şi mă gândeam că îmi dă şi cu ea în cap, măcar să ştie o treabă Dar a zis doar atât: „Bucătăreasă e mă-ta!” Apoi a intrat la duş Şi, totuşi, parcă nu mai era ca înainte Poate aveam nevoie amândoi de o vacanţă Problema e că o duc tot mai rău cu banii, trebuie să am o discuţie cu Teo NEVASTA ŞI VIAŢA DUPĂ DIVORŢ Am început să mă învăţ cu viaţa de divorţată, parcă şi bărbaţii se uită după mine pe stradă mai mult Înainte, zici că eram invizibilă Mă mai văd cu Mioara, deşi m-a tot bătut la cap să vin la ei la biserică, a lăsat-o baltă când a văzut că-şi răceşte gura de pomană Mama stă cu mine şi mă ajută cu copiii, uneori iese la plimbare şi se întâlneşte cu unul care se afla în sala de tribunal, când am avut proces de divorţ cu Mircea E şi el pensionar, văduv, şi-a recuperat nişte moşteniri şi călătoreşte mult I-a propus şi mamei să meargă cu el, iar ea a chicotit ca o fată mare Suntem copii până murim, degeaba ne dăm noi mari, asta e! În casă e mai linişte, copiii parcă mă ascultă, nu mă mai sfidează Ziua e bine, că am treabă, mai greu e noaptea, când intru în pat şi nu e nimeni lângă mine Aşternuturile parcă sunt reci şi plâng în pernă ca proasta Câteodată mi-e dor de Mircea, nu de el, cât de prezenţa lui, ne mai certam, mă mai enerva, dar măcar era cineva aici Uneori, după ce ne mai dondăneam, iar el adormea ca nesimţitul, eu îi dădeam ghionturi de ciudă, ba cu mâna, ba cu piciorul, el mormăia ceva şi se întorcea pe cealaltă parte Odată, îmi venea să-i ciopârţesc părul, dar mi-era că se mai mişcă şi îi scot naibii ochii Avea dreptate şi Mioara, că va fi greu singură, dar am răbdat prea multe din partea lui Nu puteam fi cârpă de şters pe jos, am şi eu mândria mea Îmi amintesc şi la proces ce mişto a făcut de mine, căzusem într-o baltă şi îmi rupsesem ciorapii, iar el avea chef de glume Nu, că niciodată nu m-a înţeles şi nu i-a păsat cu adevărat! El doar cu ochii după fuste Marea lui calitate e că se ocupă de copii, ce e drept, e un tată bun Le face toate voile, singura chestie care nu-mi convine e când îi ia la el şi ştiu că acolo e şi curveta roşcată Mi-au zis copiii că aia nu prea stă cu ei, îşi face de lucru Păi, aşa-i trebuie, să vadă şi ea în ce s-a băgat! Nu e uşor să creşti copii! La început îi lăsam să doarmă acolo, dar copiilor nu prea le-a plăcut şi seara îi aduce acasă Nici nu vreau să-mi imaginez de ce e în stare nesimţita aia, să se culce cu Mircea când copiii sunt în camera de alături Oricum sunt vai de steaua lor, au doar două camere, un apartament ca o chichineaţă Ce să-i fac, dacă domnul are aşa o dragoste mare! Să fie sănătos! Azi m-a sunat că vrea să ne vedem să discutăm ceva serios Mi-e silă când îl văd, deşi ultimele dăţi mi-a stârnit mila, parcă nu mai era aşa aranjat Dar ce-mi pasă mie? Mi-am făcut abonament la sală şi azi vreau să merg, îmi schimb stilul de viaţă, trebuie să am grijă şi de mine, că de alţii am tot avut, şi la ce bun? Stai, că am un mesaj! E de la Iulius Raiu, că ăsta e cu mesajele: Teodora dragă, bună ziua! Mă scuzi că te inoportunez, nu mai ştiu nimic de tine şi mi-era dor să te aud Te-aş invita cu drag, dacă accepţi şi tu, la o ieşire în natură Poate un picnic Aştept răspunsul tău Cu drag, al tău Iulius Raiu Asta chiar e culmea! Scrie mesajele ca pe scrisori, nu ştiu cum de are răbdare! Şi de unde până unde „al tău”? De când e el al meu? Deşi, n-am ce să zic, e politicos, mai de modă veche, aşa e el, în fond, nu m-a jignit omul cu nimic Cum zicea şi Mioara, e bine să-l ţin aproape Ia să-l sun, mai bine, că eu nu stau să fac scurtă la mână, să-i răspund „Alo? Bună! Da, sunt bine Mulţumesc pentru invitaţie, cred că vin Da, e o idee bună cu picnicul Te ocupi tu de tot? Bine Dacă vrei să aduc ceva, să-mi spui Seară bună” Aşa Lasă, că mai ies şi eu din casă, doar n-o să-mi pun cenuşă în cap Există viaţă şi după divorţ, vorba aia Cică se ocupă el Sper să nu mă ducă iar pe la vreun parastas, ceva Stai că mă sună şi Mircea Ce i-a apucat azi pe toţi, când eu trebuie să merg la sală? Când n-aveam treabă, nu mă căuta nici naiba „Da Spune!” „Pot să trec azi pe la tine?”, m-a întrebat el cu voce de milog „Azi sunt ocupată, merg la sală ” „Ce sală? De mese?”, a zis el Hai, că iar mă ia la mişto! Să vezi ce-i fac acum! „Auzi? Dar tu altceva mai ştii decât să mă iei peste picior? Drept cine te crezi? De-aia vrei să vii?” „Am glumit şi eu, măi, Teo! Nu ştiam că le ai pe astea cu sala”, a dat Mircea înapoi „Multe n-ai ştiut tu despre mine! Tot să fac mâncare am fost bună”, i-am replicat „La cât te întorci?” „Seara, pe la şapte-opt ” „Pot să trec atunci?” Hmm, ce o fi aşa urgent? „Bine, vino la opt”, m-am înduplecat În fond, ce să-i fac? Chiar m-a făcut curioasă Mi-a şi mulţumit, înseamnă că e ceva, are el un interes Ia, să vedem! AMANTA ŞI PRIETENIA Am avut o scenă urâtă cu Mircea, parcă nimic din ce fac nu e bine Nici la serviciu nu sunt prea încântată de cum merg treburile E un post cu mult sub pregătirea mea Mă şi plictisesc, tot aceleaşi lucruri şi mai am de-a face şi cu tot felul de ciudaţi Sunt tratată ca şi cum nu are importanţă postul pe care-l ocup, deşi, dacă n-aş fi eu acolo, ar intra în firmă toţi nebunii Şi e obositor, seara ajung stresată acasă Pe şefa mea nu ştiu ce a apucat-o, zici că e la menopauză, are crize de nervi şi nu mai e aşa de treabă cum mi se părea la început M-am văzut iar cu fetele în oraş, la cafeneaua în care l-am cunoscut pe Mircea Mi-am amintit ce dulce era el atunci şi aşa timid când a vorbit cu mine Mi-e dor de aerul care plutea atunci între noi, de cum era el îndrăgostit de mine şi alerga de oriunde ca să ne întâlnim „Fată, dar tu tot cu ochii în cafea stai!”, mi-a zis Larisa Ăsteia nimic nu-i scapă „M-au apucat şi pe mine nostalgiile”, i-am răspuns „Dar ce? Eşti la pensie, de ai nostalgii? Acum, că eşti cu Mircea şi sunteţi amândoi împreună, ai nostalgii? Eşti culmea!”, a mai spus Larisa dându-şi ochii peste cap Clau ronţăia un biscuit şi mă privea cu atenţie „Se petrece ceva cu tine, Cati”, a dat ea verdictul „Nu sunt mulţumită de job E plictisitor şi obositor, nimeni nu mă bagă în seamă”, i-am răspuns Cami, ca de obicei, a intervenit ultima Aşa face ea mereu, e atentă, culege date, apoi spune ce are de spus Puneam de obicei mult preţ pe părerile ei „E şi firesc să simţi asta, nu e ceea ce făceai tu şi conform pregătirii tale ” Îmi venea să o pup, pentru că deşi lovea direct, zicea adevărului pe nume „Ce pot să fac? Nu pot să stau fără salariu”, am zis eu „E simplu, îţi cauţi altceva până găseşti”, a adăugat ea „Cami are dreptate Să ştii că l-am întrebat şi pe Pişcoţel, dar nu are nimic pentru tine Mi-a promis că mă va anunţa dacă apare ceva Dar tu între timp ai putea să cauţi şi, când găseşti, pleci de aici”, a zis şi Clau Acum îmi venea să o pup şi pe ea, dragele de ele, cum îmi purtau ele de grijă! „Dar care e treaba, de nu îţi găseşti post? Nu se mai fut şefii cu asistentele lor?”, a spus Larisa şi a început să râdă „Larisa!”, i-a strigat Cami mustrător „Dar ce-aveţi, dragă? Parcă aţi băut toate oţet Nu mai poate omul să facă o glumă, că săriţi de cur în sus Că sensibiloase mai sunteţi!”, a răspuns ea îmbufnată „Cati e destul de necăjită şi nu cred că are chef de glume”, a continuat Cami „Şi tu eşti mama ei sau ce?” a sărit Larisa Clau a intervenit: „Hai, fetelor, doar nu vă certaţi acum, când am scăpat eu de cancer!” La asta am râs toate şi am luat-o pe Clau în braţe „Fată, iartă-mă, ştii că sunt o proastă şi nu mă duce mintea Dar aşa de rău îmi pare când văd că se duce toată prietenia noastră pe pulă”, a spus Larisa cu lacrimi în ochi Ştiam că a vrut să destindă atmosfera, că e o fată tare bună Nu pot să uit cât m-a ajutat când a venit cu Mircea şi m-au luat din locuinţa lui Epaminonda, care îmi dăduse nu ştiu ce pastilă şi eram praf Cum a cărat bagaje şi m-a cărat pe mine, ştiam că ce a spus era adresat tuturor bărbaţilor care m-au supărat în viaţa asta, nu mie „Sunt ok, voi începe să caut alt job”, le-am zis Larisa nu se mai oprea din lăcrimat şi plângea de-a binelea „Acum ce ai păţit?”, a întrebat-o Cami, cu îngrijorare „Sunt tare nefericită”, ne-a spus Larisa Noi am făcut ochii mari şi aşteptam continuarea Clau i-a dat să bea apă dintr-un pahar şi un şerveţel să se şteargă la ochi Larisa şi-a suflat nasul zgomotos, că unii de la masa alăturată s-au întors către noi, şi s-a şters la ochi până şi-a întins rimelul pe faţă Printre suspine ne-a povestit: „Nu-l mai iubesc pe Tibi şi mor după Sebi, nici mie nu-mi mai place să lucrez la magazinul de animale, că toată ziua îl văd pe soţul meu acolo şi trebuie să stau la dispoziţia lui ca să ne-o tragem în depozit ” Am privit-o fără să spunem un cuvânt, nu ştiam ce am putea zice Cami a luat-o de după umeri şi i-a spus cu compasiune: „Of draga mea, nu ştiam că e aşa de grav! Am crezut că e ceva trecător şi că Sebi a fost o aventură, dar văd că tu chiar suferi!” Larisa a dat din cap aprobator, cu ochii în pământ „Dar de ce nu ne-ai spus toate astea? Credeam că te distra să ţi-o tragă în depozit”, a spus Clau, mirată „Ce distracţie? Numai pe la spate şi în pauza de prânz”, a răspuns Larisa, revoltată Eu chiar nu ştiam ce să mai zic Când crezi că problemele tale sunt mari, auzi pe cineva că e mai necăjit şi îţi trece Mi-era milă de Larisa, cred că era mai mult dezorientată „Trebuie să te linişteşti, să nu iei vreo decizie aiurea Tibi e un băiat bun”, am încercat să o consolez „Bun şi plictisitor, iar în magazinul lui pute, îmi vine să vomit”, a zis Larisa, supărată Nu ştiam ce argumente să-i aduc, iar Cami a salvat ea situaţia: „Bun, am înţeles că nu-l mai iubeşti Ce ai de gând să faci?” Larisa a rămas cu gura căscată Am observat că cea mai bună strategie când cineva e încurcat e să-i pui o întrebare Cumva îl scoţi din blocajul ăla, cum ar veni, că-l încurcă şi mai tare Mă minunam şi eu ce analizele lui peşte prăjit fac „Păi, tocmai că nu ştiu!”, a răspuns simplu Larisa „M-a mâncat undeva să mă mărit, să fiu şi eu în rândul lumii”, a continuat ea sictirită Clau se foia pe scaun, părea un pic deranjată „Nu vorbi aşa! Te-ai măritat pentru că aşa ai vrut, nu te-a forţat nimeni De ce trebuie să aruncăm cu noroi în ceea ce facem, pentru că aşa ne-a plăcut la un moment dat!”, a izbucnit ea Cred că au pus ăştia ceva în cafea, de ne-au lovit pe toate psihologia şi motivaţionalele, altfel nu-mi explic „Uite, eu m-am măritat pentru că am ştiut că mă va proteja, din păcate soţul mi-a murit Cu Pişcoţel n-am apucat să legalizez, dar stăm împreună pentru că aşa vreau eu Şi crezi că n-am avut discuţii, certuri? Au fost, dar nu mi-a părut rău niciodată pentru ce am ales”, a continuat Clau şi mai hotărâtă Am simţit nevoia să intervin, nu în apărarea Larisei, ci pentru că nu voiam să par ipocrită „Eu m-am măritat forţată de împrejurări şi ca să-i fac în ciudă lui Mircea Ştiu că e o prostie şi că m-am complicat, dar aşa am decis atunci Acum îmi pare într-un fel rău de încurcătura asta, dar nu pot să spun că îmi vine să-mi iau viaţa şi că nu văd nicio ieşire Mai ales că Epaminonda nu vrea să divorţăm Înţeleg ce spune Clau, dar te înţeleg şi pe tine ” Larisa m-a privit recunoscătoare şi mi-a strâns mâna Cami a crezut de cuviinţă să spună şi ea ceva: „Fetele au dreptate, Larisa! Dar tu trebuie să fii atentă şi să ai grijă Pentru o plăcere de câteva momente, ai putea să pierzi tot ” „Şi ce să fac?”, a întrebat Larisa pe un ton de zici că aştepta salvarea lumii de la apocalipsă „Doar tu ştii ce vrei cu adevărat: să laşi un om cu care te-ai căsătorit şi care ţi-a oferit un serviciu, o casă şi siguranţă, pentru cineva pe care nu-l cunoşti bine încă? Sau nu?”, i-a trântit Cami dilema în faţă Mă gândeam, nu ştiu de ce, că oarecum se referea şi la situaţia ei cu tatăl Catinei, grecul care a dispărut ca măgarul în ceaţă, iar acum a reapărut Larisa părea un pic dezorientată, şi-a şters dârele de la rimelul întins oglindindu-se în telefon Era mai liniştită Noi ne terminasem cafelele, iar Clau a spus că plăteşte ea consumaţia Se grăbea acasă, Pişcoţel voia să ia masa împreună Chiar era împăcată cu viaţa ei, şi după ce şi-a revenit după boală era şi mai liniştită, cumva nu se mai implica în problemele altora ca înainte „Ok Mă duc şi eu la soţul meu, azi am sărit peste futaiul din pauza de masă, deci am scăpat, că el seara adoarme repede”, a zis Larisa pe un ton ironic M-a pufnit râsul, Larisa era comică şi la supărare Cami şi Clau au îmbrăţişat-o, apoi m-au îmbrăţişat pe mine, se întorsese roata, acum noi eram un fel de victime ale vieţii Asta era farmecul prieteniei noastre, mereu era măcar una dintre noi în picioare ca să ne sprijinim la nevoie Cami s-a dus la grădiniţă să o ia pe Catina, iar Clau s-a oferit să o ducă cu maşina Eu şi cu Larisa am luat-o spre maşina ei, dar i-am zis că merg pe jos, aveam chef să fiu un pic cu mine Când ne-am despărţit, mi-a zis pe un ton misterios: „Fată, te caut eu zilele astea, vreau să-ţi propun ceva” Nu eram foarte curioasă, mă cufundam deja în gândurile şi grijile mele Ne-am pupat, apoi eu am luat-o pe jos prin parcul care ducea la metrou Era totul înfrunzit şi înflorit, mame cu copii, bătrâni pe bancă, şi mi-am dat seama că nici nu m-am plimbat cu Mircea printr-un parc, acum că nu mai aveam de ce să ne ferim Ce se întâmpla cu noi? Când am ajuns acasă, el nu venise, l-am sunat şi mi-a respins apelul Mi-am amintit că mi-a spus că merge la Teo să discute cu ea şi m-a apucat un val de furie I-am dat un sms: Te feresti de aia, ca sa vorbesti cu mine? Nesimtitule Sigur că nu mi-a răspuns! Ar merita să-l sun până îi înnebunesc pe amândoi Dar nu are rost să mă consum şi să mă umilesc, să vadă matracuca aia că-l caut ca disperata Nu mai bine să mă fac eu că plouă? Abia aştept să ajungă acasă să văd ce motive mai bagă AMANTUL ŞI PROBLEMELE FINANCIARE Am fost la Teo, după ce a făcut fiţe, că cică merge la sală Şi s-a supărat că eu am făcut o glumă şi i-am zis „sală de mese” Seara a catadicsit să-mi deschidă uşa, după ce am sunat ca un idiot „Ce suni ca un disperat? Mă schimbam în dormitor”, a zis, tot ea supărată Nu i-am mai răspuns nimic şi am intrat în casă Părea foarte mare şi era curat Teo m-a invitat în bucătărie, că voia să pregătească cina Au apărut şi copiii, dar abia am apucat să-i pup, erau grăbiţi să joace nu ştiu ce joc M-am aşezat pe scaun, ăla pe care stăteam când mâncam Bucătăria era lună şi aerisită „Tu mai găteşti?”, am întrebat-o curios „Dar ce te interesează?”, m-a întrebat ea ţâfnoasă „Că toate sunt aşa curate, inclusiv aragazul”, i-am răspuns „Păi, da, că tu ai fi vrut să stau toată viaţa la cratiţă!”, a zis ea Tăia nişte pâine şi le ungea cu unt, cu furie, aşeza felii de brânză, şuncă şi ardei pe ele Mi s-a făcut poftă şi am luat şi eu un sandviş Teo mi-a dat peste mână şi am scăpat felia pe jos Am privit-o mirat şi chiar atunci a intrat în scenă fosta mea soacră Care, când m-a zărit, a făcut trei paşi înapoi „L-ai văzut pe necuratul? Ce te-ai speriat aşa?”, am întrebat-o eu Ea şi-a făcut curaj şi a intrat în bucătărie I-o fi fost frică să nu primească iar vreo felie de pâine cu zacuscă în cap, ca atunci când puneam la cale cu Teo vacanţa în Caraibe, şi ea ne-a zis că e prea departe „Nu ştiam că eşti aici”, mi-a răspuns Teo a ieşit cu farfuria cu sandvişuri, să le ducă celor mici, iar soacră-mea, pardon, fosta, a pus de ceai „Nu ţi-e foame?”, m-a întrebat ea Era aşa firesc tonul ei, încât pe moment am crezut că mă ia peste picior Dar mi-a pus o cană cu ceai în faţă şi pâine cu unt, să-l ung eu „Brânză vrei?”, m-a întrebat iar Am dat din cap că da Mâncam când a intrat Teo, care se uita chiorâş la mine „Aşa, acum hrăneşte-l! Domnul a venit să ia masa în oraş”, a zis ea „E musafir, dragă, trebuie să-l servim cu ceva”, a răspuns fosta soacră Mă cam punea pe gânduri cu logica asta ospitalieră, pe care nu o avea cât am trăit sub acelaşi acoperiş A ieşit încet din bucătărie, cu cana cu ceai într-o mână, nu înainte de a ne spune înainte să închidă uşa: „Să nu vă certaţi iar ca chiorii, cum aţi făcut când aţi împărţit vesela de la nuntă” Teo nu zicea nimic, iar eu i-am zis să se aşeze pe un scaun Nu puteam dialoga cu ea, cât timp făcea ca un cal nărăvaş în jurul meu Am spălat frumos cana şi farfuria, am luat firimiturile de pe masă şi am vrut să le arunc în chiuvetă „Nu acolo!”, a strigat Teo Parcă m-a curentat ceva, când am auzit-o Le-am aruncat în coşul de gunoi, apoi m-am aşezat „Zi, ce voiai să vorbim? Sunt obosită”, m-a luat ea direct Am tras aer în piept şi i-am zis dintr-o suflare: „Trebuie să ne reorganizăm un pic, la bani mă refer Nu mai pot să duc toate cheltuielile casei Vreau să te rog ca pentru o perioadă să le împărţim pe jumătate” Teo a sărit de pe scaun, de parcă avea o piuneză sub cur „Eram sigură că aşa vei face! Minunea nu ţine mult Ai plătit cât ţi-a convenit ţie, iar acum vrei să te fofilezi Şi, mă rog, ce? Nu-ţi ajung banii să o plimbi pe curvă într-o vacanţă de lux? Du-o la Eforie sau la munte, că n-a făcut-o mă-sa prin resorturi cu Spa ” Am lăsat-o să încheie fraza, ştiam că era mai rău dacă o întrerupeam „Nu merg în nicio vacanţă, avem nişte probleme, ea nu a avut serviciu până de curând, iar la noi nu s-au mai dat prime Avem cheltuieli cu chiria şi toate celelalte ” „Care celelalte? Cum ar fi să se epileze domnişoara la fofoloancă sau să o scoţi la restaurant?”, a zis Teo pe un ton răstit Simţeam că încep să-mi pierd răbdarea Dar mi-am amintit ce a zis Nelu, că trebuie să tranşez problema cumva „Îşi plăteşte singură cosmetica, iar la restaurant nu e cazul, găteşte şi ea”, i-am răspuns cât am putut de calm „Ce să spun! Curvă gospodină! Hai, că m-ai dat pe spate cu argumentele! Eşti un laş, vrei să rupi de la gura copiilor, ca să huzuriţi voi!” Am considerat că e cazul să iau taurul de coarne, de coaie, de ce o fi, doar să termin discuţia asta care nu-mi făcea nicio plăcere „Uite ce e, eu nu am venit aici să ascult iar insulte, am venit să vorbim ca doi oameni civilizaţi Trebuie să ]nţelegi că de acum fiecare are viaţa lui, cu problemele lui Nu trebuie să te mai intereseze ce fac eu, unde şi cu cine merg şi nici pe mine ce faci tu Am venit doar să te rog să împărţim cheltuielile casei, care oricum nu sunt prevăzute în hotărârea judecătorească, deci nu fug, nu renunţ, am spus că e doar pentru o perioadă ” Teo a vrut să spună ceva şi a rămas cu gura deschisă şi cu ochii holbaţi Chiar atunci mi-a sunat telefonul mobil, era Cati, ce moment şi-a ales şi ea să sune! I-am închis, oricum veneam acasă „De ce nu răspunzi? N-ai chef să dai socoteală, să spui că eşti aici, la copiii tăi, nu? Şi mai zici că nu eşti laş Vii să te milogeşti să nu mai dat bani, dar domnişoara e privilegiată, ea nu trebuie să ştie ce faci! Mi-e scârbă de tine!”, a spus Teo scrâşnind cuvintele, şi, băi, jur că avea spume la gură! N-am mai văzut aşa ceva Mi-era că face vreo criză „Nu e vorba de dat socoteală, eram într-o discuţie, şi oricine ar fi poate să aştepte Dacă îţi fac aşa scârbă, atunci e totul clar Şi banii mei îţi fac scârbă Rămâne cum am stabilit!”, i-am zis hotărât şi m-am ridicat să plec Nu mă simţeam deloc bine, deşi acolo fusese şi casa mea Când dădeam să ies din bucătărie, am auzit-o pe Teo spunând: „Rămâne cum am stabilit pe dracu’! Tot nesimţit ai rămas!” M-am întors către ea: „Te-am rugat, altceva nu mai zic” Fosta soacră a apărut şi ea ca o fantomă, vezi, Doamne!, ducea cana de ceai la loc, că aia era problema! „Iar vă certaţi? Chiar nu puteţi avea şi voi o discuţie ca lumea?”, a întrebat ea „Nu putem, cu ea nu se poate vorbi”, am lămurit-o eu Mă durea în pulă ce credea despre mine „Teodora, nu te mai enerva şi încearcă măcar să te prefaci”, i-a spus mă-sa Auzi, ce o învaţă şi asta! „Ce să mă prefac? Pentru cine? Pentru un coate-goale şi un derbedeu? Ştii ce vrea? Să nu mai dea banii copiilor, asta vrea!”, a zis Teo Eu am rămas perplex „Nu am zis aşa ceva!”, am spus nervos „Lasă, că te cunosc eu, mai întâi zici că dai mai puţin, apoi nu mai dat deloc!”, a continuat Teo Mă-sa a făcut şi ea ochii mari, asta cred că e din familie, şi a dus mâna la inimă, sanchi, face infarct! M-am grăbit să ies, parcă scăpăm dintr-o casă de nebuni Îmi părea rău că nu mi-am luat rămas bun de la copii, dar oricum îi iau peste câteva zile Afară am respirat adânc şi m-am urcat în maşină Cu Teo era tot mai greu, cred că cel mai bine ar fi să o las în plata Domnului o perioadă Acasă mă aştepta Cati, vorba vine că mă aştepta, stătea în pat şi citea „Sunt mort de foame!”, i-am zis, şi am vrut să o sărut, dar ea m-a împins cu cartea A naibii carte, avea coperţi tari şi m-a lovit un pic în coaste! „Tu ce mai ai?”, am întrebat-o în timp ce mă schimbam de haine Abia aşteptam să fac un duş „De ce mi-ai închis telefonul? Te fereşti de mine sau de aia?”, m-a chestionat ea Eram rupt de foame şi de oboseală, discuţia cu Teo m-a secătuit de vlagă Chiar nu mai puteam să fac faţă altui asalt M-am aşezat pe marginea patului, epuizat „Ce ai păţit? De ce oftezi?”, m-a întrebat ea îngrijorată brusc „Am avut o ceartă cu Teo, m-a luat şi ea la întrebări, nu mai suport altele A venit şi mă-sa, aici vreau linişte”, i-am zis pe un ton sfârşit Cati a lăsat cartea deoparte, iniţial am crezut că îmi dă cu ea în cap, ce mai conta după un ciocan de şniţele? Dar m-a mângâiat pe frunte şi m-a sărutat pe nas „Dragul de tine! Şi, până la urmă, aţi căzut la pace?” „Am căzut o pulă, nu mă pot înţelege cu ea, zici că e posedată Mă-sii i-a zis că nu mai vreau să dau niciun ban la copii ” „Ce manipulatoare ordinară! Şi sigur s-a legat şi de mine, că nu se poate abţine, eu sunt cauza tuturor relelor!”, a zis Cati, îmbufnată „Acum nu mai f[ bot, că poate să zică ce vrea, n-o să-i astup gura”, i-am răspuns „Măcar să mă aperi! Dar tu îmi închizi telefonul, la ce să mă aştept?” „Am pus-o la punct, dar parcă nu e întreagă la cap Oricum mi se rupe, i-am zis ce am avut de zis, acum vreau să mănânc şi să mă odihnesc”, i-am spus ferm Cati s-a aşezat peste mine, de parcă eram salteaua ei, şi a început să mă gâdile „Sigur vrei să te odihneşti?”, m-a întrebat pe un ton miorlăit „Cum vrei tu, apoi mâncăm”, am răspuns fără vlagă „Dar ţie chiar îţi pică ochii în gură!”, a constatat ea „Nu, mă prefac doar, ca să nu te fut”, i-am zis Ea m-a ciufulit şi m-a tras de mână „Hai, că am făcut nişte friptură la cuptor!” Mâncam şi mă gândeam la spumele de la gura lui Teo Parcă era o străină, parcă nu am stat cu ea atâta timp, chiar aşa să se schimbe cineva? Cati povestea ceva despre prietenele ei, că Larisa are un futac şi nu-l mai iubeşte pe Tibi Că de-aia nu mai puteam eu! NEVASTA LA SALA DE FITNESS Este de neimaginat cât de nesimţit e Mircea ăsta! Nu ştiu cum am stat cu el atâţia ani şi am făcut copii împreună! Parcă nu-l mai recunosc! E un calic şi un ordinar, un ratat şi un dobitoc! Auzi, să nu mai dea el toţi banii, ca să-i ajungă curvei de cheltuială! Asta întrece orice limite! Nu credeam să ajungem la asemenea discuţii! Am fost nervoasă şi ziua următoare, după ce a venit la noi, dar m-am descărcat pe aparate, la sală Am pedalat la bicicletă, că am zis că ia foc, nu alta! Când eram pe stepper, am văzut cum un tinerel mă tot fixa cu privirea El ridica nişte greutăţi, cred că de două ori cât mine L-am privit cu coada ochiului, nişte muşchi frumoşi şi parcă nu făcea niciun efort Ăsta bărbat, mi-am zis! Mă chinuiam să ridic şi eu nişte greutăţi legate pe o coardă, când îl văd că vine către mine M-au trecut toate apele, noroc că nu se vedea, eram deja transpirată şi roşie la faţă „Mă scuzaţi că vă deranjez! Vreau să vă atrag atenţia că nu faceţi corect exerciţiile şi riscaţi să aveţi probleme cu spatele”, m-a abordat el politicos Eu am dat drumul greutăţilor, care s-au dus repede în jos şi au făcut un zgomot mare, de toţi din sală au crezut că a explodat ceva Mă uitam ca proasta la el şi nu ştiam ce să spun „Dacă-mi permiteţi, vă arăt eu Sunt instructor aici”, mi-a spus Îl priveam tot ca proasta, era foc de frumuşel, cu nişte ochi verzi cu gene lungi şi întoarse, părul creţ şi o bărbuţă cum au studenţii la Teologie şi tot corpul bine făcut Mă simţeam grasă şi îmi era ruşine cu tricoul meu ud la subsuori şi cu părul în toate direcţiile „Da, mulţumesc!”, am reuşit să articulez Şi, până să mă dezmeticesc, vine la spatele meu, se lipeşte de mine şi îmi ridică braţele Trag de manetă şi greutăţile încep să se mişte El îmi spunea direct în ureche: „Unul, doi, trei, inspiraţi, unul, doi, trei, expiraţi!” Îl simţeam pe el cum îmi respiră în ureche şi mă gâdilă Se ridica şi cobora împreună cu mine, era aşa lipit de spatele meu, încât mi s-a părut că simt sub fundul meu o umflătură De la el Sper că nu i se scoală acum! Îmi era jenă, parcă cei din jur ne priveau toţi El repeta acelaşi lucru, foarte senzual, uneori încetinea ritmul, alteori îl accelera Mă cam dureau braţele şi nu mai suportam gâdilătura din ureche, aşa că am dat să mă scarpin Am scăpat maneta din mâini, greutăţile s-au dus brusc în jos, iar eu am căzut pe spate peste el, cu cracii în sus M-a ajutat să mă ridic, eu eram deja în flăcări de ruşine „Faceţi progrese, data viitoare va fi şi mai bine Când veniţi, vă rog să întrebaţi de Didi”, mi-a spus galant I-am mulţumit şi am plecat la vestiar să mă schimb Nişte sclifosite care pedalau cu ciudă pe biciclete m-au privit cu invidie Am trecut prin dreptul lor cu nasul pe sus În timp ce mă schimbam de haine, mă gândeam ce drac de nume are şi ăsta, Didi, parcă ar fi de animal de companie De la ce vine oare? Maică-sa ce-o fi avut în cap când i-a zis aşa? Oricum e drăguţ Didi ăsta, îl mai caut Aşa mi-au mai trecut nervii pe Mircea AMANTA ŞI MOTIVAŢIONALELE Nebuna de Teo nu se dezminte Nici acum, când sunt despărţiţi prin lege! Are pretenţii să-i plătească Mircea şi tampoanele, singurul ei scop e să-l jecmănească Sigur că m-a vorbit de rău, n-a vrut Mircea să-mi zică, dar o cunosc deja E de-o răutate, că ar fi în stare de orice Dacă i-a tăiat ea hainele lui Mircea cu foarfeca, şi a dat în el, a tras de el până s-a rupt costumul! Păi, asta e femeie cu care să stai în casă? Şi nu se poate discuta cu ea Ce e aşa greu să înţeleagă cu căpăţâna ei pătrată că o perioadă Mircea va da doar jumătate din bani? Bani pe care nu e obligat să-i dea, că pensia alimentară oricum o plăteşte Partea proastă este că produce aşa o tensiune între noi, Mircea vine de fiecare dată nervos, după ce are o discuţie cu ea Am visat că vom fi liniştiţi, că vom călători, că ne vom vedea de vieţile noastre La ser- viciu suport cu greu să merg, nu vorbesc aproape cu nimeni, pentru că sunt singură la recepţia aia E un du-te, vino, de mă ia durerea de cap Şefa trece rar, când ia liftul sau când pleacă Cineva m-a reclamat că am fost nepoliticoasă şi nu am dat toate informaţiile M-a chemat la ea în birou, după program, când a venit colega care mă schimba în tură, nici nu m-a invitat să iau loc Eram obosită şi tristă, şi m-a mai luat şi ea de sus că nu e mulţumită de mine, că fac totul fără dragoste pentru oameni, auzi ce exprimare! Doar nu eram acolo să fac pe-a Maica Tereza! N-am vorbit urât cu nimeni, nu am ţipat, deşi mi-a venit de câteva ori să-i strâng de gât pe unii, mi-am făcut datoria, ce mai vrea? I-am spus şi ei toate astea, mai puţin partea cu strânsul de gât Răspunsul meu nu a mulţumit-o şi mi-a zis că la următoarea abatere se va gândi serios dacă mai continuăm colaborarea I-am promis că mă voi strădui să o mulţumesc, iar când să ies de la ea din birou, mi-a zis că mă îmbrac prea provocator, că rochia e prea mulată şi scurtă, şi să vin cu o fustă mai lungă şi cu bluze mai încheiate Şi nici tocuri şi bijuterii să nu mai port, că acolo vin oameni cu probleme şi nu sunt la vreo paradă Am simţit că mi se urcă sângele la cap! Doar nu eram la o mănăstire Adevărul e că mai toate se îmbrăcau ca nişte babe, dar cred că mai degrabă să-i facă ei pe plac, că nu prea le avea cu eleganţa Mi-am dat seama că e o prefăcută, s-a purtat frumos până m-am angajat, avea nevoie doar de încă o fraieră pentru un post prost plătit, unde era bătaie de cap Nu i-am zis decât că am înţeles şi am ieşit Cât coboram cu liftul, m-am jurat să fac tot posibilul să îmi găsesc altceva Mi se făcuse dor de biroul în care am lucrat înainte, de şefii mei ciudaţi, dar totuşi buni, până când şi Silviuţa-puţa, asistenta şefului ardelean Emil, mi se părea bună acum Mergeam pe stradă şi, pe măsură ce mă gândeam, creştea furia în mine Eu am fost chiar cineva, aveam femeie care făcea curăţenie şi cafele, directorii aveau încredere în mine, cum îşi permite vaca asta să-mi spună că nu mă pricep să vorbesc cu oamenii şi cum să mă îmbrac? Nu, trebuia să plec urgent de aici! Aveam nevoie de o consolare, aşa că le-am rugat pe fete să ne întâlnim Doar Cami a putut veni, până o lua pe Catina de la grădiniţă Ne-am văzut la cafeneaua noastră şi i-am spus ce am păţit cu şefa „E clar că nu e de tine acolo Îţi cauţi imediat ceva! Nu pot să cred că o fată ca tine şi cu CV-ul tău nu găseşte Mai laşi şi tu din mofturi şi e imposibil să nu fie ceva pe piaţă!”, mi-a zis Cami pe un ton ferm „Aşa zic şi eu Pur şi simplu m-a jignit Şi dacă ai şti că nici nu e uşor ce fac acolo, de salariu nu mai zic ” „Banii nu trebuie să fie pe primul loc, ci să găseşti un post care să te reprezinte, să mergi cu plăcere E foarte aiurea să mergi în silă doar ca să iei nişte bani”, mi-a mai zis ea „Da, poate am fost prea materialistă, dar uite, că tot bani puţini mi-a dat, m-a păcălit, asta el”, i-am spus oftând „Cu Mircea cum mai e?”, a schimbat Cami subiectul „Ar fi bine, dacă nevastă-sa, adică fosta, s-ar purta mai civilizat De câte ori vorbeşte cu ea, vine nervos acasă ” Cami a început să râdă „Ce e amuzant?”, am întrebat-o mirată „Tu n-ai ieşit din pielea de amantă, tot nevastă i-ai zis ăleia”, a răspuns ea Am stat un pic şi mi-am dat seama că are dreptate „Uneori mi-e dor de vremea când eram amantă, parcă era mai multă atracţie şi nerăbdare”, am spus eu, pe un ton nostalgic „Fireşte, era fructul oprit Acum sunteţi amândoi disponibili şi nu mai e aşa de interesant”, a zis Cami „Crezi asta? Adică oamenii, ca să le dureze iubirea, ar trebui să o facă pe ascuns?”, am întrebat-o curioasă „Nu am zis asta Doar că e bine să te mai laşi dorită câteodată”, a spus ea cu un zâmbet misterios „Dorită?” „Da Să nu te mai arăţi atât de afectată de lucruri care, până la urmă, nu te privesc Uite, cum e problema cu banii şi fosta nevastă Nu e treaba ta, ci a lor, lasă-i pe ei să o rezolve Decât să-ţi consumi energia aşa, mai bine îl surprinzi cu ceva: o prăjitură bună, bilete la teatru sau film, o plimbare, o mică vacanţă Nu e nevoie să fii tot o nevastă, el a ales între tine şi familie tocmai pentru că a văzut acel altceva care-i lipsea Dacă nu va mai vedea asta, se va întreba de cea schimbat ceva tot pe ceva ” Părea deja o lecţie ce-mi spunea ea, dar nu puteam să nu fiu de acord Simţeam şi eu că intram în rutină, că lipsea acel altceva O priveam pe Cami cât de natural vorbea şi am înţeles imediat de ce a plăcut-o Nelu, care era tatăl curvarilor şi celibatar convins Cami era un om bun şi găsea pentru fiecare un umăr de sprijin, deşi nici situaţia ei nu era roză Avea mereu o linişte pe care o transmitea şi nu spunea nimic aluziv sau pe un ton care lăsa loc interpretărilor De aceea ţineam mult la părerile ei, lângă ea ne simţeam toate în siguranţă Putea să fie şi nebună, să facă glume, dar niciodată cu subiectele foarte serioase Larisa, Clau şi cu mine păream nişte imature, şi cred că şi eram aşa I-am atins mâna şi i-am spus cu blândeţe: „Mulţumesc mult, Cami, eşti un om adevărat!” Ea mi-a zâmbit şi mi-a făcut cu ochiul „De unde ştii atâtea lucruri despre oameni?”, am întrebat-o „Citesc mult, observ N-am avut parte de educaţie multă în privinţa asta, nu m-a învăţat nimeni despre ce mă aşteaptă în viaţă, de fapt ca şi pe voi M-am descurcat din mers ” „Dar totuşi, ai aşa o maturitate, pe care noi nu o avem Deşi nici ţie nu ţi-e uşor Apropo, ce mai face Nikos?” „Comunicăm destul de des, vrea să-şi vadă fata, dar trebuie să-mi arate că şi-a reglat conturile cu trecutul şi nu ne mai poate pune în pericol”, a zis Cami „Adică sunt şanse să vă împăcaţi?” „Nu-mi fac planuri, vedem cum curge viaţa Crede-mă, e cel mai bine aşa Dacă va fi să fie, va fi!”, a zis ea râzând Ceva îmi spunea că mai ţinea la tatăl Catinei, că vulpoiul de Nelu a avut dreptate Dar eram convinsă că ştia Cami ce face „Ce zici de Larisa?”, am întrebat-o „Mă îngrijorează puţin Cu Tibi îşi găsise un echilibru, părea că le merge bine Sper să nu meargă pe un drum care să o facă să sufere”, mi-a răspuns pe un ton grav N-am continuat subiectul, noi nu prea aveam obiceiul să vorbim una despre cealaltă când nu eram toate prezente, doar că m-a pus pe gânduri încă o dată Cami „Cu Epaminonda ai mai vorbit?”, m-a întrebat brusc, iar eu am tresărit Uitasem complet de el, de faptul că am soţ „Nu, nu l-am mai căutat şi nici el pe mine”, i-am zis „Vezi, acum tu ai amant!”, a spus Cami râzând Aşa era, am râs şi eu, ce să fac? Cami a redevenit serioasă „Oricum, trebuie să rezolvi cu situaţia voastră, pentru că şi asta e un factor de presiune între tine şi Mircea Gândeşte-te că el a lăsat o casă şi familia pentru tine!” Nu prea mi-a plăcut cum suna, iar ea a văzut, aşa că a ţinut să precizeze: „Ştiu că sunt dură, dar să ştii că nu toată lumea are curajul să-ţi spună adevărul Relaţia ta nu este împlinită la fel cum nu a fost când Mircea era însurat ” Trăsese cu toate gloanţele, dar meritam să le încasez „E tot în America, am aşteptat să se întoarcă, e bine să avem o discuţie între patru ochi Dar a fost bolnav, iar Boss mi-a zis că nu e bine să deschid tema divorţului”, am încercat să mă apăr „Da, dar de atunci au trecut câteva luni, mai un pic şi se face anul!” Nu se lăsa! „Ce pot să fac?”, am îngăimat eu Nu mă simţeam în largul meu, deşi în sinea mea ştiam că are dreptate „Să-l suni, să comunicaţi, pentru Dumnezeu, Cati! Ce e cu tine? Parcă ţi-au intrat neuronii în vacanţă!”, m-a apostrofat ea Deja începea să mă irite modul în care mă trata, parcă eram fiica ei Prietenia, prietenie, dar până la un punct Aşa-mi trebuie, dacă m-a mâncat undeva să-i cer sfaturi! „Trebuie să plec”, i-am zis pe un ton grăbit şi mi-am luat geanta de pe spătarul scaunului Parcă eram o studentă care nu ştia subiectul la un examen Cami m-a apucat de braţ „Cati, stai! Nu vreau să pleci supărată! Aş fi vrut să am şi eu pe cineva să-mi fi spus când am greşit, atunci când eu credeam că e bine, pentru că cei pe care-i consideram prieteni aşa-mi ziceau Ştiu că am fost dură, dar, crede-mă, chiar îţi vreau binele, ştiu cât ai suferit” M-am aşezat la loc şi am început să plâng Cami m-a lăsat, apoi mi-a dat un pahar cu apă „Te rog să mă ierţi!”, i-am zis „Pentru ce?” „Pentru că te-am judecat greşit Ştiu că eşti bine intenţionată, dar nu mai am putere”, i-am spus sfârşită „Te înţeleg, dar tu eşti singura care poate să ia toate deciziile ” Mă compătimea, iar mă irita Am plătit cafelele, că doar eu o invitasem, şi când ieşeam în stradă i-am aruncat şi eu o săgeată: „Nu crezi, Cami, că citeşti prea multe cărţi motivaţionale?” N-am lăsat-o să răspundă, am pupat-o repede pe obraz şi m-am dus către metrou Drept cine mă lua? Prea se credea un mentor! Dar ideea cu mica vacanţă nu e rea, totuşi Ultima a fost la Londra, cu fetele Pe stradă am văzut un panou publicitar, ceva cu Roma Mi-ar plăcea să merg acolo, am auzit că e un oraş minunat Mircea era acasă şi mă aştepta cu cina Făcuse o friptură la grătar Eu am scos o sticlă de vin alb şi a fost după multe zile când am stat relaxaţi de vorbă I-am zis ce tare m-a enervat şefa, că m-am văzut cu Cami şi că vreau să-mi găsesc alt serviciu El mi-a zis că Teo i-a dat mesaj că e de acord să împartă cheltuielile şi că va intra într-un nou proiect la job După ce am mâncat, ne-am tras-o, mai romantic de data asta, chiar am simţit că mă iubeşte Stăteam întinşi unul lângă altul şi l-am întrebat: „Auzi, n-ai vrea să mergem la Roma într-un weekend?” „Ce să facem acolo?” „Să ne futem”, i-am zis eu „Păi, şi trebuie să bat atâta drum pentru asta?”, m-a întrebat el Orice zicea, îmi era drag, ăsta era Mircea! Am început să râd „Nebunule! Mă gândeam că, de când stăm împreună, n-am fost plecaţi nicăieri ” „Cum nu? Toată ziua suntem ” Continua să facă pe-a prostul, era cazul să schimb foaia Am început să-mi plimb limba pe pieptul lui, iar el a gemut uşor M-am întrerupt şi i-am zis: „Dacă mergem, îţi fac mai mult decât atât” El s-a uitat la mine şi m-a tras către el „Şantajistă ordinară!” Şi ne-am tras-o iar Mergeam la Roma AMANTUL ŞI NELU VRĂJITORUL Să mor eu dacă nu e Nelu bun! E bun rău! A avut dreptate şi cu Teo, să discut cu ea deschis şi să am răbdare Uite, că am lăsat-o în ale ei şi a fost de acord până la urmă să împărţim cheltuielile Parcă şi Cati s-a mai îmblânzit, doar că acum a apucat-o să ne ducem la Roma Parcă o înţeleg şi pe ea, nu i-a mers prea bine în ultima vreme Dar cui, pula mea, îi merge bine? Toate parcă se duc de râpă Lumea e nervoasă, prea multă politică, pe unde merg, pe unde mă uit, doar certuri politice Nu e suficient că ne certam cu femeile, acum şi din motive politice La serviciu avem un alt proiect, de data asta e şi Nelu băgat, Alex a plecat în altă sucursală, ne vedem rar, pe la şedinţe mari sau traininguri, zice că e fericit, a fost la Amsterdam cu iubitul lui, copilul lui creşte, are grijă de el şi e prieten bun cu nevastă-sa, locuiesc în continuare împreună Zice că ar emigra, dacă nu ar fi copilul Cine naiba ar fi crezut că viaţa lui Alex va lua aşa o turnură? Parcă ieri am fost la Praga în delegaţie, când l-a dus Nelu la escorte, apoi umbla numai la curve, iar acum e îndrăgostit de un bărbat Avem un şef nou de proiect, unul venit de afară, al nostru a fost cumva promovat, ăsta de acum are tot felul de băşini în cap, dar cine îl ascultă? E mişto că parcă e mai relaxat faţă de cum era cu nefututul de şef, care ne ţinea şi noaptea, şi ne trimitea în delegaţii când i se scula lui Nu face şedinţe toată ziua, doar când avem de comunicat etapele proiectului Azi beam cafeaua în birou, o cumpăr de la cafeneaua care s-a deschis la parterul clădirii, că nu mai are cine să facă Şeful a venit cu o asistentă cam bătrână şi care nu râde la nicio glumă Altfel, e femeie de treabă Partea ciudată e că şeful lipseşte dimineaţa câte o oră, iar la prânz asistenta Caliope, aşa o cheamă, îi găteşte masa Deci, frate, n-am mai văzut asta cred că de când eram stagiar Şeful ăsta ori e scârţar, ori e mămos Când avem plin de restaurante şi cateringuri, el o pune pe femeia aia să-i gătească în oficiu Să vezi ce mirosuri de prăjeli vin de acolo! Şeful apare de nu ştiu unde, iar ea îi duce tava cu mâncare şi îi spune: „E gata omleţica, am pus şi brânzică, am tăiat şi nişte roşioare, cum vă place” E toată numai zâmbet când face asta El mănâncă în birou, tot aşa, vreo oră, apoi serveşte cafeaua şi, când mai are jumătate din ea, ne cheamă pe la el Nu intră prin birouri, nu se plimbă pe culoar, uneori pleacă înaintea noastră, iar Caliope strânge după el şi închide cu grijă şi smerenie uşa biroului de parcă ar ieşi dintr-o biserică Când stăteam aşa şi savuram cafeaua, a venit şi Nelu Arată foarte bine, parcă s-a mai îngrăşat Beam amândoi cafea, ne era lene să mergem la locul de fumat, un fel de cuşcă unde ne împuţeam toţi I-am spus şi lui că am căzut la pace cu Teo şi că merg în vacanţă la Roma cu Cati A zis că mă felicită Când să-i zic vreo două, cum le zicem noi, din prietenie, văd trecând prin uşa deschisă un bărbat cu un ziar în mână După câteva secunde, îl văd trecând înapoi, fără ziar „Băi, zi şi mie, ce căcat se întâmplă?”, l-am întrebat pe Nelu „Adică?”, face el nedumerit „Unde dispare şeful în fiecare dimineaţă câte o oră, cine-i ăsta cu ziarul şi care-i treaba cu madam Caliope, care e şi bucătăreasă?”, i-am înşirat eu „Tu chiar ai o părere bună despre mine”, a răspuns Nelu „Hai, mă, că eşti uns cu toate alifiile! Nu te mai rupe în figuri cu mine!”, nu l-am lăsat eu „Nu-mi spune că nu ştii de obiceiul şefului!”, îmi zice el „Dacă ştiam, întrebam?” „Băi, adevărul e cât se poate de simplu: şeful se cacă, ăla e şoferul lui, îi aduce ziarul zilnic, iar asistenta îi găteşte pentru că a avut nu ştiu ce boală şi nu mănâncă decât proaspăt şi cu produse cumpărate de el”, m-a lămurit Nelu La aşa răspunsuri nu mă aşteptam „Şi cum, mă, în fiecare zi la aceeaşi oră? Pot să-mi reglez întâlnirile după orele lui de căcare”, am zis mirat „Are omul stomac sănătos, ce vrei?”, a răspuns Nelu Mie încă nu-mi venea să cred Eram aproape convins că mai degrabă merge la un futai, nu că se cacă „Şi cu ziarul care e treaba?”, am întrebat iar „Păi, îl citeşte pe budă”, a zis Nelu „Dar nu poate citi de pe net, din telefon, cum facem toţi?”, am zis eu „Are tabieturile lui, îi place ziarul” „Se şterge la cur cu el?”, am întrebat eu râzând „Nu ştiu, sper să se spele pe mâini”, a răspuns Nelu Chiar mi-am amintit că şeful ăsta avea obiceiul să dea mâna cu noi, când intram la el, când ieşeam M-am strâmbat dezgustat „Auzi, dar cu Caliope ce e? O fi îndrăgostită de el?”, l-am luat iar la întrebări „Băi, dar tu eşti curios ca o femeie! Ce te-a apucat, de vrei să afli tot acum?”, m-a apostrofat Nelu „Hai, că eşti bou! Nu aşa făceam noi mereu? Te-ai făcut mare domn acum!”, i-am zis un pic enervat De când cu Lizi, i s-a făcut creierul plat, măcar se futea bine, asta puteam să văd după faţa lui Nelu când îl suna Era dominat complet Dar aşa suntem noi, bărbaţii, nişte proşti, nişte sclavi ai pizdei „Nu e îndrăgostită, nu ştiu amănunte, dar am înţeles că femeia a avut un necaz şi a ajutat-o şeful ăsta Vezi, Mircea, de-aia nu e bine să te iei după aparenţe, nu ştii ce se ascunde în spatele oamenilor”, a filozofat Nelu adânc, după care a început să se scobească între dinţi cu o agrafă de birou „Vezi că-ţi cad plombele!”, l-am tachinat eu Tocmai atunci a sunat Caliope să ne cheme la şedinţă Am intrat în biroul şefului, care a dat mâna cu noi, iar eu i-am atins-o cu puţină repulsie, după cele povestite de Nelu, cu ritualul matinal al căcării Şeful ne-a chemat înainte de omleţica de la prânz, ceea ce era o noutate Aşteptam cu interes să aflăm motivul Caliope a intrat şi a făcut puţină ordine pe birou, apoi i-a adus mapa cu toată documentaţia proiectului de care ne ocupam şi a ieşit încet, fără să spună un cuvânt Mă aşteptam să-i aranjeze şi hainele de pe el şi să înceapă să-l pieptene, apoi să-l gâdile niţel sub guşă Şeful era un pic rotofei, cu chelie pe creştet, transpira des şi se ştergea cu nişte şerveţele pe care i le aducea Caliope Vorbea puţin şi doar la obiect, nu ştiam nimic despre el, dacă are familie, animale, copii, bănuiam că era din alt oraş, pentru că nimeni nu mai lucrase cu el Dar nu era un om rău, asta e clar! A spus scurt că trebuie să mergem a doua zi la o conferinţă, unde va veni şi o parte din partenerii de proiect şi că să nu mai venim la birou, ci să mergem direct „Vă dă Caliope invitaţiile”, a mai adăugat el, după care a început să bea din cafea şi să-şi vâre nasul în nişte hârtii După câteva secunde, şi-a ridicat privirea către noi, cumva mirat că ne mai vede acolo Eu m-am ridicat repede, Nelu a făcut la fel, am salutat şi am ieşit „N-aveam chef să mai dea mâna cu mine! Mi-a rămas în cap faza cu nespălatul pe mâini după căcare”, am zis eu, când eram în birou Nelu a început să râdă „Stai, băi, era o supoziţie”, a spus el „Să ţi-o bagi în cur!”, i-am răspuns Nelu a început să vorbească la telefon cu Lizi, să-i spună că mâine întârzia acasă pentru că mergea la conferinţă După ce a terminat conversaţia, m-a văzut cum mă uitam ca prostul la el Nici când eram în focuri după Cati nu-i dădeam aşa raportul Nelu înnebunise sau îi pune aia ceva în mâncare, altfel nu se explică „Mâine e seara de paste italieneşti, gătim împreună şi am anunţat-o ca să ştie că poate nu sunt la timp acasă, habar n-avem cât durează drăcovenia aia”, m-a lămurit el, deşi nu-l întrebasem nimic I-auzi, seară de paste! „Şi seara de fasole când e? Sau de mămăligă cu brânză?”, am zis eu Nu mă puteam abţine „Băi, Mircea, numai caterinca a rămas de tine Mai ia şi tu viaţa în serios Să petreci serile cu o femeie care te completează este un lucru foarte frumos Şi mâncăm şi fasole, dar numai în post”, mi-a răspuns un pic iritat „Nu-mi zi acum că ţii post!” „Şi, dacă aş ţine, ce?”, a făcut el, ţâfnos Dintr-odată, nu ştiu de ce, m-am întristat Niciodată nu ne-am certat Ce pula mea aveam? Prietenia noastră nu mai era ca altădată, el nu mai glumea în acelaşi ritm cu mine „Te-ai boşorogit”, i-am zis eu Nelu s-a aşezat la birou în faţa mea şi m-a privit cu atenţie „Noi vom fi prieteni mereu, asta să nu uiţi, pulică!” Băi, ăsta citea gândurile! Nelu Vrăjitorul Apoi a continuat, iar eu cred că aveam faţa celui mai tâmpit om de pe planetă „Fiecare am trecut prin nişte schimbări în viaţa noastră Recunosc iar că am suferit un pic după Cami, dar a apărut Lizi şi chiar e o femeie care merită ce e mai bun Tu ai divorţat, ai copiii, pe Cati, ai şi tu destule pe cap Nu puteam fi mereu împreună, ca să-ţi spun ce să faci, dar recunoaşte că, atunci când ai avut nevoie să vorbeşti, am fost prezent ” Aşa era, ce să mai zic? M-a ţinut şi la el când am plecat de la Teo Parcă îmi înghiţisem cuvintele „Băi, simt aşa, că parcă îmi scapi printre degete! Când fac miştouri, cum făceam noi, iar tu nu participi, mă simt ca un caraghios Ai tu darul ăsta, să-i faci pe oameni să se simtă ca viermii”, am spus eu în final „Nu e aşa, ştii că în mine ai tot sprijinul Dar, băi, Mircea, nu crezi că e cazul să ne mai maturizăm şi noi naibii? Cât să ne ţină curelele? Vorba aia: mingea, mingiuca mea, nu mai sare cum sărea, s-a ales bules de ea!”, a răspuns Nelu Eu am râs, dar de nervi, să mă descarc, a râs şi el, şi era un pic ca pe vremuri, dar noi mai bătrâni „Şi, uite, vin şi eu cu Lizi la Roma, dacă e de acord Cati, să o întrebi Pun pariu că fetele se vor înţelege şi ne vom distra”, a adăugat Nelu Era o idee genială! Am zis eu că Nelu e bun rău NEVASTA ŞI NOSTALGIA DUPĂ RODIN M-am gândit să fiu de acord cu propunerea lui Mircea privind cheltuielile, adică să le facem pe din două Mama a zis că am procedat bine, că trebuie să avem o comunicare bună, pentru copii Când i-am dat telefon, să-l anunţ, mai că nu a strigat de bucurie M-am simţit importantă şi mi-am dat seama că e bine să faci bine Cumva toate problemele, şi curva roşcată, şi supărarea mea, erau mai mici La sală mergeam aproape în fiecare zi şi aveam grijă să mă spăl înainte şi să am părul strâns, dar într-un fel aranjat Eram şi uşor machiată şi cu manichiura mereu făcută Mă şi epilam mai des, aveam nişte colanţi până la glezne, dar la anumite exerciţii se putea ridica vreun crac şi să mi se vadă mărarul de pe picior Didi era mereu în preajma mea, cum mă vedea că apar, zâmbea cu toată gura, iar dacă ajungea după mine, de cum intra în sală, mă căuta şi venea la mine Îmi arăta cu răbdare cum trebuie să respir, şi la greutăţi m-am mai specializat Cred că fac nişte muşchi, de-i mut fălcile lui Mircea, dacă m-o enerva! Haha! Nu mai zic, toate siliconatele se uită la mine cu ciudă, că frumuşelul de Didi stă doar în preajma mea Ieri, când am plecat, era un pic trist şi l-am întrebat ce are: „Teo (deja ne tutuiam,), tu nu eşti mulţumită de recomandările mele?” M-am uitat la el uluită „Cum să nu fiu? Sunt extrem de mulţumită, altfel n-aş veni”, i-am răspuns „Să-ţi spun drept, şi mie îmi face mare plăcere”, a zis, mai însufleţit „Eu, ca să-ţi spun şi mai drept, datorită ţie vin”, am continuat eu Eram lângă vestiare, eu mă aflam între tocurile uşilor, iar el a venit către mine şi şi-a apropiat buzele de ale mele, fără să mă atingă, dar i-am simţit suflarea pe ele în timp ce vorbea: „Ia-mă instructorul tău, doar pentru tine!” Apoi s-a îndepărtat, a zâmbit şi mi-a urat o seară frumoasă Eu eram năucă, am intrat în vestiar şi m-am schimbat mecanic, mi-am pus echipamentul în geantă şi am ieşit să predau cheia de la dulap fetei de la recepţie Aceasta m-a întrebat, zâmbind: „Vă simţiţi bine la noi?” „Foarte bine”, am răspuns „Ştiţi că, pentru rezultate mai rapide, puteţi alege antrenamentul cu un instructor personal”, a adăugat fata Văzând că tac, a continuat: „V-aţi gândit deja la unul?” „Didi”, am zis eu cu voce înceată „O alegere excelentă, e un profesionist Pentru această opţiune mai trebuie să plătiţi o diferenţă de bani”, mi-a spus fata, fericită Am scos cardul şi am plătit, fără să mă intereseze suma Când am ieşit la aer, simţeam suflarea lui Didi pe gura mea Nu era în regulă! Sunt ţăcănită? Ce naiba am? Didi e foarte tânăr! L-am plătit ca instructor şi gata! Am făcut nişte cumpărături, că voia mama să facă nişte varză a la Cluj şi mi-a zis ce să iau Eu încercam să mănânc cât mai sănătos, iar varza era destul de grea, din câte ştiam Dar nu puteam să-i stric bucuria N-am mai avut atâta libertate de când eram studentă, cred Plec când vreau, vin când vreau Bine, nici eu nu sunt nesimţită, să-mi fac de cap Copiii sunt mai înţelegători, au preocupările lor, au mai crescut şi se mai descurcă uneori singuri, ce mai! E cea mai bună perioadă din viaţa mea! Aveam chef să merg la Mioara ca să-i spun de Didi Am sunat-o şi mi-a zis că mă aşteaptă la ea Am dus cumpărăturile acasă şi i-am zis maică-mii că lipsesc vreo oră „Ai grijă! Să nu întârzii prea mult!”, am auzit-o când ieşeam pe uşă Parcă eram din nou adolescentă şi mergeam la o petrecere Nu prea am fost la petreceri, nu mă lăsa Am fost chiar o proastă, altfel nu ajungeam să-mi complic viaţa cu Mircea, asta e clar Mioara m-a primit cu entuziasm, parcă eram nu ştiu ce divă M-a luat în braţe şi mi-a zis: „Habar n-ai ce dor mi-era să te văd Gând la gând, când ai sunat!” Şi eu eram bucuroasă că o văd M-a servit cu un ghiveci foarte bun, ce era al ei era al ei, gătea foarte bine Nu am refuzat-o, pentru că eram lihnită, după sală I-am zis de Didi şi ea s-a uitat la mine cu subînţeles „Ţie ţi-e dor de o pulă”, a tras ea concluzia „Tu chiar numai de sex vorbeşti, indiferent ce spun?”, am întrebat-o „Ei, zic şi eu, glumeam Şi care e treaba cu Didi până la urmă, dacă nu e sex?”, a zis Mioara „E un tip care mă ajută la exerciţii la sală şi e instructorul meu”, am lămurit-o scurt „Şi zici că e drăguţ?”, a făcut ea curioasă „Da Ştii de cine îmi aminteşte? De Rodin, cel din Paris, gigolo ”, i-am zis eu Mioara a oftat şi a zis doar: „Mda” Nu înţelegeam dacă se mai gândeşte şi ea la francez sau nu După câteva secunde de tăcere, a vorbit: „Vezi, Teo, noi jinduim să fim iubite şi nici nu vrem mult Doar să ne bage cineva în seamă şi să ne complimenteze un pic, şi cădem pe spate ca musca dată cu spray ” Avea dreptate, ea mai mereu avea Recunosc, cât am fost supărată cu problemele cu Mircea, mă gândeam la Rodin şi reciteam conversaţiile cu el, era ca o oază pentru mine Le salvasem într-un folder pe care l-am numit tranzacţii lunare, că am avut grijă să nu am probleme la divorţ Uneori îmi venea să-i scriu, să văd ce mai face, dar eram prea departe, ce rost avea? „Da, aşa e”, am zis cu voce tare „Vezi şi tu, să n-o iei pe arătură, te distrezi un pic, aşa, să treacă timpul”, m-a povăţuit Mioara „Manuel unde e?”, am întrebat eu Soţul ei era un tip foarte liniştit, nu ne deranja niciodată când veneam în vizită Nici după faza de la petrecerea de Revelion, când Mioara a dansat dezbrăcată pe masă, iar el a venit cu un frate şi ne-a văzut cum ne destrăbălam „Cred că e la televizor, dacă n-o fi adormit deja la meci”, a răspuns plictisită „Eşti bine?”, am întrebat- o, îngrijorată „Sunt, mi-e dor de-o pulă adevărată”, a zis ea Iar eu am pufnit în râs, a râs şi Mioara Atunci a apărut Manuel în bucătărie „Mami, nu faci nişte clătite, cum ştii tu?”, a întrebat ca un copil, după ce m-a salutat respectuos Şi a venit să-i sărute mâinile M-a înduioşat gestul ăsta Mioara l-a cuprins şi ea în braţe „Cum să nu fac pentru sufleţelul meu?”, a zis Părea sinceră Când Manuel a ieşit din bucătărie, m-am uitat la ea întrebător Ea a dat din mână şi a spus: „Totul e foarte bine! Mă mai apucă pe mine pandaliile, dar se rezolvă”, şi mi-a făcut cu ochiul Mi-a zis să am grijă cu Didi, apoi am plecat Acasă mirosea a varză, era oala pe foc Nu prea-mi plăcea, părea că e plină casa de băşini Copiii mi-au arătat lecţiile, le-am verificat rucsacurile de şcoală pentru a doua zi şi i-am trimis să se spele pe dinţi M-au pupat şi i-am strâns şi eu în braţe Erau comorile mele şi ar trebui să-mi bag minţile în cap, că sunt femeie în toată firea Eram decisă să-l tratez pe Didi protocolar, în fond vine pe banii mei, şi să terminăm cu familiarismele, că eu nu sunt una din siliconatele alea, de vin şi-şi încordează bucile şi flutură din gene Mi-am verificat mesajele şi am găsit notificarea cu suma plătită la sală, era mare, dar acum ce să fac? Sper să merite AMANTA ŞI PROPUNEREA DE JOB L-am convins pe Mircea să mergem la Roma, abia aştept să ne rupem de toate rahaturile astea şi să bântuim pe străzi, să bem o cafea şi să mâncăm ceva bun, italienii au mâncare tare gustoasă Nu mai contează că n-am fixat data, dar ştiu sigur că vom pleca M-a sunat tâmpită de Larisa, asta e de drag, normal! Că vrea să ne vedem urgent, ca să-mi propună ceva M-am întâlnit cu ea când am ieşit de la serviciu şi am rugat-o să ne vedem într-un loc care e în drumul meu spre casă De fiecare dată, sunt aşa sleită după program, că nu am chef de nimic Pe şefa o evit cât pot şi fac eforturi mari să fiu amabilă cu toată lumea, n-am chef de reclamaţii şi să mă pomenesc cu vreo recenzie proastă, că mă mai angajează Sulea Spătarul după aceea Larisa mă aştepta deja pe terasă, era un bistro drăguţ, pe care-l vedeam zilnic când plecam de la serviciu Erau doar câteva mese şi părea liniştit, terasa era ascunsă de nişte pini şi multe jardiniere cu flori Avea un aer de vacanţă, clar eram deja cu mintea plecată „Fată, dar ce ai păţit, de te-mbraci în halul ăsta?”, m-a luat ea, de cum m-am aşezat pe scaun Eram cu o fustă-pantaloni, peste genunchi, gen salopetă, şi cu o cămaşă „Am o şefă cu pretenţii de dress code sobru”, i-am zis eu „Nu ştiam că lucrezi la o mănăstire”, a spus Larisa pufnind în râs „Că tot n-am mai mers noi demult la o mănăstire ” „La aia unde ţi s-au văzut ţie chiloţii, când te-ai aplecat să pupi icoana, mai ştii? Şi când am dat nas în nas cu Mircea şi nevastă-sa, iar eu le-am arătat degetul mijlociu când i-am depăşit? Ce mişto a fost, fată! Mi-e dor să mergem toate şi să fim nebune”, a spus Larisa, nostalgică Parcă a trecut un veac de atunci „Da, şi mie mi-e dor, dar acum fiecare are viaţa ei, grijile ei, de bine, de rău, ţinem legătura, dar ”, am răspuns şi m-am oprit brusc „Dar ce?”, a întrebat ea, curioasă „Uite, zilele trecute eram tare necăjită şi m-am văzut doar cu Cami, care mi-a ţinut predici motivaţionale Tu şi Clau n-aţi putut veni, şi sunt sigură că eraţi ocupate Dar mi-ar fi făcut bine să veniţi”, am continuat eu „Cam aşa e ea, face mereu pe-a deşteaptă Când omul are o problemă, vine ea şi îi dă în cap, în loc să-l consoleze”, a răspuns Larisa Nu prea-mi plăcea că o dădeam pe bârfă şi asta nu intra în codul prieteniei noastre „Cami e dură, dar să ştii că spune lucrurilor pe nume, poate altcineva n-ar avea curaj să facă asta, şi uneori e mai bine aşa, ca un duş rece”, am încercat eu să echilibrez discuţia „Dacă ai chef de un duş rece, te duci şi-ţi bagi capul în baie la tine, nu e nevoie să o asculţi pe Cami cum vine ea cu citate din cărţi şi se dă cultă”, a continuat Larisa pe acelaşi ton puţin iritat Bănuiam că se trăgea de la atitudinea lui Cami faţă de relaţia ei cu tipul din Londra Şi mi-a confirmat imediat „Nu o ştiam pe Cami aşa tradiţionalistă”, a spus Larisa „Să ştii că e îngrijorată pentru tine şi vrea să fii bine”, am zis eu „Aha! Deci a vorbit de mine!”, a exclamat ea „Şi tu faci la fel acum cu ea”, i-am tăiat-o scurt Larisa a înghiţit în sec şi a sorbit lung din paiul plin de frişca de la frappé, ţinea un ochi închis, semn că nu i-a picat bine ce i-am spus Am băut şi eu din limonadă şi am întrebat-o ce voia să discutăm „Ah, da! Mai bine să vorbim de ale noastre Uite, vreau să-ţi propun să vii cu mine la un job Şi aşa văd că nu-ţi mai place la mănăstirea unde lucrezi, hihi!”, a spus ea, însufleţită Mi-a venit să râd de remarca ei cu mănăstirea, dar eram şi curioasă să aflu despre ce e vorba „Ce job?”, am întrebat eu, puţin mirată că Larisa putea să mă angajeze undeva „Cineva mi-a propus să fiu hostessă, la tot felul de evenimente, şi m-a întrebat dacă mai ştiu pe cineva care ar putea veni M-am gândit la tine”, m-a lămurit rapid „Hostessă? Păi, asta nu e un fel de prostituţie?”, am întrebat-o făcând ochii mari „Hai, fată, că parcă ai trăi în Evul Mediu! Ce prostituţie visezi? E un job serios şi să ştii că sunt evenimente elegante care au nevoie de hostesse Plus că e bine plătit şi nu stai peste zece ore să-ţi toci nervii cu toţi tâmpiţii, iar şefa să te fută la cap” Am întrebat-o despre ce sumă e vorba şi nu era chiar mică Era o muncă plătită cu ora şi tot ce se cerea era să arătăm bine şi să vorbim limbi străine Ştiam că Larisa nu prea le avea cu engleza, dar eram sigură că i-a păcălit ea cumva pe ăia „Nu ştiu ce să zic, nu cred că mă lasă Mircea”, am zis eu după câteva momente de gândire „Că parcă trebuie să-i spui lui Mircea! Vii, zâmbeşti frumos, iei banii şi te duci acasă Ce să ştie Mircea?”, a spus ea Parcă nu-mi venea să fac ceva pe ascuns, dar recunosc că mă tenta ideea Mă simţeam urâtă şi grasă în hainele pe care le purtam, şi mai ales că eram obligată să o fac Mergeam cu tot mai multă scârbă la serviciu şi cred că, dacă mă gândeam bine, nu era o idee foarte rea Măcar până îmi găseam ceva mai bun Mă tot frământam cum să fac „Nu te mai gândi atât, e o ofertă bună Să ştii că noi suntem deja coapte pentru chestia asta, dar persoana cu care am vorbit a zis că trece cu vederea vârsta”, a venit ea cu încă un argument „Cine e persoana asta aşa de mărinimoasă?”, am fost curioasă să aflu eu „Un tip de la o firmă de reclame, ceva cu betete sau belete ” „BTL”, am zis eu „Aşa E ceva cu publicitate, nu?”, a întrebat Larisa „Da, şi cu publicitate, şi cu relaţii publice”, am răspuns „Vai, fată, ce deşteaptă eşti! Aşa a zis şi ăla, că suntem un fel de ofiţeri de relaţii publice Că l-am luat prima dată la trei păzeşte, credeam că ne duce într-o unitate militară”, a zis ea şi s-a pus pe râs „Îţi dai seama, mă şi vedeam fâţâindu-mă în faţa unui batalion de soldaţi, iar toţi o aveau sculată”, a mai zis Larisa în timp ce behăia Mai avea un pic şi se îneca de râs „Tu nu eşti normală”, i-am spus „Păi, trebuie?”, a zis ea chicotind Apoi brusc a devenit serioasă şi a început să-şi ţuguie buzele „Hai să fim fete cuminţi, să facem impresie bună! Deci, te interesează?”, m-a întrebat ea M-am foit puţin, m-am jucat cu paiul din limonadă şi o priveam pe Larisa cum îl linge pe al ei de spumă „De interesat, mă interesează Oriunde cred că e mai bine decât unde sunt acum Cam care e durata contractului?”, am zis „Ăsta a zis că sigur tot anul, dacă e mulţumit Sunt evenimente tot timpul ” „Înţeleg Atunci spune-i că ai găsit pe cineva şi vedem ce o fi Dar, te rog, să nu afle Mircea nimic, deocamdată”, am răspuns Larisa s-a bucurat şi mi-a jurat pe ce are mai sfânt, deşi nu ştiam ce are ea mai sfânt, că nu mă va trăda „Tibi ce face?”, am întrebat-o „Cu magazinul lui, cred că am făcut hepatită de la mirosul ăla de mâncare pentru animale”, a răspuns scârbită „Şi cu Sebi cum e?” „Vorbim pe WhatsApp, la telefon mult, a zis că vine vara asta în România şi vrea să ne vedem”, a răspuns Larisa, cu tonul înduioşat Terminase cu behăielile „Şi ce ai de gând să faci?”, am întrebat-o cu precauţie, nu voiam să spună că sunt precum Cami „Fată, nu ştiu Mi-e milă de Tibi, vin acasă ca la străini, îmi fac de lucru până adoarme el, noroc că sforăie devreme, apoi mă culc şi eu Nu mai facem sex demult, nici nu-mi mai cere, cred că s-a şi plictisit de cât ciclu am”, a răspuns ea şi a început să chicotească iar „Dar cu Sebi e ceva serios?”, am încercat eu mai mult „Mai dă-o-n pizda mă-sii de seriozitate! Şi cu Tibi am zis că e serios şi ce? Vreau să mă bucur de viaţă Dacă-mi ard acum tălpile după Sebi, asta e Nu mă mai iau eu după ce e serios şi neserios Nu sunt tânără mereu”, a zis ea pe un ton hotărât Nici nu ştiam ce să zic, într-un fel o înţelegeam, şi eu am intrat în situaţii complicate când Mircea era însurat Acum, suntem serioşi, chiar prea serioşi, şi parcă s-a dus naibii tot farmecul „Deci cum a rămas cu jobul?”, am schimbat eu subiectul „Îl sun azi pe tip şi ne cheamă el probabil pe amândouă la un interviu”, a zis Larisa Ne-am ridicat să plecăm şi ne-am îmbrăţişat Mi-era dragă, şi iar mi-am amintit cât de mult m-a ajutat Chiar dacă noi toate eram atât de diferite, cred că aşa ne completam Pe drum, mă gândeam dacă să-i spun lui Mircea de noul serviciu, am decis că mai bine nu, până rezolvam Înainte să urc în apartament, m-a sunat Larisa să-mi spună că a doua zi eram aşteptate ca să discutăm despre contract Parcă eram uşurată, deşi nu ştiam clar ce-o să fie, voiam să văd faţa şefei mele când îi spun că plec, scârba dracului! AMANTUL LA CONFERINŢĂ Am fost cu Nelu la conferinţa la care ne-a trimis şeful şi, surpriză!, şeful era şi el! Al naibii căcăcios, nu ne-a spus că vine! Mă gândeam cum va face să meargă la budă şi cine îi va face omleţica şi salata la prânz? Că programul era de dimineaţă până după-masă M-am întâlnit cu Nelu când am parcat maşina, am intrat amândoi în hotel Îl văd că mustăceşte şi se uita în jur „Băi, ce futai am avut aici cu ani în urmă! Văd că au renovat clădirea”, a vorbit el „Dar aşa de tare ai zguduit-o?”, l-am luat eu la mişto Cred că el avea repere în oraş după locurile în care s-a futut Dacă cineva îl întreba de o adresă sau unde e vreo instituţie de plătit taxe şi impozite, el le răspundea: „E fix pe strada de lângă clădirea în care m-am futut în toamna” „Cu cine?”, l-am întrebat „Băi, era o tipă mişto de tot Era bulgăroaică venită cu treabă pe la noi, eu lucram în altă parte, pe atunci, eram şi eu mai tânăr Am invitat-o seara la cină, i-am arătat oraşul Cum nu erau multe de văzut, iar ea băuse puţin, am venit la ea la hotel, adică aici A fost rupere, Mircea! Până în zori A plâns când a plecat, îmi scria, mă suna, apoi eu m-am luat cu altele M-a căutat după un timp, când a avut drum în Bucureşti, dar n-am vrut să mă mai complic Viaţa mea deja era destul de complicată şi aşa”, a povestit Nelu şi a râs cu toţi dinţii Eu îl ascultam şi îmi aminteam că ăsta era Nelu, aşa cum l-am cunoscut şi eu Şi nu m-am putut abţine să nu-l împung niţel: „Lasă, că peste câţiva ani va fi mai simplă viaţa ta, îţi vei aminti o singură adresă” El mi-a dat una peste spate „Al naibii eşti şi tu!” Apoi ne-am luat câte o cafea de la barul din holul hotelului şi am dat nas în nas cu şeful L-am salutat, ne-a răspuns şi s-a dus să vorbească cu altcineva Noi am rămas prostiţi Ce mister şi pe el! Nelu a ridicat din umeri, iar eu am văzut o bunăciune cu picioare lungi, subţire în talie, cu părul lung, era ca o trestie Iar dinţii erau foarte albi, aproape că străluceau când râdea Era şi brunetă, făcea gropiţe în obraji şi avea gene lungi I-am dat un cot lui Nelu şi i-am arătat-o cu capul Nelu o studia în timp ce sorbea din cafea „Bună, bună”, a dat el verdictul Când, deodată, văd trestia cum vine spre noi cu dinţii ei albi într-un zâmbet ca la reclamă la pastile pentru constipaţi Ăştia eram eu cu Nelu „Bună ziua şi bine aţi venit! Vă rog să mergeţi să vă înregistraţi şi să vă luaţi ecusoanele, în curând începem”, ne-a zis ea ca un robot Eu o priveam cu atenţie şi mă gândeam ce formă au ţâţele ei, că prin drăciile astea de sutiene nu-ţi mai dat seama Avea o voce plăcută şi un fel de a privi prin gene, de te atrăgea ca un magnet Am văzut că pe legitimaţia ei agăţată de gât scria Melina Am zis fără să gândesc: „Mircea”, şi i-am întins mâna Ea m-a privit un pic nedumerită, zâmbetul i-a revenit pe dinţi şi mi-a luat mâna „Melina, încântată ” „Şi eu sunt foarte încântat”, i-am spus Nu mă puteam desprinde de privirea ei, avea lumini aurii în ochi Ea a mai vrut să zică ceva, dar s-a răzgândit şi s-a îndreptat către un grup care tocmai intra Nelu mă privea mirat „Ce-a fost asta, coaie? Simt un magnetism, din ăla, ca pe vremuri”, mi-a zis în timp ce-mi făcea cu ochiul „E bună, frate, bună rău!”, am spus urmărind-o cu privirea Nelu m-a lovit pe spate „Băi, vezi că avem de mers la Roma!” M-am dezmeticit şi am terminat cafeaua Melina ne-a invitat să intrăm în sală şi ne-am ocupat locurile la o masă imensă, ovală În dreapta mea stătea Nelu, iar lângă el, şeful nostru După privire, mi-am dat seama că sărise peste căcarea de dimineaţă şi nu-i va fi uşor Au început unii să vorbească, cu pretenţii, cu fonfleuri, cu limbaj din ăsta preţios, cu termeni în engleză, încă nu înţelegeam rostul participării noastre acolo Nelu desena nişte forme geometrice, cine-l vedea, putea să jure că ia notiţe Îşi lăsase ochelarii pe nas, parcă era un tătăiţă, îmi venea să şi râd Şeful avea ochii holbaţi, iar cel de lângă el a început să se agite pe scaun La fel şi cei din rând cu el Nelu s-a strâmbat şi, chiar când mă întrebam ce pula mea se întâmplă, simt venind către mine un val de duhoare Mai să-mi mute nasul şi alta nu! Mă uit la Nelu întrebător, iar el îmi scrie pe WhatsApp „A tras şeful nişte vânturi, cred că ne dau ăştia afară de aici ” Pe mine mă umfla râsul, dar mirosul neplăcut continua să vină în valuri, parcă nu se mai oprea „Artilerie grea, tată!”, îl aud pe Nelu lângă mine Chestia e că aproape toţi de pe rândul nostru se foiau şi se uitau bănuitori unul la altul Operaţiunea „băşina suspectă”, hehe! Şeful avea o privire impasibilă şi părea absorbit de discursul unui şmecheraş cu pantaloni mulaţi ca un balerin Prezenta nu ştiu ce grafice şi se fandosea pe acolo La o masă din colţul încăperii, aproape de intrare, o văd pe Melina care butona pe telefon O fi stând pe Facebook Ia să o caut eu! Am găsit-o, deşi nu ştiam numele de familie Avea o poză cu părul în bătaia vântului, şi se uita peste umăr la mine, puţin aplecată, astfel încât să i se vadă bine talia subţire şi curul bombat I-am dat add repede Îmi ridic privirea spre ea şi o văd că se uită la mine Îi zâmbesc ca un bou, ea îmi răspunde tot zâmbind, dar suav Eram prieteni virtuali Apoi mi-am dat seama că am nişte poze cu Cati, mă tot tăguia ea, ba prin bucătărie, ba pe nu ştiu unde Am intrat pe profilul meu şi le-am ascuns din cronologie Am început să ascund şi pozele cu copiii, dar m-am oprit M-am gândit că sunt idiot dacă a ajuns să-mi fie ruşine că am copii Mi-am trecut la starea civilă că sunt divorţat Aşa! Orice proastă ar înţelege că sunt tată singur I-am frunzărit şi Melinei în cont, avea multe fotografii cu ea pe la mare, pe la munte, prin străinătăţuri, majoritatea filtrate prin Instagram, dar tot frumoasă era M-am întrebat dacă se câştigă aşa bine din ce face ea sau o fute unul şi o plimbă pe unde vrea pizda ei Cred că varianta a doua era mai plauzibilă Îmi părea rău că o adăugasem în listă şi am mai şters şi poze cu Cati, chiar că sunt ultimul căcat din lume! Era clar că una ca Melina nici nu se uita la mine! Ca dovadă, nu mi-a mai aruncat nicio privire cât a durat conferinţa mă-sii A venit şi pauza, simţeam nevoia să ies la aer, parcă băşinile şefului au intrat şi în tapiţeria din pereţi Eram indispus, iar Nelu m-a îndemnat să iau nişte ardei iute ca să scot toxinele Păi, eu aveam nevoie să scot toxinele? Şeful dispăruse, ştiam că e la baie În holul mare de pe etajul hotelului era un bufet cu de toate Am luat nişte frigărui şi bulete de caşcaval Înghiţeam cam în sec şi o vedeam pe Melina cum merge de la invitat la invitat şi ciripeşte ca o vrabie, doar pe la noi nu venea Simţeam deja că mă evită şi îmi venea să-i dau instant block pe Facebook Cine se crede, curva dracului? Toate sunt pe interes, am mai zis eu asta! Eram aşa de furios, încât mi-am vărsat cafea pe sacou şi, dacă nu mă feream la timp, îmi făceam şi pantalonii fleaşcă Bine că nu mi-am fript naibii coaiele! Încercam să scot pata de cafea cu un şerveţel, dar n-aveam spor Deodată apare Melina lângă mine şi spune: „Daţi-mi voie, vă rog!” şi mă ia de braţ Ne ducem către toaletă, iar ea înmoaie un şervet sub jetul de la robinet şi tamponează pata de pe haina mea Era foarte concentrată şi îmi venea să-i muşc buzele Ea mi-a surprins privirea în care spuneam prin toţi irişii că vreau să o fut, dar a zâmbit uşor, dintr-un colţ al gurii Nu a reuşit să scoată pata de tot, ci să o ude „Se va absorbi când se usucă”, m-a asigurat ea Avea un fel de-a vorbi, parcă mereu voia să convingă Mai conta că se usca sau nu sau că va dispărea pata? Mă uitam la curul care i se arcuia prin fustă şi mă gândeam că ar cere nişte palme Eram dement, clar! Altfel nu-mi explic ce aveam Am urmat-o pe Melina ca-n transă, fără să-mi pot lua privirea de la talia şi şoldurile ei care se unduiau, era o trestie umblătoare şi părea şi gânditoare Adică avea ceva în cap Nelu mă căuta, şi când m-a văzut m-a luat tare: „Unde ai fost, coaie?” Melina a auzit, dar a trecut mai departe „Mi-am vărsat cafea pe haină şi m-a dus fata la baie să o cureţe”, i-am zis mecanic Nelu m-a privit câteva secunde, apoi a zis: „Dar ce e cu mutra asta? Parcă ai văzut o fantomă” „Ai auzit de fantome futabile? Am văzut una”, i-am zis arătând înspre Melina, care vorbea cu un grup de pulărăi Aia toţi aveau balele până în pământ „Băi, tu vezi că o iei razna!”, m-a apostrofat Nelu „Acum te găseşti tu să-mi dai mie lecţii!”, i-am răspuns „Treaba ta, coaie! Eu nu m-aş mai complica ” Chiar mă enerva, parcă nu mai era prietenul meu, ci unul, întâlnit pe la conferinţă, care-ş dădea şi el cu părerea despre viaţă N-avea rost să continuu discuţia Pauza s-a terminat şi am intrat în sală Şeful era deja aşezat pe scaun şi privea în gol la ecranul pe care se derulau prezentările Probabil fusese la budă Când Nelu s-a aşezat lângă el, s-a dat cu scaunul într-o parte, ca să-i facă loc Habar n-am ce s-a mai vorbit pe acolo, din când în când mă uitam la Melina, câteodată şi ea la mine, iar asta a fost cam singura distracţie Mă pomenesc cu un sms de la Cati, mă întreba când plecăm la Roma, ca să luăm bilete şi să caute cazare I-am zis că peste două săptămâni, iar ea mi-a trimis un pomelnic de emoticoane cu inimi şi feţe rânjite Brusc nu mai aveam chef de nimic şi m-am bucurat când s-a terminat rahatul de conferinţă Dar Melina ne-a anunţat că eram invitaţi la un lunch într-un restaurant din apropiere Nu mi-era foame deloc, dar şeful ne-a spus să mergem pe jos Eram toţi trei, eu, Nelu şi şeful, şi am intrat în restaurant, după grupurile de invitaţi La masă ne-am aşezat cu încă trei tipi, erau partenerii de care ne spusese şeful şi motivul venirii noastre la conferinţă De ce a trebuit să suport toată vorbăraia, când puteam veni direct la restaurant, nu ştiu Că doar la mese se pun la cale marile planuri, şi ăia care au împărţit lumea tot la masă erau, cică Churchill a scris pe un şerveţel ce şi cum Păi, clar că erau la şpriţ! Am mâncat fără să-mi dau seama ce e în farfurii, încă aveam o stare aiurea Şeful vorbea cu partenerii şi am observat ce bun negociator era Calm şi foarte la obiect Nelu se mai băga în discuţie şi am zis să nu par papagal, şi am intervenit şi eu Era vorba despre eficientizarea unui segment de proiect, ca timp, iar eu am zis că preferam să fim mai puţini în echipă, dar să fim profesionişti, ştiam ce avem de făcut şi nu aveam nevoie să mai ducem şi pe alţii în spate Plus că erau cheltuieli cu salariile, mai bine ne reveneau nouă Eram dispus să lucrez şi noaptea, dar cu cine ştiu că se pricepe Şeful şi invitaţii m-au privit admirativ că sunt aşa tranşant Păi, sunt, că m-am fript destul cu fraieri şi piloşi băgaţi pe gât, care te încurcă şi tot tu trebuie să le faci treaba Aveam o stare sictirită şi mă cam durea în cur ce credeau ceilalţi Am mai mâncat un pic, apoi partenerii au plecat, foarte mulţumiţi de discuţie Şeful s-a aşezat în faţa mea şi a lui Nelu şi ne-a mulţumit Începea să-mi placă de omul ăsta tot mai mult Avea un fel de a controla lucrurile fără să pună presiune, şi era modest Eu şi cu Nelu dădeam semne de nerăbdare, aveam chef să plec, iar pe Nelu sigur îl aşteptau pastele făcute de Lizi „Vreau să mai rămâneţi puţin”, ne-a zis şeful Am mai rămas şi cred că a fost pentru prima oară când stăteam la masă cu un şef, în afara şedinţelor Îl priveam cum se uită în gol în farfurie, ăia răseseră tot, el nu mâncase mai nimic Nelu a tuşit semnificativ, stăteam în aşteptare „Eu, aşa cum ştiţi, conduc doar proiectul ăsta, apoi vreau să mă retrag de tot”, ne-a vorbit el Nu înţelegeam nimic „Vreţi să ne transmiteţi un mesaj în legătură cu proiectul la care lucrăm?”, a încercat Nelu să facă pe-a diplomatul „Cumva, da Sunt foarte bolnav, am fost operat de cancer la stomac, s-ar putea să lipsesc, am zile când abia mă ridic din pat Voiam să ştiţi că mă bazez pe voi”, ne-a zis şeful Iar noi am rămas mască Nu ne aşteptam la asemenea dezvăluiri Mă întrebam de ce ne-a zis nouă toate astea şi ce urmărea „Nu vă supăraţi că vă întreb Apreciem mult că aveţi încredere să ne spuneţi toate acestea Aveţi familie?”, a intervenit Nelu „Cândva, am avut, soţia şi copilul au pierit demult într-un incendiu, nu m-am mai recăsătorit”, a spus el, cu voce plată Am înmărmurit şi imediat am regretat că l-am făcut căcăcios şi că râdeam de meteahna lui cu buda Era un om bolnav, iar eu tot ce am putut face a fost să râd de el Avea dreptate Nelu când a zis să nu te iei după aparenţe, nu ştii ce se ascunde în spatele omului „Cea mai apropiată persoană e Caliope, o ştiu de vreo douăzeci de ani, i-am plătit un tratament soţului ei, suferea de o boală de piele şi se chinuia groaznic Ea nu are multă şcoală, dar a vrut să se revanşeze şi să lucreze pentru mine Băiatul ei a avut probleme cu drogurile, are mari probleme de personalitate, e o femeie tare încercată, dar extrem de corectă”, ne-a informat şeful Mă cutremuram de ceea ce auzeam Nelu era şi el foarte impresionat „Vă puteţi baza pe noi”, i-am zis Şeful a dat din cap ca semn de mulţumire, ne-am ridicat cu toţii şi ne-am despărţit „Băi, să fiu al naibii, ce poveşti! De acum, nicio problemă de-a mea nu mi se pare gravă Dacă stau bine să mă gândesc, nici nu am probleme Omul ăsta a suferit groaznic, la fel şi Caliope”, a spus Nelu în drum spre parcarea unde ne lăsasem maşinile „Mda, mie îmi pare rău că făceam mişto de căcările lui!”, am răspuns Când am ajuns la maşini, Nelu s-a întors spre mine şi mi-a pus mâna pe umăr „Ai grijă de tine, Mircea!” Am pornit maşina şi m-am gândit că am tot ce-mi trebuie: copii, pe Cati, prieteni, un serviciu şi suntem sănătoşi Parcă mi-era un pic dor de Cati, ştiam că mă aşteaptă să facem planul pentru Roma Merita şi ea, sărăcuţa! Am uitat de Melina, nici nu mi se mai părea aşa interesantă, cred că o scot din lista de pe Facebook NEVASTA LA PICNIC Funebristul Raiu m-a sunat iar să mergem la picnic Cum aveam timp, pentru că mama stătea cu copiii, am acceptat L-am întrebat ce să aduc „Pe tine, Teodora, doar pe tine”, mi-a răspuns el cu patosul lui Deja eram obişnuită Dacă nu l-aş fi cunoscut deja, aş fi zis că joacă teatru Dar el, care avea de-a face zilnic cu morţi, chiar trăia fiecare clipă intens Cu sala am lăsat-o mai moale, aveam febră musculară, iar Didi nu a mai venit la ultimele trei şedinţe Fata de la recepţie m-a asigurat că se va reporta diferenţa de bani pentru instructor Eram un pic nervoasă pentru că nici nu m-a anunţat că nu vine Am aflat tot de la fata aia care ne ţine evidenţa că e plecat la nu ştiu ce concurs Bine, dar nu ştia asta înainte să-mi propună să-l plătesc ca instructor? În fine, n-avea rost să-mi fac inimă rea din aşa un mizilic I-am spus mamei că vineri, după program, ies puţin în natură Ciudat că nu m-a mai chestionat cu cine şi cât stau De o vreme, era tare relaxată Copiii aveau lecţii de înot şi se ducea ea cu ei Iulius Raiu mă aştepta la colţul străzii, unde-i spusesem eu să vină Nu aveam chef să stea în faţa casei Ca de obicei, a ieşit din maşină, când m-a văzut, mi-a sărutat mâna, mai să mi-o înghită, a deschis portiera şi a închis-o după ce m-am urcat M-am îmbrăcat cu o pereche de blugi până la genunchi şi cu un tricou, ca să stau lejer El s-a aşezat la volan cu ochii la pulpele mele, tocmai mai dădusem cu lama pe ele şi pielea arăta ca solul de pe Marte Am pornit, iar el a dat drumul la un post de radio unde cânta aia cu Je t’aime, moi non plus, varianta cu gemete la greu Muzica era dată tare şi ăia se chinuiau, mie îmi era ruşine Raiu chiar îngâna şi el ceva, iar la gemete ridica un deget în sus, ca şi cum urma ceva interesant După ce s-a terminat melodia, l-am întrebat unde mergem Atunci el a dat radioul mai încet „Milioane de scuze, Teodora draga mea, dar eu aşa simt muzica, prin toţi porii, altfel mai bine nu o ascult! Muzica trebuie să intre cu zgomot, nu tiptil ” L-am lăsat să termine polologhia despre muzică şi ce simte el, şi am întrebat din nou unde mergem „Aaa, e o surpriză! Într-un colţ de natură, liniştit şi departe de lumea dezlănţuită”, a zis el misterios Eram deja obişnuită cu surprizele lui, de când am fost la restaurantul pentru parastase şi la lecţiile de tango Ba era să ne împuşte unii la o înmormântare, la ce să mă mai aştept? L-am lăsat cu surprizele lui şi mă uitam pe geam Era ceva vreme de când n-am mai ieşit din oraş, eram ca găina care nu iese din curte, mai departe de grăunţe Am intrat într-o pădurice şi am mers pe o alee până într-un loc de parcare Raiu s-a dat jos tacticos, a venit să-mi deschidă galant portiera şi să mă ajute să cobor, apoi s-a dus la portbagaj şi a venit cu un coş imens acoperit cu un prosop în carouri Mi-a făcut cu ochiul cu subînţeles, că adică surprizele continuau Trebuia să mă ţin bine, să nu cad în cur, carevasăzică Am mers pe jos prin pădure până am ajuns într-o poiană Iulius tăcea, rămânea secretos Ne-am oprit, iar el a scos din coş de sub prosop o păturică, pe care a întins-o pe jos, şi s-a apucat să scoată din coş tot felul de cutiuţe, tacâmuri şi o sticlă cu vin „Dar tu conduci!”, i-am amintit eu „Un pahar doar să ciocnesc cu tine, să respirăm împreună aerul şi să ne bucurăm de clipele astea minunate!”, mi-a răspuns el A aranjat ca o gospodină totul pe pătură, erau atât de multe, încât noi abia aveam loc să stăm pe la colţuri A deschis cutiile şi erau numai bunătăţi: icre, salate, fripturi, cârnăciori, fructe, prăjituri Mi-a întins o farfurie de plastic şi punga cu felii de pâine şi m-a îndemnat să mă servesc Am luat una şi am întins pe ea nişte icre, cu o furculiţă de plastic Mâncam cu poftă şi mă minunam ce linişte putea să fie „Unde suntem?”, l-am întrebat El tocmai muşca din pâine şi mi-a răspuns după ce a înghiţit dumicatul: „Într-un colţ de rai” Acum, probabil, se aştepta să râd de gluma lui Văzând că nu reacţionez, eu chiar mâncam a doua felie de pâine, a continuat: „E proprietatea unui client, de fapt a vărului lui decedat, ne-am ocupat noi de el, şi până la succesiune mi-a dat voie să vin aici, ca să petrec nişte ore memorabile Eu am ales să le împart cu tine, Teodora ” Era foarte serios, iar mie îmi venea să râd că stăm pe proprietatea unui mort Stilul lui Raiu, ce să-i faci! Iulius a luat un cârnat şi l-a băgat în gură, apoi s-a apropiat de mine şi mi-a băgat celălalt capăt în gură Am muşcat, ce să fac? Iar el se apropia cu gura tot mai mult de mine, pe măsură ce înghiţea din cârnat Într-un final, şi-a apropiat buzele de ale mele, mirosea a usturoi, şi a încercat să mă sărute L-am respins şi chiar atunci a scos un râgâit Şi-a dus mâna la gură şi s-a scuzat A turnat vin în pahare şi am dat noroc „Ştii ce-mi doresc eu, Teodora?” Mi-era şi frică să aflu „Vreau ca momentele acestea să dureze cât mai mult Da, pot să spun ceea ce nu am mai spus poate niciodată: sunt fericit!”, a vorbit el însufleţit „Mă bucur”, i-am răspuns Mi-a sărutat mâna galant, iar eu i-am zis că vreau ceva dulce Am luat o prăjitură cu cremă de vanilie, foarte bună, pe care am devorat-o dintr-o înghiţitură Mai era o cutie nedesfăcută „Aici trebuie să fie tort”, mi-a zis Iulius Când a dat capacul la o parte, a ieşit din ea o lumânare Era colivă Începeam să mă enervez „Ai comandat iar de la restaurantul de parastase sau e de la pomana proprietarului de aici?”, am întrebat iritată Raiu era încurcat şi se chinuia să pună capacul la loc „Am încurcat cutiile când am plecat Trebuia să iau tortul şi am luat asta”, a spus el Nu mai ştiam ce să răspund, poate nu minţea Îmi era milă de el cum s-a pregătit şi a dat chix cu coliva „Hai, dă-o-ncoace, măcar să gustăm!”, am spus, ca să nu-l fac să se simtă prost „Chiar vrei?”, m-a întrebat ţinând cutia în braţe ca un milog Am luat cu furculiţa o bucată şi am gustat, nu era rea, dar nici nu mai voiam Am mai băut din vin, iar Raiu mi-a povestit că e tot singur, băiatul e plecat în străinătate, iar soţia e ca un străin, trăiesc tot sub acelaşi acoperiş, ca să nu împartă averea Îi merge bine cu afacerea „Mor mulţi oameni în ultima vreme”, mi-a zis el Nu era un subiect de discutat în timp ce admiram apusul „Tu ce mai faci, Teodora?”, m-a întrebat el „Bine, ocupată cu casa, cu copiii, merg la sală, e linişte”, i-am răspuns „Eu aştept să te linişteşti, ca să putem pleca mai des Mi-ar plăcea să te iau cu mine într-o vacanţă, undeva, pe o insulă exotică Ce zici? Ţi-ar plăcea?”, m-a întrebat „Mi-ar plăcea pe o insulă exotică”, i-am zis, nu am precizat că şi în compania lui, dar el a zâmbit cu gura până la urechi şi a început să-mi pupe mâinile din palmă până la umăr, apoi pe gât, când s-a apropiat de gură, am luat nişte vin „Dar nu mă laşi deloc să-ţi gust fraga buzelor!”, a spus Cu ce texte de Gică Petrescu venea şi el! „E târziu, mă aşteaptă copiii”, am schimbat eu subiectul El a oftat „Sper că te-ai simţit bine, deşi a fost prea puţin”, a adăugat Iulius „Foarte bine şi mulţumesc!”, l-am asigurat eu L-am ajutat să strângă cutiile cu mâncare şi le-am pus în coş, el a ridicat pătura, iar eu am apucat de un capăt şi am scuturat-o împreună Am îndoit-o şi ne-am apropiat tot mai mult, pe măsură ce pătura se făcea tot mai mică El m-a cuprins cu braţele şi m-a îmbrăţişat, şi atunci l-am luat şi eu de după gât Se căznea să-mi caute gura, şi tocmai atunci a venit un roi de ţânţari imenşi, care au început să ne înţepe Eu am ţipat, iar Raiu îi gonea cu pătura, dar parcă mai rău îi asmuţea Am început să fug către maşină, şi mă plezneam peste mâini şi picioare Raiu venea după mine cu coşul şi pătura A deschis maşina şi am intrat repede A venit şi el şi i-am văzut fata roşie, parcă avea pojar M-am uitat în oglindă, şi eu aveam câteva pete roşii, noroc cu părul Dar, când mi-am văzut picioarele, am ţipat Eram ciuruită „Mergem la farmacie şi iei o cremă”, a încercat el să mă liniştească Aveam ceva acasă, pentru copii, aşa că n-am mai oprit nicăieri I-am mulţumit şi am intrat în casă Când m-a văzut mama, a dus mâna la inimă „Doamne, dar ce ai păţiţi Ai mâncat ceva şi nu ţi-a priit?”, a întrebat ea îngrozită „M-au pişcat ţânţarii”, am lămurit-o Deja mă scărpinam rău şi voiam să fac un duş „Dar ce ţânţari sunt ăştia, mamă? Parcă te-a muşcat un dihor” „M-a muşcat naiba!”, am zis nervoasă Am intrat la baie şi era să leşin Aveam umflături roşii şi pe corp, chiar şi pe buci, ai dracului ţânţari au intrat şi pe sub haine! M-am spălat şi m-am dat cu un unguent Copiii se uitau la un film, i-am pupat pe întuneric şi m-am dus la mine în cameră Parcă mă şi dureau pişcăturile Şi Raiu ăsta cu ideile şi surprizele lui! Noroc că e vineri şi până luni îmi mai trec Nici la sală nu puteam merge pocită în halul ăsta Picnic mi-a trebuit! Cred că ne-a blestemat vărul ăla decedat AMANTA LA INTERVIU Era ultima mea zi la jobul obositor, aşa că m-am îmbrăcat cu o rochie albă până deasupra genunchilor, puţin decoltată, mi-am pus perle la gât, brăţări pe mână şi pantofi cu toc verzi în picioare, aveam o poşetă mare de lac verde, şi mi-am dat şi cu nişte fard pe pleoape Rujul şi rimelul, obligatoriu Astfel am intrat pe poarta firmei şi mi-am ocupat locul la recepţie Mi-am văzut de treabă până la prânz, când şefa a coborât să conducă pe cineva şi a făcut ochii ca la melc când m-a văzut Eu aranjam nişte fişe şi am salutat-o respectuos Când să intre în lift, am ieşit de după recepţie, ca să mă vadă din cap până în picioare şi am aranjat nişte pixuri pe mesele din hol Am simţit cum mă străpunge cu privirea, dar n-am băgat-o în seamă După câteva minute, mă sună şi mă cheamă la ea I-am spus că nu pot lăsa liberă recepţia, că veneau clienţi, dar ea a zis că nu durează mult Am urcat cu liftul şi am intrat în birou, după ce mi-am aranjat părul puţin, cu mâinile Să vedem ce vrea ţoapa Ea stătea la birou şi m-a luat în primire imediat ce am închis uşa după mine „Parcă am vorbit ceva cu tine Cum îţi permiţi să ignori ordinele mele?” „Nu înţeleg ce nu am respectat Aţi mai avut reclamaţii în privinţa comportamentului meu?”, am făcut eu pe-a inocenta „Nu despre asta vorbim acum Ce e cu ţinuta asta? Unde te trezeşti? Pe centură?”, a zis ea pe un ton răstit Era clar că femeia avea probleme Dar asta cu centura a pus capac „Ascultă, cucoană, eu nu sunt plătită să-ţi suport ţie frustrările! Nu sunt la ordinele nimănui, îmi fac treaba, care e chestia cu îmbrăcămintea mea?”, i-am răspuns furioasă A rămas cu aceiaşi ochi ca de melc, uitându-se la mine Pesemne se mira că am avut curaj să o înfrunt, că toţi umblau pe aici în vârful picioarelor Cu mine nu-i mergea! „După ce că eşti nesimţită, eşti şi obraznică!”, a spus Simţeam deja că explodez de nervi Asta mă trata ca pe un preş de şters noroiul de pe cizme „Nesimţită eşti tu! Cum îţi permiţi să mă insulţi? Ştii că te pot da în judecată pentru hărţuire şi bulling? Cât timp respect fişa postului, nu ai niciun drept să te iei de cum mă îmbrac! S-a plâns cineva de hainele mele?”, i-am răspuns „Este un cod etic şi un regulament intern, şi nu mai fă pe-a deşteaptă cu mine!”, m-a apostrofat ea Nu se lasă, vaca ordinară! De fapt, jignesc vaca „Nu am semnat şi nu m-aţi instruit despre niciun cod”, am continuat eu să o înfrunt Trebuia să mă ţin pe poziţie, ce credea ea? „Nu vreau scandal în firmă, îţi pot da acum să semnezi”, a încercat ea să înmoaie atmosfera Acesta era momentul pe care-l aşteptam „Nu mai e nevoie, îmi dau demisia în acest moment Prea puţini bani pentru un asemenea tratament”, i-am aruncat eu grenada A rămas un pic descumpănită, după care m-a poftit să iau loc pe scaun Am refuzat „Te-am angajat pentru că te-a recomandat o persoană de încredere, din partea directorului, nu credeam să ajungem aici”, a vorbit pe un ton ce se voia blând Persoana de încredere era Lili, pe care nu am mai văzut-o, pentru că, după angajarea mea, o ţinea numai în deplasări, desigur cu directorul Fată descurcăreaţă „Această persoană nu are niciun amestec în decizia mea şi nu mai doresc să lucrez aici”, i-am zis cu fermitate S-a apucat să mototolească o hârtie şi a zis cu voce joasă: „Dacă asta e dorinţa ta, eu nu mă pot opune Dar tot ce te rog este să nu afle directorul de discuţia asta Îţi semnez demisia şi pleci în linişte Am un copil de crescut ” Hopaaa! Asta era deja o rugăminte, mare lucru din partea frustratei Brusc, mi s-a făcut milă de ea şi mi-am amintit ce cumsecade era când am venit la angajare Mă întrebam cum era ea cu adevărat? M-am uitat la mâinile ei, erau roşii şi cu manichiura nefăcută, şi femeia de serviciu cred că era mai îngrijită Ştiam de la Lili că directorul era destul de permisiv, nu-şi presa oamenii În timp ce mă gândeam la toate aceste lucruri, o văd că plânge La asta nu mă aşteptam! Nu ştiam ce să fac M-am aşezat pe scaun în faţa ei şi am luat-o de o mână Ea şi-a şters lacrimile cu mâna cealaltă şi a început să povestească: „Tatăl copilului meu m-a lăsat pentru una fâşneaţă, aşa ca tine, am crezut că viaţa mea s-a terminat Nu înţelegeam de ce a plăcut-o pe alta doar pentru că avea picioare frumoase şi se îmbrăca provocator ” Asta cred că e rudă cu Teo, fosta nevastă a lui Mircea Aş fi vrut eu să-i spun că nu stă totul în picioare şi ţâţe, că mereu va fi una mai bună, dar chiar îmi era milă de ea M-am simţit cumva vinovată, de parcă eu îi luasem bărbatul „Trebuie să ai mai multă grijă de tine, să te aranjezi la păr, la unghii, să te îmbraci mai tineresc Copilul nu trebuie să creadă că îl creşte vreo mătuşă mai bătrână”, i-am spus Era chiar ce credeam Ea m-a privit cu atenţie, de parcă atunci m-ar fi descoperit Nu mai plângea A tuşit uşor şi mi-a zis: „Scrie afurisita aia de demisie, să ţi-o semnez” Am zâmbit şi a schiţat şi ea un zâmbet Am scris pe o foaie că plec din motive personale, iar ea a şi-a iscălit numele de parcă a desenat o fundă I-am promis că nu va afla nimeni, nici măcar Lili, de discuţia noastră, i-am mulţumit şi m-am ridicat să plec Când să ies pe uşă, mi-a spus: „Chiar îmi vei lipsi, erai o pată de culoare în lumea asta gri De unde ţi-ai luat pantofii?” Am zâmbit iar şi i-am spus că-i voi trimite pe mail nişte linkuri cu siteuri de haine şi încălţăminte, la preţuri deloc mari, şi foarte frumoase, apoi am plecat Am sunat-o pe Larisa când eram în stradă şi mi-a spus să vin urgent că sunt aşteptată şi am întârziat Mi-a dat adresa şi am luat un taxi Mai erau vreo două ore până la sfârşitul programului, aveam un pic de remuşcări că am lăsat recepţia goală, puteam să mai stau până la închidere Dar ştiam că şefa nu va face gălăgie La adresa dată de Larisa, era o clădire ca un garaj, am intrat pe uşa de termopan şi am dat de un hol lung pe care se înşirau mai multe uşi Am auzit-o pe Larisa behăind şi m-am dus în direcţia aia Uşa era deschisă şi la un birou, stătea un burtos, iar călare pe el, mai exact pe mânerul fotoliului, era Larisa cu cracii la vedere Când m-a văzut, a strigat, cum face ea când se entuziasmează: „Haide, fată, că de când stăm aici după tine!” , A trebuit să rezolv la job cu demisia”, i-am zis eu „Ai scăpat de mănăstire? Ce-a zis stareţa? S-a ofticat?”, a întrebat Larisa în timp ce râdea Burtosul s-a ridicat de la birou şi s-a prezentat cu mâna întinsă: „Plocon” Ce nume avea şi ăsta! Ca o glumă „Cati”, i-am zis eu Mi-a strâns mâna lung şi mă studia M-am aşezat pe scaunul din faţa lui, fără să fiu invitată Eram obosită după întrevederea cu fosta şefa, şi încă nu-mi trecuse gustul amar că mă comparase cu cea care îi luase soţul Şi Teo credea la fel, eram condamnată să port eticheta de „hoaţă de bărbaţi” „Vă ascult”, i-am spus lui Plocon, privindu-l direct în ochi „Păi, cred că ţi-a zis Larisa câte ceva”, a vorbit burtosul Ia te uită, cum mă tutuieşte! Am mâncat din aceeaşi strachină? „Vă rog să nu mă luaţi la per tu, eu v-am vorbit cu respect!”, l-am pus la punct Plocon a înmărmurit, iar Larisa a rămas cu gura deschisă „Ce ai, fată? Ai venit cu capsa pusă”, a zis ea „Sunt foarte calmă, dar nu mai accept să fiu tratată fără respect”, le-am zis amândurora „Dar faptul că am zis tu nu e lipsă de respect Sunteţi tânără, vom lucra împreună, aşa e modern acum să te adresezi”, s-a scuzat Plocon Am zis că e cazul să o las mai moale Eram încă încordată după cearta cu şefa, care mă jignise „Probabil că aşa e Te ascult”, i-am spus Plocon s-a însufleţit când a văzut schimbarea mea de atitudine „Veţi participa la diverse evenimente, unde trebuie să faceţi atmosferă, să conduceţi invitaţi, să împărţiţi pliante La fiecare veţi primi o listă cu taskuri Veţi primi banii la fiecare contract pe care-l închideţi cu clientul care solicită serviciile noastre Dacă treaba merge bine, vom colabora pe termen lung, cereri sunt destule, totul e să vă placă şi vouă şi să vă înţelegeţi bine De aceea i-am spus Larisei să vină cu o prietenă, ca să faceţi echipă”, m-a lămurit el Nu suna rău şi părea un program flexibil Ne-a dat nişte hârtii să le completăm şi să le semnăm „Asta e tot, veţi fi anunţate imediat ce avem o solicitare”, a spus Plocon Am ieşit, iar Larisa era fericită S-a oferit să mă conducă cu maşina acasă Cred că a fost cel mai scurt interviu pe care l-am avut vreodată la o angajare „Unde l-ai cunoscut pe ăsta?”, am întrebat-o pe nebună „Prin nişte prieteni de la o şcoală de dans unde mergeam acum câţiva ani M-am întâlnit întâmplător cu ei şi mi-au spus dacă nu m-ar interesa aşa ceva ” N-am mai zis nimic, eram epuizată O demisie şi o angajare în aceeaşi zi, era prea mult Când am coborât din maşină, mi-am amintit că am pierdut şansa de a avea propriul autoturism, pe care l-am lăsat în garaj în apartamentul luxos al lui Epaminonda Şi m-am întrebat oare ce-o mai face Nu avea cont de Facebook, era stilul lui de ciudat, normal L-am sunat pe WhatsApp şi mi-a răspuns imediat „Cati, ce surpriză!”, a zis el bucuros „Bună! Am vrut să văd ce mai faci”, i-am zis eu „Sunt bine, foarte ocupat Mi-e dor de tine! Te aştept oricând aici Când vii?”, m-a luat la un tir de întrebări „Nu ştiu, încep un serviciu nou şi nu pot lipsi deocamdată Am vrut să văd dacă eşti bine ”, i-am spus cu inima strânsă, pentru că nu-mi făceau bine declaraţiile lui de amor Mă interesa dacă făcuse tratamentul şi era întreg la cap, ca să putem discuta despre divorţ Dar se pare că i s-a şters şi o bucată din creier Eram prea obosită să mai am şi cu el o discuţie I-am urat cele bune şi i-am zis că mai vorbim „Draga mea, eu nu te-am uitat Locuinţa noastră de aici te aşteaptă Nici nu ştii ce fericit sunt că m-ai sunat!”, mi-a zis el Aşa nu mai terminam niciodată, trebuia să atac problema frontal „Nu te-am sunat ca să-ţi spun că mă întorc, ci să văd dacă eşti ok, acum trebuie să închid ” „Bine, Cati, aştept să mă mai suni ” Cu ăsta nu ieşeam la capăt, era ca o lipitoare Făceam un pas, el făcea zece Mircea se uita la televizor şi mi-a spus că a mâncat la conferinţa unde fusese toată ziua „O băşină de eveniment”, mi-a zis el plictisit Ne-am sărutat pe fugă şi m-am dus la bucătărie să-mi fac un sandviş L-am strigat pe Mircea să vină să stea cu mine, să mai vorbim A venit, dar se vedea că n-avea chef „Mâine iau bilete pentru Roma”, l-am anunţat cu gura plină „Foarte bine”, a răspuns el „Dar ce e cu lipsa asta de entuziasm?”, l-am întrebat „Nimic, m-a plictisit conferinţa pulii, iar şeful ne-a anunţat că are cancer sau că a avut”, a zis Mircea la fel de sictirit Numai probleme aud în ultima vreme Ce se întâmplă cu lumea? Unde erau zilele frumoase, în care fiecare abia aştepta să facă ce-i place? Poate îmbătrânim Mircea m-a anunţat sec că se culcă, eu am făcut un duş şi m-am băgat lângă el L-am simţit cum mi-o bagă pe la spate, dar eram aşa obosită, că nu am reacţionat Mă scutura de talie şi l-am auzit cum termină Cam repede, m-am gândit M-am dus să mă spăl şi m-am băgat înapoi în pat Înainte de a adormi, am realizat că nu am avut orgasm AMANTUL ŞI ÎNŢELEPCIUNEA BĂTRÂNEŢII Vreo două zile nu l-am mai văzut pe şef la serviciu, l-am întrebat şi pe Nelu dacă ştie ceva de el A ridicat din umeri, ştia doar că bătuse palma cu tipii cu care luasem masa după conferinţă, când ne-a zis despre cancer Caliope venea regulat, dar nu vorbea cu nimeni, părea că fără şef nu considera nimic important Trecuse aproape o săptămână, şi vineri am văzut-o cum scotea hârtii din dosare şi le aranja în rafturi S-a uitat un pic speriată la mine când am întrebat-o ce face Mi-a răspuns că face curat, să fie ordine pe când vine şeful „Ce face?”, am prins atunci ocazia şi am întrebat-o „E plecat”, a zis ea cu nasul în hârtii M-am grăbit şi eu să termin ce mai aveam de făcut, trebuia să merg la Teo să iau copiii, numai bine ce m-a sunat să-mi comunice să vin a doua zi, adică sâmbătă, pentru că erau la înot Acasă am mâncat o ciorbă cu Cati, din roşii coapte, foarte bună, şi chiar când să o laud mi-a zis că a cumpărat-o de la supermarket Sincer, mi-a venit să borăsc, îmi şi imaginam cum se fac ciorbele astea în cazane mari unde naiba ştie ce aruncă Trece vreun Costică supărat în ziua aia şi aruncă o flegmă pe acolo „Să nu mai iei din astea, gata făcute”, i-am zis lui Cati „Dar ce are? Nu-ţi place?”, a întrebat ea, puţin iritată „E bună, dar poţi să ştii ce bagă în ea?”, am zis „Păi, aşa şi la restaurant sau la catering la voi la birou e la fel”, a răspuns Avea dreptate, n-am mai zis nimic şi am mâncat-o pe toată „Ce mai avem?”, am întrebat-o, că nu mă săturasem „Cârnaţi cu cartofi prăjiţi”, m-a anunţat ea „Tot de la supermarket?” „Da, dragă, dar ce tot faci mofturi? Toată lumea mănâncă aşa, cine mai are timp de gătit?” Deja era nervoasă N-am mai zis nimic şi am mâncat, nu erau răi cârnaţii, cartofii cam uscaţi, cred că erau de ieri şi puţin perpeliţi să pară proaspeţi Chiar mi-era poftă de o porţie mare de cartofi prăjiţi, soacră-mea, pardon, fosta soacră îi făcea buni, rădea şi brânză deasupra, te lingeai pe degete „Să radem nişte brânză pe ei”, i-am zis lui Cati S-a ridicat de la masă şi a venit cu un calup de telemea, a tăiat o bucată şi a fărâmiţat-o cu degetele în farfuria mea Cartofii se răciseră, iar brânza a rămas şi ea rece peste ei Am mâncat aşa, deşi nu avea niciun farmec amestecul Cati a observat ceva, aşa sunt femeile astea, n-ai cum să te ascunzi de ele Dar proşti suntem noi, purtătorii de pulă, că nici nu ne ascundem „Ce ai? Văd că nu-ţi mai convine nimic de la o vreme”, a zis ea „Nimic, mi-era foame, acum m-am săturat”, am răspuns „Ce să-ţi spun! Ţi-o fi dor după ciorbele lui Teo! Că vouă doar la mâncare vă e gândul ” „Şi la futut”, am zis eu sec Ea n-a mai spus nimic, dar o vedeam cum freca nervoasă farfuriile la chiuvetă M-am dus prin spatele ei şi am luat-o uşor în braţe „Vezi să nu-mi dai cu farfuria în cap!”, am avertizat-o făcând referire la ciocanul de şniţele care mi-a lăsat un cucui vreo săptămână Ea spăla vasele în continuare, botoasă Am sărutat-o pe obraz „Hai să facem rezervarea pentru Roma!”, i-am spus S-a înveselit brusc şi a aruncat buretele cu spumă cât colo Ne-om gândi noi doar la mâncare şi futut, dar şi ele doar la cadouri şi călătorii! Cati s-a şters pe mâini şi a adus laptopul în bucătărie, ne-am aprins câte o ţigară şi am început să căutăm biletele de avion, apoi cazare Nu erau aşa scumpe Am stabilit să plecăm vineri după serviciu şi să ne întoarcem duminică seara Uitasem să-i spun de Nelu „Vin cu noi Nelu şi Lizi, are şi el nevoie de o vacanţă”, i-am zis Cati m-a privit mirată, apoi am văzut cum se enervează „Acum îmi zici?”, m-a întrebat nemulţumită „Ce are? Nu suntem legaţi de ei Ne plimbăm, luăm masa împreună ” Cati freca nervoasă mouseul de masă „Am crezut că stăm şi noi singuri, să petrecem romantic, nu cu martori”, a spus ea „Băi, Cati, eu nu te-nţeleg Nu suntem singuri şi acum? Romantici putem fi oriunde Şi e mai vesel să fim mai mulţi Ştii că Nelu e haios, nu te plictiseşti cu el”, am încercat să o conving „Sigur, cu mine e trist şi mori de plictiseală! Adu-ţi ajutoare, acum!”, a răspuns ea îmbufnată Simţeam că-mi pierd răbdarea, dar nu voiam să mă cert „Nu e vorba de ajutoare, noi oricum mergem, el şi-a găsit în sfârşit pe cineva, pare serioasă relaţia, şi cred că te vei înţelege bine şi cu Lizi Dacă vrei să umbli prin magazine, poţi să mergi cu ea, decât să mă târăşti după tine şi să te grăbesc Aşa, eu cu Nelu stăm ca băieţii la o terasă şi vă aşteptăm”, i-am spus calm Cati a stat câteva minute pe gânduri, după care i s-a deschis gura într-un zâmbet Muream de dragul ei când o vedeam zâmbind „Dar ştii că nu eşti prost degeaba?”, mi-a spus ea Adică, pe limba ei, eram deştept M-a luat cu ambele mâini de cap şi m-a tras spre ea ca să mă pupe pe gură „Mai ascultă şi tu de mine câteodată!”, i-am zis după ce am scăpat din strânsoare A doua zi, m-am trezit devreme, am băut cafeaua, pe Cati am lăsat-o să doarmă, iar eu m-am urcat în maşină ca să merg la copii Pe drum, am făcut nişte cumpărături, ca să nu merg cu mâna goală, mai ales că acum împărţeam cheltuielile pe jumătate Mi-a deschis soacră-mea, adică fostă soacră, ptiu!, am intrat după ce am salutat-o scurt Mi-a spus că cei mici abia s-au trezit şi m-a întrebat dacă vreau o cafea Am refuzat-o, tocmai băusem M-am aşezat în bucătărie pe scaun, ea pregătea micul dejun I-am spus că îi iau pe copii şi le dau să mănânce prin oraş „Lasă, că în oraş sunt numai prostii! Şi mai aruncaţi şi banii aiurea Am auzit că hamburghezii ăia sunt numai din gheare şi zgârciuri de pui făcuţi!”, a zis ea cu spatele la mine în timp ce făcea cacao cu lapte M-am pus pe râs „De ce zici tu acolo?”, am întrebat-o „Hamburghezii ăia ” „Hamburgheri”, am corectat-o eu „Cum le-o zice, tu mereu cauţi doar să vezi unde greşesc”, a răspuns ţâfnoasă Alta acum, crizată! „Teo ce face?”, am schimbat eu subiectul „E în camera ei, nu ştiu dacă s-o fi trezit”, m-a informat ea Era trecut de ora nouă, ea nu stătea în pat aşa mult nici în weekend, şi m-am mirat „Se simte rău?”, am întrebat eu „Nu, e şi ea obosită, munceşte mult, a ieşit şi ea un pic aseară, că altfel ştie doar drumul de la serviciu până acasă”, a răspuns fosta mea soacră, cu aluzie directă Ştiam unde bate, dar acum mă interesa mai mult unde a ieşit Teo „Şi unde a fost?”, am întrebat-o eu „Prin oraş, prin pădure, treaba ei! Doar nu-mi dă mie raportul!” Uite-o şi pe asta, care ne verifica toate destinaţiile din vacanţe şi avea păreri, acum e adepta libertinajului! Cine să le mai înţeleagă! Copiii au năvălit în bucătărie şi, când m-au văzut, mi-au sărit în braţe I-am pupat pe rând şi i-am aşezat pe scaunele lor la masă „Aşa, tati, acum mâncaţi bine şi plecăm”, le-am zis A apărut şi Teo şi era să cad jos de pe scaun Toată faţa şi mâinile erau acoperite de pete roşii „Ai pojar?”, am întrebat-o îngrijorat „Nu, m-au pişcat ţânţarii”, m-a informat fără chef „Sunt în casă atâţia ţânţari?”, am întrebat îngrozit, cu gândul la copii Dar pielea lor era neatinsă Nu înţelegeam nimic „Nu în casă, în pădure”, m-a lămurit fosta nevastă „În ce pădure?”, am vrut să ştiu Teo bea din cafea şi s-a strâmbat „Are importanţă? O pădure”, a răspuns Am lăsat-o baltă, am înţeles că a fost într-o pădure şi au supt-o ţânţarii Mă întrebam cu cine o fi fost, că nu s-a dus ea singură „Cred că ai lăsat pe acolo câţiva litri de sânge, după cum arăţi”, i-am spus Nu m-am putut abţine „Şi ce te freacă pe tine grija?”, mi-a trântit ea N-am mai avut ce să zic, am văzut-o şi pe fosta soacră cum rânjea satisfăcută că fiică-sa m-a pus la punct Era cazul să iau copiii şi să plec În fond, era treaba ei, şi cu oricine ar fi fost, era şi ăla mâncat de ţânţari, aşa că eram satisfăcut „Unde mergeţi?”, m-a întrebat Teo când m-am ridicat de la masă „Ne plimbăm un pic şi îi duc la un parc de distracţii care s-a deschis de curând”, am informat-o eu „Te rog să-i aduci după masă, au multe lecţii de făcut ” „Bine”, i-am spus şi am plecat cu copiii de mână Teo se scărpina şi mie îmi venea să râd de câte ori îi vedeam faţa cu buline roşii Săraca de ea, dacă i-a trebuit pădure! Şi mai e şi misterioasă! Luni, când am ajuns la birou, am văzut că nici şeful, dar nici Caliope nu erau Nimeni nu ştia nimic I-am spus lui Nelu că am luat bilete şi cazare pentru Roma, şi şi-a luat şi el, pe aceeaşi cursă, şi a găsit cameră şi în acelaşi hotel Era bucuros, a sunat-o pe Lizi să o anunţe că e totul pregătit pentru Roma şi îl priveam în timp ce vorbea, era iar alt Nelu, mai aşezat După ce a închis telefonul, a văzut cum îl studiam „Ştiu ce ai în cap, coaie! Îmbătrânim asta e!”, mi-a spus Asta era ceva ce mă cam îngrijora „Nu înţeleg ceva, băi, Nelu! Cică pe măsură ce îmbătrâneşti, devii înţelept Noi ne facem tot mai idioţi Cum pula mea vine asta?”, l-am întrebat Nelu ţinea o scobitoare între dinţi „Eu cred că eram idioţi şi înainte, un prost nu poate deveni deştept, ci doar să fie şi mai prost”, a răspuns el Am râs amândoi, iar lui Nelu i-a căzut scobitoarea pe jos Am stat într-o agitaţie continuă până după prânz, când şeful nostru, ăla nefutut, ne-a convocat la o şedinţă Avea o faţă încruntată şi eram curioşi ce avea să ne spună M-am gândit să nu fi păţit şeful căcăcios ceva Mă uitam la Nelu, întrebător, el continua să ridice din umeri După ce toţi eram aşezaţi, şeful a început să vorbească Îşi freca mâinile, semn că era supărat rău „V-am chemat ca să vă anunţ că va trebui să continuăm proiectul în formula incompletă, au intervenit nişte modificări în structura echipei, iar coordonatorul proiectului va fi schimbat Până voi decide persoana care să preia misiunea, voi supraveghea eu tot, pentru că nu ne permitem să întrerupem acum, când lucrările sunt avansate Sunt sigur că vă veţi descurca, vă doresc succes!” Am rămas ca tâmpiţii, nu înţelegeam mare lucru, dar ne-am ridicat să plecăm Şeful ne-a făcut semn, mie şi lui Nelu, să rămânem După ce au ieşit toţi din sala de şedinţe, ne-a spus: „Avem mari probleme, nu vreau să se afle Până acum am stat de vorbă cu poliţia ” „Cu poliţia?”, a întrebat Nelu „Voi sunteţi vechi în firmă, aţi participat cu succes la cele mai multe proiecte, am încredere că îl veţi duce la bun sfârşit şi pe ăsta Ca să nu o mai lungesc, fostul coordonator şi secretara lui sunt doi escroci, au încercat să plece cu o parte din banii încasaţi pe contract Se pare că au mai tras ţepe din astea”, a început să ne povestească şeful „Dar ne-a spus săptămâna trecută că a fost operat de cancer la stomac şi că femeia aia a avut necazuri, iar el a ajutat-o”, i-am spus mirat „O parte din adevăr există, el a scăpat de un cancer, iar Caliope ştiu că a avut o problemă, se cunoşteau demult, dar fac echipă la escrocherii În plus, pleacă şi cu documentaţia Noroc că avem un sistem intranet care nu permite exportul fişierelor pe mail în afara companiei, iar cei de la IT m-au anunţat că acum câteva zile ea a tot încercat să trimită diverse tabele pe un alt mail L-am sunat pe el şi i-am spus că secretara încalcă nişte reguli şi l-am întrebat dacă ştie la ce-i trebuiau ei toate schemele alea A făcut pe-a miratul şi m-a asigurat că va vorbi cu ea A lipsit de la serviciu, l-am căutat şi mi-a zis că are probleme de sănătate şi e în spital pentru analize, apoi nu mi-a mai răspuns la telefon Am declanşat o anchetă internă şi s-a luat legătura cu poliţia, asta e tot ” Povestea şefului ne-a lăsat cu gura căscată Ce amărât era el şi ce milă îmi făcuse, chiar m-am ruşinat că râdeam de el „Al dracului căcăcios!”, am zis eu „Poftim?”, a întrebat şeful, intrigat „Păi, nu ştiţi că se căca în fiecare zi la aceeaşi oră şi citea ziarul pe budă? Iar Caliope îi gătea sănătos omleţică?”, l-am lămurit eu „Nu înţeleg, chiar părea un tip cumsecade! Şi era bun, l-am văzut în seara aia la discuţii cu partenerii, îi aducea unde voia el”, a spus Nelu îngândurat „Prost nu e”, a confirmat şeful Chiar atunci i-a sunat mobilul, a vorbit puţin şi s-a schimbat la faţă După ce a închis, ne-a privit stupefiat „Cică a încercat să verifice cât de sigură e compania şi dacă răsuflă informaţiile”, ne-a zis „Cum adică?”, a întrebat Nelu „Se pare că există şi asemenea servicii de testare a vigilenţei”, a răspuns şeful „Eu ştiam de clienţii-spioni”, am zis „Cam ceva de genul ăla Important e că am trecut testul, cum ar veni”, ne-a spus şeful Mă miram că nu era bucuros de asta, doar era şi meritul lui Am ieşit şi i-am spus şi lui Nelu „Da, am remarcat şi eu Dar e posibil ca să fi făcut el ceva rahaturi, de au testat ăştia cât de sigură e afacerea”, a spus îngândurat „Băi, la asta nu m-am gândit! Adevărul e că mie nu mi-a plăcut niciodată de labagiul ăsta Mai ales de când l-am prins că nu se spală pe mâini după ce se pişă, apoi dă mâna cu noi”, am zis eu Se anunţa o perioadă agitată, sper să nu intervină nimic şi să nu mai mergem la Roma, că îmi dădeam foc la valiză, nu m-ar fi iertat Cati A avut dreptate Nelu că idioţi am fost şi idioţi rămânem NEVASTA ŞI CONFESIUNEA INSTRUCTORULUI DE FITNESS Nu ştiu cine m-a pus să merg cu Raiu la picnic, că m-au ciuruit ţânţarii, de nu m-am văzut Am avut nişte mâncărimi groaznice şi n-am putut ieşi din casă două zile A mai râs şi Mircea de mine, bine, el parcă mai ştie altceva? Îl interesa în ce pădure am fost Asta e bună! N-a fost aşa rău la picnic, doar că funebristul a dat-o în bară când a adus colivă în loc de tort Nici nu ştiu ce să spun de Iulius ăsta, nu am ce să-i reproşez, dar mereu face câte ceva şi dă cu mucii în fasole Altfel, e bine intenţionat Luni nu m-am dus la sală, că mi se mai vedeau urmele pişcăturilor, dar am fost în următoarea zi Didi m-a întâmpinat, de cum am venit de la vestiar „Sărut mâna! Eram îngrijorat că n-ai mai venit!”, mi-a zis el „Am fost săptămâna trecută, dar n-ai venit tu”, i-am servit-o „Am avut un concurs, am fost plecat din oraş”, mi-a spus el ca şi cum se scuza „Barem ai câştigat ceva?”, l-am întrebat în timp ce mergeam pe bandă El se afla pe banda de lângă mine şi vorbeam amândoi, de parcă ne plimbam pe bulevard Am mărit un pic viteza, a mărit-o şi el „Sper să recuperăm zilele acestea, dacă vii”, m-a luat el, de fapt îi ţâţâia fundul că mi-am retras abonamentul cu instructor „Da, fata de la recepţie a zis că se reportează”, i-am spus direct, şi am văzut cum s-a destins brusc A mărit viteza la bandă, am mărit-o şi eu, de acum alergam uşor „Eşti în regulă? Ce-ai mai făcut de când nu ne-am văzut?”, m-a întrebat Tonul lui mi-a amintit de Rodin, când m-a oprit în Sephora la Paris şi mi-a dat cu parfum pe gât, apoi m-a mirosit Parcă îmi era dor de el „Sunt bine, am fost foarte ocupată”, i-am răspuns gâfâind El a mărit iar viteza şi a început să alerge foarte repede Am băgat şi eu viteză şi priveam prin fereastra mare soarele care apunea Mi-am amintit iar de Paris şi de cât de nesimţit a fost Mircea, dar ce drăguţ a fost Rodin Şi toate conversaţiile pe care le purtam cu el pe ascuns Ştiu cât m-a rănit când am aflat cu ce se ocupă şi că Mioara a beneficiat de serviciile lui, apoi cât de mult îşi dorea să mă împace promiţându-mi că va renunţa la jobul de gigolo Oare s-o fi însurat? Singur nu e el Am închis ochii, ca să retrăiesc momentele când l-am cunoscut, el m-a abordat primul, iar mie nu-mi venea să cred Am pus piciorul greşit şi am simţit cum mă prăbuşesc pe bandă pe burtă, care mă ducea cu capul în piciorul de metal al aparatului Am ţipat şi am simţit două braţe care mă ridică şi mă aşază pe o bancă Am deschis ochii şi Didi mă privea îngrijorat „Eşti ok?”, m-a întrebat Doamne, era exact ca Rodin! Mă durea un pic glezna stângă, dar nu era nimic grav, puteam să o mişc „Da”, i-am răspuns „Vrei să te conduc în vestiar?”, m-a întrebat iar „Cred că da”, i-am zis M-a luat de mijloc şi m-a sprijinit, deşi puteam să merg Le-am văzut pe siliconate cum se uitau la mine cu gelozie şi atunci l-am apucat pe Didi de după ceafă şi m-am lăsat pe el Ia, mai dă-le-ncolo de piţipoance! „Te aştept până te schimbi”, mi-a spus Didi Am intrat şi m-am îmbrăcat cu hainele de oraş, mi-am masat glezna, părea totul în regulă Mi-am băgat echipamentul în geantă şi am ieşit Mă aştepta la recepţie, îmbrăcat în blugi şi un tricou Era tare frumuşel şi aşa Am salutat-o pe fată şi am ieşit împreună Când am ajuns în stradă, am vrut să merg către maşină, dar Didi m-a întrebat dacă accept să mă invite la o cafea Era cam târziu pentru băut cafele, dar am acceptat M-a condus bucuros la un bistro din apropiere, el cunoştea zona, cine ştie cu câte o mai fi fost acolo! Dar nu-mi păsa Poate se simţea vinovat că am căzut, iar el, instructorul meu, nu m-a supravegheat Ne-am aşezat la o masă pe terasă, era în curtea unei case, ca o grădină, foarte drăguţ locul Didi m-a întrebat ce doresc, i-am spus că un ceai, el şi-a luat tot ceai Aşteptam să văd ce scop avea invitaţia lui, în timp ce ne înmuiam pliculeţele în ceştile pline cu apă fierbinte „În zilele noastre, cu cât eşti mai agramat şi nesimţit, cu atât devii mai bogat Cei care au succes sunt puţini şi nu ies în faţă, îşi văd de ale lor Doar dacă eşti deputat, curvă sau mafiot reuşeşti în viaţă Pe reţele de socializare găseşti numai nenorociri şi non valori, dar aproape nimic despre campionii noştri, olimpicii la matematică sau despre turism, despre ce are ţara asta mai frumos! Mi-e silă!”, a vorbit el Părea cam dezamăgit şi nu pricepeam nimic din turuiala lui şi ce legătura avea cu mine Trebuie să recunosc că se exprima bine „Cine te-a supărat?”, l-am întrebat „Viaţa”, mi-a spus el „Nu eşti mulţumit de meseria ta? Faci sport, asta produce endorfine, tu eşti cam pesimist”, i-am spus „Aş fi foarte mulţumit dacă lumea care ar veni la sală m-ar respecta şi ar înţelege că eu m-am pregătit ca să le fiu de ajutor, şi că nu sunt un servitor”, mi-a zis Începeam să mă luminez Probabil că vreo siliconată de pe acolo s-a purtat aiurea La ce să te-aştepţi? „Dar ce s-a întâmplat?”, am fost eu curioasă să aflu Didi a mai sorbit din ceai, ţinea ceaşca cu degetul mic ridicat, era un băiat finuţ, cred că şi Rodin bea ceai la fel Ce de mese am luat noi împreună, dar doar virtual! „Sunt cliente care, după ora de sală, vor şi servicii extra”, mi-a zis el Asta ce mai era? „Adică vor să mai stai peste program?”, am întrebat „Da, dar la ele acasă”, mi-a răspuns Didi cu subînţeles „Exerciţii la domiciliu?” „La ele în pat, mai exact”, m-a lămurit el Am rămas tablou Deci alea îi cereau să se culce cu ele, stricatele naibii! Ce femei! „Şi ai fost?”, am vrut să ştiu „De câteva ori Mă plăteau, chiar mai mult decât le costa abonamentul la sală”, a recunoscut el „Ceee?!”, am făcut eu Chiar eram surprinsă Era o coincidenţă că mă gândeam la Rodin când am căzut ca o balegă pe banda de alergat şi cu ce-mi spune Didi? Era şi el un fel de gigolo, altfel cum se numeşte asta? „Am început să le refuz şi s-au supărat, mi-au făcut numai mizerii Recenzii proaste şi reclamaţii, că mă dau la ele Am fost dat afară de la o sală, una dintre clientele căreia i-am oferit servicii extra era prietenă cu patroana Mi-am găsit greu de lucru după aceea”, mi-a povestit el cu o undă de amărăciune „Îmi pare rău”, i-am spus Iar în sinea mea: Dacă te-a mâncat în cur! De parcă mi-ar fi citit gândurile, Didi a spus: „Ştiu ce crezi despre mine, dar să ştii că am şi eu un suflet, iubesc o fată, sunt doar instructor Ţi-am povestit pentru că mi s-a părut că nu ai încredere în mine Iar azi, când ai avut accidentul pe bandă, am avut remuşcări Tot ce te rog este să nu-mi faci rău ” Chiar îmi era milă de el „Stai liniştit Nu voi face nimic Se mai întâmplă Doar că mi-am amintit de cineva şi asta a fost”, l-am asigurat pe un ton hotărât El a mai luat câteva înghiţituri de ceai şi m-a întrebat: „Care e viaţa ta?” „Sunt divorţată, am doi copii la şcoală”, i-am răspuns „Nu ţi-e uşor, cred, în societatea asta cu prejudecăţi de căcat”, mi-a zis el Mă miram ce matur gândeşte „Nu e uşor, dar încerc să fac faţă”, i-am răspuns „Şi mama m-a crescut singură de la patru ani, tata a fugit de acasă cu una, e prin străinătate”, mi-a spus „Şi soţul meu a plecat de acasă după una ” „Ce dobitoc! Nu mai sunt bărbaţi în ţara asta, de-aia merg toate prost”, a răbufnit el Instructorul ăsta mă surprindea tot mai mult „Ar trebui să intri în politică, la ce idei ai”, i-am spus „Nu pot, am făcut facultate”, mi-a răspuns Am râs şi a zâmbit şi el „Cine e fata pe care o iubeşti? Tot instructoare?”, am întrebat ca să mai vorbim şi despre altceva „Nu, e doctoriţă, kinetoterapeut, am cunoscut-o când am mers la nişte analize, este minunată!”, mi-a spus însufleţit şi mi-a arătat poze cu ea, din telefon Într-adevăr, era frumoasă şi se potriveau „Ţie îţi place ce faci?”, l-am întrebat „Foarte mult! Furnizez sănătate Aici mă potrivesc cu iubita mea”, a zis mândru „Atunci ce te mai necăjeşti? Ia ce e bun de la viaţă, ai tot timpul înainte ” Vorbeam ca Mioara În timp ce-i spuneam toate astea, mi-am dat seama ce bătrână sunt şi că ar fi cazul să mă car şi eu acasă Chiar atunci m-a sunat fata ca să mă întrebe când ajung Era o tactică de-a maică-mii, ca să ştie ea de fapt când vin Dar nu aveam ce să comentez, îi eram recunoscătoare că mă ajuta Didi m-a condus până la maşină şi mi-a mulţumit, iar eu mă gândeam în timp ce şofam că am un lipici fantastic la gigolo Trebuie să-i povestesc şi Mioarei, că e prea de tot AMANTA ŞI PRIMA APARIŢIE DE HOSTESSĂ M-am trezit luni, speriată că am întârziat la serviciu şi că mă va lua şefa la rost M-am aşezat înapoi în pat când mi-am amintit că îmi dădusem demisia şi mă durea undeva M-am întins şi m-am gândit ce bine e să nu ai un program fix După ce am lenevit puţin, m-am trezit şi am băut cafeaua, apoi am pus nişte rufe la spălat Era cam praf prin casă şi m-am apucat să fac nişte curăţenie Înainte de prânz, m-a sunat Larisa, trebuia să merg la agenţie, cum îi spunea ea, se pare că aveam de lucru Suna ca în James Bond chestia cu agenţia Am făcut un duş şi m-am îmbrăcat lejer, cu o rochie de vară, şi am luat un taxi, ca să nu întârzii Plocon era la birou, Larisa stătea pe un scaun în faţa lui I-am salutat, iar el mi-a spus că avem un eveniment a doua zi şi trebuia să discutăm detaliile Se deschidea un showroom de autoturisme, iar noi trebuia să-i întâmpinăm pe invitaţi Nu mi se părea ceva complicat, şi am semnat contractul Banii îi primeam după eveniment, dar Plocon ne dădea şi un avans ca să ne putem aranja pe la coafor şi cosmetică Am ieşit cu Larisa şi ea m-a întrebat: „Ce zici, fată?” „Pare ok, vedem mai încolo”, i-am zis Nu aveam timp de alte discuţii, pentru că trebuia să prind o programare la salon Am avut noroc, era loc a doua zi dimineaţă, numai bine, mergeam înainte de eveniment Acasă am terminat cu dereticatul şi am zis să gătesc ceva, ca să nu mai facă Mircea fiţe că iau mâncare de-a gata de la magazin Am făcut nişte pulpe de pui la cuptor cu cartofi cu rozmarin şi o salată de roşii Mă gândeam la vacanţa la Roma şi abia aşteptam să plec Chiar dacă m-a cam indispus Mircea că mi-l vâră pe gât pe Nelu cu gagica lui Dar, cumva, l-am înţeles, important era că mergeam Totuşi, va trebui să-i spun şi lui că mi-am dat demisia, însă nu şi de noul job, oricum se va prinde, că mă va găsi pe acasă Nu voiam să-l mint Bine, nu de tot Şi aşa a fost, de cum a intrat pe uşă, s-a mirat când m-a văzut „Ce-i cu tine aşa devreme?” L-am sărutat mai întâi, apoi i-am răspuns spăsită: „Mi-am dat demisia, nu mai suportam, se lega de cum mă îmbrac şi m-a insultat, că arăt de parcă vin de pe centură Am nişte promisiuni şi, până rezolv, stau acasă Uite, am avut timp să fac şi mâncare, ca să nu mai boscorodeşti!” „Cati pizdulina- gospodina”, a spus Mircea „Mă persiflezi acum, mânca-mi-ai curul!”, am zis eu Mircea m-a luat în braţe ca să mă liniştească „Ei, hai, nu fă bot! Mă bucur că ai gătit şi e bine că ai plecat de la serviciul ăla ciudat, am văzut că veneai mereu necăjită Nu-ţi fă griji! Sigur găseşti ceva mai bun ” Chiar m-au înduioşat vorbele lui, eram în sfârşit o echipă L-am îmbrăţişat şi am stat aşa lipiţi câteva secunde bune Am auzit cum îi chiorăiau maţele şi l-am aşezat la masă Cât timp am mâncat, am făcut planuri cu Roma, pe unde să mergem Mi-a spus că şi Nelu şi-a rezolvat cu avionul şi cazarea, şi că vom pleca împreună Cred că va fi distractiv, nu mă mai deranja că eram patru, iar Mircea se arăta foarte încântat Cred că ăsta e un secret, ca doi oameni, aşa ca noi, să se înţeleagă, să lase orgoliile deoparte Mi-am amintit de Cami, care ne spusese ceva de genul ăsta, că doar nu e ea povăţuitoarea grupului de tâmpite? Hihi! Nu mai ştiam de ea, de când am avut discuţia aia destul de tensionată, când mi se părea că făcea pe-a deşteaptă Nici nu am mai sunat-o, ceea ce era urât din partea mea O sun mâine, după ce particip la evenimentul lui Plocon A doua zi, m-am trezit la puţină vreme după ce a plecat Mircea, mi-am ales din garderobă o ţinută destul de provocatoare şi am pus hainele într-o geantă La coafor am terminat repede, mi-a făcut nişte bucle uşoare pe care le-am ciufulit ca să le fac rebele „Sexy şi rea”, cum ar veni Am sunat-o pe Larisa şi am rugat-o să vină să mă ia, ca să mergem împreună Asta era toată numai râsete, că am şi întrebat-o dacă a fumat ceva Dar eu o ştiam că aşa face când se entuziasmează sau când bea Sper că era primul motiv Plocon ne-a întâmpinat personal şi s-a uitat la mine cu atenţie Până acum, nimic libidinos şi hulpav Ne-a condus într-o cameră şi ne-a zis că ne putem schimba, că nu ne deranjează nimeni, dar să fim în showroom cu jumătate de oră mai devreme După ce-a ieşit, Larisa s-a descălţat şi a început să se dezbrace Şi-a pus o rochie cum aveau personajele din Familia Flinstone, franjurate şi animal print Când să se încalţe cu pantofii, a tras o înjurătură „M-am iritat iar de la lamă, futu-i!”, a zis, supărată „Nu-ţi pui ciorapi?” am întrebat-o „Nu mi-am luat, mie mi-e mai comod fără Cu ciorapii mereu trebuie să fii atentă, să nu-i rupi, să nu ştiu ce, şi mi-e şi cald cu ei ” „Dă-te cu nişte fond de ten”, am sfătuit-o „Fată, dar eşti tare deşteaptă! Mai deşteaptă decât Cami, care se crede deşteapta-deşteptelor!”, a spus ea, admirativ Era clar că nu o mai înghiţea pe Cami, dacă o pomenea şi în contextul ăsta, fără legătură cu ea Şi-a ridicat rochiţa şi a început să se ungă pe partea inghinală Eu m-am îmbrăcat într-o rochie scurtă şi neagră, cu o dungă lată şi albă în talie, perle la gât, pantofi negri cu toc şi ciorapi plasă Mă gândeam că, fiind vorba de maşini, era potrivit ce alesesem Mi-am ciufulit puţin părul, iar Plocon a bătut la uşă şi a întrebat dacă suntem gata Când am ieşit, iar el m-a privit, am observat că pe Larisa aproape că n-o băga în seamă Sper să nu-i treacă vreun gând murdar prin cap, că îi fut una în mutră! Am luat-o spre showroom, unde se aflau câteva maşini nou-nouţe Era o plăcere să te uiţi la ele Nu ştiam care e mai frumoasă, îmi plăceau toate, şi erau negre, deci rochia mea se asorta de minune Plocon ne-a prezentat unui tip, cel care ne-a angajat la eveniment, spălăcit şi cam gras, cu ochi ca ai unui peşte fiert Avea un aer plictisit, nici n-a dat mâna cu noi Larisa se fâţâia şi ea pe acolo, cu franjurile fluturând Deja începeau să vină invitaţii şi ne-am proţăpit la intrare Atunci am văzut că picioarele Larisei erau mai deschise la culoare de la genunchi în jos Nebuna şi-a dat cu fond de ten doar pe coapse Nu mai era timp de retuşuri, speram să nu stăm mult la lumina zilei, unde se vedea mai bine Mai întâi a venit un grup de cinci bărbaţi, toţi în costume negre şi cu ochelari negri de soare, foarte scumpe toate Mi-am afişat un zâmbet de reclamă şi le-am zis în engleză că sunt bineveniţi Larisa râdea ca o capră şi le spunea familiar: „Hello! Hello!” I-am condus eu înăuntru şi i-am lăsat lângă „Ochi de peşte fiert” şi m-am dus iar afară Deja veneau tot mai mulţi, erau doar două femei în adunarea asta ciudată Am mai stat un sfert de oră la intrare, în caz că mai erau întârziaţi, iar Plocon a venit să ne cheme înăuntru, ca să facem atmosferă, cică Printre invitaţi trecea un ospătar cu o tavă cu pahare cu câte un deget de şampanie în fiecare, am luat şi eu unul, Larisa deja se servise cu vreo două Eram îngrijorată, pentru că ştiam cum face la băutură Nu pot să uit de circul pe care l-a dat la nunta lui Clau şi ce a făcut în avion, când am mers la Londra M-am dus lângă ea şi i-am zis la ureche să o lase mai moale cu băutul Ea a dat din mână, că adică să stau liniştită Apoi o aud cum zice cu voce ce s-a vrut joasă, dar nu atât de joasă încât să nu o audă cei de lângă noi: „Auzi, fată, dar ăştia or fi mafioţi? Uite cum sunt îmbrăcaţi, ca să nu mai zic de maşinile negre” I-am spus încet să tacă Plocon ne privea, nu cred că a auzit ce a scos Larisa pe gură, dar ochii lui nu exprimau nimic, ca şi cum se uita la un perete de sticlă, şi începea să mă intrige Dacă o mai ţine aşa, îl iau la întrebări La nişte boxe, s-a auzit muzică, melodia aia cu Roxette Hello, You fool, I love You, şi parcă toţi ne-am mai relaxat „Ochi de peşte fiert” deschidea portierele maşinilor şi le explica nu ştiu ce invitaţilor Unul dintre ei s-a urcat într-o maşină şi învârtea de volan Larisa s-a cocoţat pe capotă şi îl privea prin parbriz, apoi a început să se mişte lasciv pe ritmurile muzicii, şi i-a strigat ăluia: „You fooool!” Tipul a holbat ochii la ea, iar asta se freca de maşină şi se întindea pe ea ca pe patul din dormitor şi ridica pe rând câte un picior Plocon îşi ştergea fruntea cu un şerveţel, toată lumea se uita la spectacol Şampania îşi făcuse efectul Ca să le distrag atenţia, m-am dus veselă către grup şi le-am sugerat să mergem la o altă maşină, expusă în partea opusă, m-au urmat toţi Mergeam în faţa lor şi mă simţeam privită, aşa că încercam să merg cât mai elegant Am deschis portiera şi m-am urcat la volan, apoi le-am zis pe un ton degajat: „Sunt gata de drum Mă urmează cineva?” Invitaţii au început să aplaude, de parcă jucasem un mare rol, am coborât ca o regină şi l-am invitat pe „Ochi de peşte fiert”: „Dumneavoastră ştiţi mai bine povestea acestei maşini În spatele ei stau poveştile oamenilor care au creat-o şi va duce cu ea poveştile celor cu care va călători” Din nou ropote de aplauze Nici eu nu ştiam de unde debitam toate astea Dar începuse să-mi placă, eram visul oricărei femei: acela de a fi în centrul atenţiei unor bărbaţi bogaţi După ce fiecare a mai studiat maşina, au început să-şi strângă mâinile, semn că urmau să plece Ne-am dus către ieşire şi am văzut-o pe Larisa cum stătea pe o parte pe capotă, unde o lăsasem, şi sforăia de mama focului Invitaţii s-au amuzat, câţiva au făcut fotografii cu telefonul şi au ieşit veseli pe uşă M-am dus să o trezesc pe nebună, visa ceva şi dădea din mâini, am scuturat-o zdravăn şi a deschis ochii: „Ce? Am ajuns?” Cine ştie unde se credea Am ajutat-o să coboare de pe capotă şi i-am aranjat rochia Plocon venea către noi, însoţit de „Ochi de peşte fiert”, care, culmea!, zâmbea „Vă mulţumesc, aţi fost minunate!”, a spus apoi către Larisa: „Iar dumneata, domnişoară, ar trebui să te faci actriţă” Sigur că am rămas mască Ăsta credea că Larisa s-a prefăcut, nu că s-a ameţit de la şampanie Nu-i rău I-am mulţumit şi noi şi ne-am dus spre camera în care aveam lucrurile, ca să ne schimbăm de haine Larisa a scos un strigăt în timp ce se descălţa „Ce-ai păţit?”, am întrebat-o „Ce e cu picioarele mele? Am vreo boală? O să mor?”, a spus ea speriată privind către coapse, pe care se vedeau nişte dâre albe Am început să râd „Cel mult de prostie Te-ai dat cu fond de ten doar până la genunchi şi te-ai frecat de maşină”, i-am zis „Aoleo, i-am pătat ăstuia maşina!”, a zis ea, dar veselă, de data asta O durea pe ea undeva de maşină Ne-am îmbrăcat cu hainele cu care venisem, iar la ieşire ne aştepta Plocon Ne-a dat fiecăreia câte un plic, erau banii pentru prestaţia noastră „Clientul e foarte mulţumit, a făcut şi trei tranzacţii, mai mult decât spera, şi asta şi datorită vouă!” I-am mulţumit şi l-am salutat din mers Mă simţeam obosită, deşi a durat totul vreo trei ore Larisa m-a lăsat acasă, i-am spus să conducă totuşi cu atenţie „N-am băut fată, decât două pahare, nici de grame, ce naiba? Eram doar obosită Ai văzut ce-a zis mafiotul ăla, că aş fi bună de actriţă”, a spus ea, maimuţărindu-se Am pupat-o pe obraz şi am coborât din maşină Mai erau vreo două ore până să vină şi Mircea, şi am zis să mă întind un pic Am numărat banii, erau mai mulţi decât scria în contract, aproape dublu Probabil că a fost generos „Ochi de peşte fiert”, a vândut maşini Cred că am apucat să aţipesc vreun sfert de oră, că sună telefonul mobil Mă apela un număr care nu era memorat în agendă Vocea mi se părea cunoscută, era Plocon Mi-a mulţumit încă o dată pentru participare şi m-a sunat să-mi spună personal cât sunt de minunată Am spus eu că ăsta se tot uita la mine cu un scop! Ia să vedem ce vrea Mi-a spus direct că unul dintre invitaţi, „potent financiar”, m-a plăcut şi ar vrea să ia cina cu mine în seara aceea Poftim? Nu ştiam dacă să mă enervez sau să mă mir „Cina nu e inclusă în contract”, i-am retezat-o scurt „Ai remarcat, cred, că ai primit mai mulţi bani, o parte sunt de la el Mi-a dat adresa unele te aşteaptă”, a continuat el Ce tupeu avea! „Domnule Plocon, discuţia iniţială a fost despre evenimente la care eu şi Larisa să venim Că cel de azi a ieşit peste aşteptări, aşa s-a întâmplat Dar să mă trataţi ca pe un obiect de închiriat, asta nu accept Tocmai ce am plecat de la un job pentru că am fost insultată, iar acum mă insultaţi dumneavoastră!”, am spus iritată Intenţionat am vorbit la persoana a doua plural, să se simtă, boul! „Dar nu înţeleg de ce te superi? E vorba doar de o cină!”, a făcut Plocon pe-a inocentul „Hai, să fim serioşi! A fost eveniment, acum o cină, după asta ce urmează? Să-i calc hainele? Uitaţi ce e, vă dau înapoi diferenţa de bani şi să nu mă mai deranjaţi niciodată Mâine vi-i aduc La revedere!”, şi i-am închis telefonul în nas Drept cine mă lua şi ăsta? Chiar aşa noroc am eu să atrag toţi cretinii şi mârlanii? Tremura carnea pe mine de furie şi chiar aveam de gând să-i dau banii înapoi Am sunat-o pe Larisa, dar nu a răspuns, probabil dormea, îmi fugise şi somnul Mi-am făcut o cafea şi m-a sunat ea „Tu ştii ce a făcut Plocon al tău? Mi-a propus să ies cu unul din ăia de azi la cină Ăsta e întreg la minte? Ai zis că e om serios!”, am luat-o direct „Şi tu, măi, Cati, eşti aşa radicală! Doar nu ţi-a propus să te fuţi cu ăla!”, a spus Larisa „Fată, tu eşti proastă? Cum să ies cu un străin care a plătit pentru asta? Chiar eşti dusă cu capul!”, i-am răspuns indignată „Cum adică a plătit?”, a vrut să ştie ea „Plocon mi-a dat în plic mai mulţi bani, mi-a spus că i-a dat ăla ca să ies cu el azi Mâine îi duc înapoi, dar să ştii că nu mai vreau să am de-a face cu aşa ceva!” „Pfff fată, nu ştiu ce să zic! Până la urmă nu am primit puţin pentru că ne-am arătat cracii pe acolo Iar cu cina, ai dreptate, eşti cu Mircea, nu ai cum Dă-i banii, dar zic să nu rupi relaţia cu Plocon, până îţi găseşti ceva stabil de muncă” Era pentru prima oară când o auzeam pe Larisa că dă un sfat, şi încă unul bunicel pentru neuronul ei care se plictisea Hai, că deveneam rea! Dar prea eram supărată Mircea a venit mai târziu, lucra la proiect, habar n-aveam ce, am vorbit puţin şi a zis că se uită la televizor Cât am strâns prin bucătărie şi m-am spălat, el deja adormise L-am sărutat pe obraz, iar el s-a strâmbat ca un copil, îmi era tare drag! N-aş fi ieşit la cină nici cu miliardarul planetei! Dimineaţă, l-am sunat pe Plocon ca să-l întreb dacă e la birou, n-aveam chef să bat atâta drum degeaba Ştia pentru ce vreau să vin şi mi-a zis că mă roagă să păstrez banii, îi merit, şi că-şi cere scuze, dacă a fost greşit înţeles I-am spus şi eu că accept scuzele şi că ne vedem cu proxima ocazie Asta ca să nu închid uşa de tot AMANTUL ŞI FANTEZIILE Aveam o stare de oboseală, de câteva zile, n-aveam chef de nimic La serviciu, continuam proiectul şi am ajuns să aştept şi eu vacanţa la Roma I-am spus lui Nelu că am futut-o pe Cati şi am terminat în timp ce mă gândeam la trestia de Melina „Băi, Mircea, ai grijă ce faci!”, mi-a zis îngrijorat „Adică ce? Să n-o mai fut pe Cati?” Deja mă scotea din sărite „Cu fanteziile astea, nu-i a bună! Ţin minte cum ziceai că te gândeai la Cati când i-o trăgeai nevesti-tii Vezi, să nu-ţi intre Melina aia în cap! Doar nu o scoţi pe una şi o bagi pe alta în loc!”, mi-a răspuns „Iar tu parcă ai fi Osho sau vreun din ăla care a trăit ani pe vreo insulă pustie, şi acum ai revelaţii despre futut”, i-am trântit-o eu „Băi, eşti complet cretin! O iei razna Noi ne pregătim să mergem cu femeile la Roma, iar tu îmi povesteşti că ai fantezii cu Melina? Iar eu sunt Osho? Băi, băiete, revino-ţi!”, mi-a zis Nelu, pe un ton ridicat „Ce să-mi revin? N-am plecat nicăieri Ţi-am zis doar ca distracţie”, i-am spus la fel de iritat „Uite ce e! Noi am mai vorbit, vine o vreme când e bine să ne aşezăm Eu, de bine, de rău, nu-s însurat, n-am fost, nu încurc viaţa nimănui Dar tu, băi, Mircea, ai copii, eşti acum cu fata aia care te-a aşteptat atât, mergi cu ea pe drum, lasă pizdele pe gard, că vor ieşi multe Nu poţi să le ai pe toate şi nici nu trebuie Tu chiar nu eşti fericit acum?”, m-a luat Nelu cu blândeţe Am rămas un pic pe gânduri Am dorit-o mult pe Cati, o iubeam, de asta eram sigur Mă bucuram că eram cu ea, când veneam seara acasă Îmi lipsea gălăgia copiilor, era prea linişte „E greu fără copii”, i-am zis Nelu mi-a pus o mână pe umăr, frăţeşte „Ştiu, Mircea, ţi-am spus că e grea trecerea asta de la o casă la alta, de la o viaţă la alta, dar tu ai două direcţii pe care poţi merge: înainte sau înapoi Asta tu alegi Paşii în lateral te scot din drum, asta să ţii minte Pentru că acum nu mai eşti singur, oricum o dai”, mi-a spus el cu acelaşi ton sfătos Ştiam că are dreptate „Mai vreau să golănesc, n-am golănit destul, poate”, i-am zis „Asta crezi tu Alex, săracu’, ce să mai zică?” La replica asta, am izbucnit în râs Râdeam amândoi şi asta mă făcea să mă simt bine Îl simţeam de prieten, că mi-e alături „Băi, Nelu, îţi mulţumesc, frate!”, i-am spus privindu-l în ochi „Pentru ce, coaie?” „Pentru tot”, i-am spus „Hai, că eşti patetic! Mai du-te-n pula mea!”, a răspuns I-am dat în glumă un pumn în umăr, mi-a dat şi mie unul Asta facem noi, când femeile se îmbrăţişează şi se pupă, în timp ce le pişă ochii, apoi se bârfesc una pe alta Mai aveam trei zile până plecam la Roma, Cati deja se ocupa de bagaje Am observat că nu mi-a cerut bani de când şi-a lăsat jobul, dar mi-a zis că a avut puşi deoparte O priveam cum se agita prin casă, alegea haine şi le împăturea în valiză Era frumoasă, cu părul ăla ca o grădină şi cu râsul ei plin de culoare Se fâţâia în nişte pantaloni scurţi şi ţâţele se agitau şi ele pe sub tricou N-aş fi vrut să o fac să sufere Avea dreptate Nelu, eram cretin Îmi era dor de copii, asta era ce mă frământa, că nu-i auzeam seara prin casă, cum se certau sau comentau Sau mă întrebau mereu ceva Oricât de mult stăteam cu ei, când mergeam să-i iau de la Teo, nu era la fel Mi-a venit o idee: „Auzi, Cati? Ce-ai zice dacă la iarnă am lua o cabană şi am merge cu copiii să stăm câteva zile? Îi ducem la schi”, i-am spus pe un ton animat Cati m-a privit printre gene, în timp ce punea nişte chiloţi într-o pungă „Mda, nu ştiu ce să zic Cum vrei”, a spus cu jumătate de gură M-a descurajat tonul ei Altădată mă trimitea ea la copii „Te deranjează copiii?”, am întrebat-o direct Ea s-a oprit din împachetat şi s-a uitat la mine „Nu mă deranjează, mă gândesc că poate nu mă plac, nu sunt mama lor”, a răspuns „Nu e vorba de asta, dacă te apropii de ei, vă veţi înţelege”, i-am zis „Da, vedem cu timpul”, a răspuns ea şi şi-a băgat nasul la loc în hainele din valiză E cum zicea Nelu, chestie de timp I-am zis lui Teo la telefon că lipsesc în weekend, şi că vreau să merg cu copiii într-o mică vacanţă „Foarte bine!”, a zis ea Nu avea chef de vorbă, de la o vreme era cam absentă în discuţiile cu mine M-am întins pe pat, Cati adormise de câtă treabă făcuse M-am uitat pe Facebook şi am găsit un mesaj Era să scap telefonul din mână, îmi scrisese Melina M-am uitat să văd dacă doarme Cati, şi la lumina veiozei am deschis inbox-ul: „Bună, Mircea! Îţi mulţumesc pentru participarea la conferinţa organizată de noi Sper că a fost o oportunitate pentru networking şi că ai purtat discuţii fructuoase Mi-a făcut plăcere să te cunosc Sper că a ieşit pata de pe costum, oricând doreşti să bem o cafea, te rog să nu eziţi să mă suni Să ai o zi bună” Am rămas holbându-mă ca un idiot cu ochii la televizorul închis Trestia gânditoare mi-a scris şi m-a invitat la o cafea, iar eu plecam la Roma şi sigur Cati mă va tăgui prin toate pozele Am umblat repede la setări, ca să nu apară nimic pe pagina mea fără să aprob Aveam o stare confuză, eram bucuros şi nervos în acelaşi timp Chiar când să mă culc, mi-am dat seama că nu i-am răspuns Melinei la mesaj „Mi-a făcut şi mie plăcere Te caut săptămâna viitoare”, i-am scris Era un răspuns general şi decent Apoi am şters mesajele Eram mai liniştit, o auzeam pe Cati cum sforăie uşor, iar eu îmi imaginam că i-o trag Melinei O luam razna, clar Poate trebuia să merg iar la psiholog Mă înnebuneau femeile din viaţa mea, era totul complicat Ca să mă calmez şi să pot adormi, m-am gândit la copii NEVASTA ŞI RECONECTAREA CU RODIN E o perioadă grea la serviciu, a venit o şefă nouă şi suntem toţi terorizaţi Se comportă cu noi ca un dictator O fi Mercur retrograd sau ce pizda mă-sii face, dar a devenit o atmosferă insuportabilă Ea vine cu mult mai devreme decât toţi la birou şi ne ia în primire pe rând, de cum sosim Nici nu ne mai putem bea cafeaua, că ne pune în braţe mormane de hârtii şi ne dă de lucru Cel mai urât se poartă cu bărbaţii Acum, nici eu nu am fost vreo fericită, dar nici nu m-aş supăra ca măgarul pe sat, dacă am avut parte de un dobitoc la viaţa mea Şi, fiindcă veni vorba de bărbaţi, colegii mei se poartă tare amabil cu mine de când sunt divorţată Când eram măritată, parcă eram invizibilă Acum se înghesuie toţi să mă bage în seamă O colegă mai a naibii mi-a şi zis: „Teodora, tu ai înflorit în ultima vreme” Adică bătea apropouri că îmi merge bine de când am divorţat Nu-i doresc să aibă parte de ce am avut eu şi cât m-a enervat Mircea cu procesele şi toate tâmpeniile L-a mâncat undeva şi ne-am complicat viaţa „Merg la sală, mă plimb în natură”, i-am răspuns „Normal, ai mai mult timp”, mi-a zis ea „Posibil”, am spus N-aveam chef să duc discuţia unde voia ea Ştiam că e o afurisită, nici buze n-are, cică astea sunt femei rele Plus că pe acasă au început să mi se cam strice toate alea, trebuia să chem un meşter să le repare Aşa că nu era o fericire să n-ai bărbat în casă, chit că Mircea nu era el un priceput la chestii casnice, cred că în tot mariajul nostru a reuşit să monteze un singur raft în trei zile, plin de nervi De la birou m-am dus în oraş ca să mă văd cu Mioara Am sunat-o şi i-am zis că vreau să-i povestesc ceva Ea deja era pe terasă şi bea tacticoasă cafea aşezată pe scaun, picior peste picior Flirta cu un ospătar, privindu-l languros printre gene Ăluia îi tremura tava în mână Era cam chel şi sfrijit Ştiam că Mioara face chestiile astea de amuzament, mi-a spus ea odată că vrea doar să verifice dacă mai are putere de seducţie Ce să zic! Că parcă pentru un bărbat ca ăla era şi cazul să depui mari eforturi să-l seduci! M-am aşezat şi eu şi mi-am comandat un suc L-a adus chelnerul cu care cocheta Mioara, şi o privea pe la colţul ochilor Dar ea nu l-a mai băgat în seamă, era curioasă să afle ce vreau să-i povestesc „E un instructor la sală, care ghici ce mi-a zis?”, am început eu „Că mai trebuie să slăbeşti?”, a zis Mioara „Lasă, tu, astea! Mi-a povestit, dragă, că, auzi!, sunt femei care vin acolo doar ca să-i cheme pe instructori la ele acasă şi să se culce cu ei contra cost Adică sunt un fel de gigolo Ce zici de asta?”, am întrebat-o Mioara sorbea din cafea „Ce să zic? E logic Tot exerciţii de ardere a caloriilor se cheamă”, a răspuns cu un aer indiferent „Cum adică? Ţi se pare normal ca una să tragă din greu la aparate, iar alta să profite de ei?”, i-am zis indignată „Acum tu te oftici sau ce? Cheamă şi tu unul acasă” Mi s-a urcat sângele în obraji, când am auzit-o „Tu eşti nebună? Nu înţelegi ce-ţi spun? Ăsta e un băiat foarte bun, are şi iubită, dar au profitat unele de el Cică o tipă care era prietenă cu o patroană de sală i-a făcut plângere pentru hărţuire şi o perioadă nu s-a mai putut angaja nicăieri”, i-am explicat cât am putut de calm „Mda Adevărul e că femeile i-au stricat pe bărbaţi şi tot ele se plâng că nu mai găsesc bărbaţi valabili pe piaţă”, a filozofat ea „Auzi, dar ţie nu ţi se pare interesant că numai tipi din ăştia întâlnesc, gen gigolo?”, am întrebat-o eu Ea m-a privit cu subînţeles „Ţi-e gândul tot la Rodin”, a tras concluzia imediat Era deşteaptă Mioara şi mă cunoştea bine Am oftat, pentru că avea dreptate „Ştii, Mioara, uneori mi-e dor să mai vorbesc cu el, deşi m-a supărat tare Aş vrea să ştiu doar ce mai face”, i-am spus încet „De ce nu-l cauţi? Ai adresa lui acum, eşti liberă, ce te împiedică?” Chiar aşa, ce mă împiedica? Îi voi scrie când ajung acasă, aveam cartea lui de vizită pe undeva şi adresa de mail oricum era salvată M-am mai înveselit puţin şi i-am zis Mioarei că aveam nevoie de cineva să-mi repare prin casă una-alta „Ştiu eu un meseriaş bun, vorbeşte el cam mult, dar face treabă bună şi nici nu e scump”, mi-a spus ea Mioara avea relaţii peste tot Ea m-a trimis şi la psihologul ăla ciudat, de ne-a recomandat să mergem la clubul de swingeri, eu şi cu Mircea, ca să ne resuscităm, vezi, Doamne, căsnicia, ea mi l-a dat şi pe avocatul Tărăşenie, care s-a descurcat bine la divorţ, deşi era şi ăla un ciudat Aşa cum era ea, mă ajuta când aveam nevoie şi nici nu ducea vorba Mi-am amintit ce Revelion de pomină am făcut cu ea, când ne-a prins soţul ei, Manuel, cu un frate, dezbrăcate şi dansând, de am rupt scaunele Era o tipă de viaţă! La despărţire, am îmbrăţişat-o şi l-am sunat din maşină pe meşterul Papanaş, mai degrabă avea nume de bucătar, a răspuns imediat şi mi-a promis că vine a doua zi să rezolve Părea de treabă şi săritor Când am ajuns acasă, mama mi-a pus de mâncare, până eu am făcut un duş Copiii erau agitaţi, spuneau că se plictisesc Le-am spus că vom merge împreună poate la mare „Cu tati?”, m-a întrebat băiatul „Da, vreau cu tati!”, a început şi fata să-i ţină isonul Asta mai lipsea! „Bine, merge şi tati!”, le-am spus, ca să se liniştească Apoi ne-am dus cu toţii în bucătărie şi am mâncat o tocăniţă de pui, iar ca desert gogoşi Copiii îşi puneau Nutella pe ele, mie îmi plăceau simple şi pudrate cu zahăr Mama făcea cele mai bune gogoşi de când mă ştiu eu Acum puneam la loc ce am dat jos la sală, dar nu mă puteam abţine Îmi părea bine când îi auzeam pe copii ciripind în jurul meu şi mă gândeam dacă lui Mircea nu i-o fi dor de zumzetul ăsta Cât de prost a putut să fie! „Mai ieşi pe undeva zilele astea!”, m-a întrebat mama „Nu ştiu Dar de ce întrebi!” „Aş vrea să ies şi eu şi să nu ne suprapunem ” Era să-mi cadă gogoaşa de la gură, când am auzit „Unde vrei să ieşi?”, am întrebat- o Mama ştergea farfuriile şi le aşeza în dulap, deşi aveam maşină de spălat vase, dar ei îi plăcea tot la chiuvetă să le spele, i se părea că altfel nu sunt destul de curate Îmi vorbea peste umăr „Ei, am şi eu ale mele, că doar n-o să mă sălbăticesc ” Ascultam tot mai atentă „Cine e?”, am întrebat-o direct „Mai ţii minte la procesul tău, la tribunal, când am fost chemată ca martor şi am început să plâng, mi-a dat un domn nişte şerveţele să mă şterg la nas? Am tot vorbit de atunci, e văduv şi tare de treabă”, mi-a mărturisit ea Eu am rămas mască Mama îşi refăcea viaţa înaintea mea Parcă îmi venea să râd „Şi cum aţi vorbit?”, am fost curioasă să aflu „La telefon, dar, când mergeam la piaţă sau cu copiii pe la înot, venea şi el Are un nepot, însă mai mare decât ai mei, nu-i mai duce la şcoală, că nu mai vor Aşa o să facă şi ai noştri, oare? Acum se cam plictiseşte”, mi-a spus ea „Ce să zic? Ai grijă, mă bucur că vorbeşti cu cineva de seama ta, aveţi multe în comun, cred”, am încurajat-o eu Mama era bucuroasă, probabil se aştepta la o reacţie negativă din partea mea Dar cine sunt eu să o judec? Nu făcea nimic rău Doar eram uimită şi n-aş fi crezut niciodată că mama poate fi romantică „M-a tot invitat la teatru, la plimbare, dar eu sunt legată de copiii ăştia”, mi-a zis „Păi, trebuia să zici, că doar nu eşti sechestrată!”, i-am răspuns Mi-a zâmbit şi s-a dus în camera ei Începea o emisiune preferată Eu le-am făcut baie copiilor şi mă gândeam, în timp ce-i spălam şi ştergeam cu prosopul, la mama şi domnul pe care l-a găsit Ea toată viaţa ei a crescut copii şi a muncit, merita măcar la bătrâneţe ceva mai bun Abia aşteptam să-i culc pe copii, ca să-i scriu lui Rodin După ce s-au spălat pe dinţi, i-am dus în cameră şi au adormit în zece minute, erau extenuaţi şi agitaţi că vom pleca la mare „cu tati” Mă rog! M-am întins pe patul din dormitor şi am deschis laptopul Demult n-am mai umblat pe el, tot din telefon navigam Am deschis mail-ul şi i-am trimis un mesaj în care îl întrebam ce mai face şi că nu mai ştiu nimic de el Că în viaţa mea s-au petrecut multe schimbări şi cumva a avut şi el o contribuţie Asta, ca să-l gâdil un pic Că aşteptam să-mi scrie Am intrat şi pe Facebook, dar era plictiseală mare, numai politică şi glume proaste S-a stricat lumea de tot Dacă o ţinem tot aşa, ajungem la balamuc Dar ia să vedem ce a mai postat Mircea, la fufa roşcată nu puteam vedea nimic, m-a blocat, curva naibii! Mircea nu a mai fost activ, cred că de aproape o lună nu mai apărea nimic pe peretele lui Ciudat, nici pe messenger nu pot vedea de când e activ Cred că şi-a făcut el ceva setări, mai ales de când l-am verificat cu aplicaţia aia pirat şi i-am descoperit mesajele, când eram căsătoriţi Cineva, o leşinată de la mine din listă, a postat un articol, ceva cu „Mă dezbraci, mă îmbraci” Una scria că a găsit pe altul mai bun şi îi făcea în ciudă celui care a părăsit-o că ce fericită e ea Cine pizda mă-sii citeşte prostiile astea de texte? Eu, că mă gândesc cum să-i fac lui Mircea în ciudă Ce-ar fi când mai ies cu Raiu, să pun şi eu fotografii, că urât nu era? Uite-aşa, de-a naibii! Hiii! Mi-a scris Rodin, mi-a apărut notificare Am intrat pe mail şi aşa era „Draga mea, în primul rând bună seara, la tine cred că e seară deja! Sunt foarte fericit că ţi-ai amintit de mine şi mă bucur de schimbările din viaţa ta cât timp eşti şi tu împlinită Mai ales dacă spui că am şi eu partea mea de «vină» Şi în viaţa mea s-au întâmplat multe, scriu cărţi despre cum să ne purtăm, noi, bărbaţii, cu femeile, şi au mare succes Momentan stau pe o insulă, în Tenerife, unde am condiţii şi sunt mai aproape de natură ca să pot crea Vreau să ştiu mai multe despre tine, poate îmi trimiţi nişte fotografii, mi-e dor să te văd! Al tău, Rodin ” Îmi tremurau mâinile şi genunchii ca piftia Eram udă de emoţie şi bucurie că mi-a răspuns şi încă aşa de frumos Să-i răspund şi eu, că văd că e pe recepţie „Dragul meu, şi eu sunt bucuroasă că eşti bine şi duci viaţa care îţi place Mă bucur pentru succesul tău şi mi-ar plăcea mai curând să te văd decât să trimit poze A ta, Teo ” Aşa, era cazul să nu mai fac pe-a fandosită şi să fiu mai curajoasă Mai degrabă cu el pe o insulă exotică decât cu Raiu Rodin a răspuns repede „Eşti binevenită oricând, te aştept cu mare drag! Chiar mi-ar face plăcere să te prezint şi logodnicei mele, aşa că nu trebuie decât să-mi dai de veste când vii ” La faza cu logodnica mi-a cam pierit entuziasmul Deci băiatul n-a stat să mă aştepte pe mine, normal Brusc, m-am întristat şi nu mai aveam chef să vorbesc cu el Dar, deodată, mi-a venit o idee Ce-ar fi să accept oferta lui Raiu şi să-i spun să mergem în vacanţă pe insula unde se afla Rodin? Cred că ar fi interesant Mi-am mai revenit şi îmi spuneam că e o idee foarte bună, sigur Iulius nu mă va refuza, dacă tot îmi mănâncă din palmă I-am scris lui Rodin că îl voi anunţa din timp şi i-am urat toate cele bune M-am culcat şi mi-am amintit că a doua zi urma să vină meşterul lui peşte prăjit să repare prin casă AMANTA ÎN VACANŢĂ LA ROMA În sfârşit, plecăm la Roma! Am pregătit bagajele, chiar m-a deranjat Mircea că taman atunci i s-a sculat lui să-mi spună că ce-ar fi dacă am merge cu copiii lui într-o vacanţă? Nu prea sunt pregătită pentru aşa o acţiune, una e să vină să stea pentru weekend, şi ştiu că pleacă, alta e să stăm mai mult împreună Uneori, am impresia că eu nu-i sunt de ajuns Sper să fie ceva trecător, n-am chef să mă lupt cu nu ştiu ce demoni are el, cum a spus Cami M-am văzut cu ea pe fugă, i-am făcut o vizită că fetiţa avea pojar şi nu putea ieşi din casă Mi s-a părut că a mai slăbit, dintre noi toate, Cami era cea mai plinuţă Părea un pic tristă, dar am pus pe seama faptului că aia mică e bolnavă I-am povestit de faza cu Mircea şi copiii, iar ea asta mi-a zis: „Cati, are şi el demonii lui, trebuie să-l înţelegi Nu-i e uşor şi nici nu se poate rupe de copii” „Dar nu i-am cerut asta, nu mă opun la nimic din ce e legat de copii”, i-am spus „Ştiu, dar nu e simplu să treci de la un mediu, cu obiceiurile lui, la altul”, m-a lămurit ea Am întrebat-o ce face, că parcă a mai slăbit „Nu prea mănânc, mă agit cu Catina, vreau să fie bine, să aibă tot ce-i trebuie”, mi-a zis „Taică-su a mai dat vreun semn?” „Da, vorbim aproape zilnic, vrea să vină să ne viziteze vara asta”, mi-a zis ea zâmbind În fond, dacă ea aşa simte, că-i e bine cu grecul, ar trebui poate să se împace Ce mă bag eu? I-am spus că merg la Roma cu Mircea şi cu Nelu, care vine cu iubita lui Când a auzit asta, am văzut că s-a posomorât brusc „Cami, spune-mi sincer, ce mai e între tine şi Nelu?”, am luat-o direct „Nimic, chiar n-am mai vorbit demult”, mi-a răspuns „Atunci de ce faci mutra asta de fiecare dată când îi auzi numele?” „Ce mutră fac?” „Aşa, parcă îţi pare rău după el”, i-am zis „Ee, nu, doar că eram buni prieteni şi s-a îndepărtat, îmi lipsesc discuţiile cu el ” „Dar tu ai fost cea care l-ai îndepărtat”, i-am spus „Da, pentru că, deşi ţineam unul la altul, s-a ataşat şi de fetiţă, ne potriveam, am simţit că nu e ce trebuie Ştii, în viaţă nu e totul despre asta, mai sunt şi alte lucruri care contează”, mi-a spus Cami încet Chiar nu înţelegeam ce anume ar mai putea fi, iar ea a continuat: „Pe Nikos l-am iubit foarte mult, cel mai mult, Nelu a fost doar un prieten bun şi nici el nu m-a iubit, a fost doar atras de mine, pentru că eram o altfel de femeie decât ce cunoscuse până la mine Recunosc, are un suflet foarte bun şi e corect, de aceea mi-ar fi plăcut să mai comunicăm” Am oftat şi am întrebat-o: „Cami, chiar crezi că iubirea e cea mai importantă şi că e suficientă pentru ca doi oameni să fie împreună?” „E cea mai importantă, dar nu e suficientă”, a răspuns ea „Complicată mai e şi viaţa asta!”, am tras eu concluzia „Este, dar mă bucur că Nelu şi-a găsit o femeie care îl împlineşte”, mi-a zis ea I-am povestit de Larisa, i-am spus şi de jobul de hostessă, nu i-a plăcut „Nu cred că faci bine, voi sunteţi trecute pentru aşa ceva şi îţi strică imaginea Caută ceva pentru nivelul tău, nu te lua după Larisa, ea mai are şi gărgăuni Sper că i-a venit mintea la cap şi nu-l lasă pe Tibi pentru cai verzi pe pereţi”, a spus ea pe un ton sever „Nu ştiu, e cam confuză”, i-am zis „Ar trebui să ne mai întâlnim toate, nici pe Clau nu am văzut-o demult, am vorbit la telefon, zicea că are nu ştiu ce proiect ” „Ne vedem când mă întorc de la Roma”, am asigurat-o eu „Vacanţă plăcută! Să te distrezi!”, mi-a zis, iar eu am îmbrăţişat-o La aeroport ne-am dus destul de devreme, Nelu ajunsese Am cunoscut-o şi pe Lizi, care era foarte frumoasă şi o doamnă Nelu se purta cu ea ca un tinerel îndrăgostit lulea N-aş fi crezut să văd un curvar amorezat Mai există şi minuni, sper să şi ţină Mi-am imaginat-o în locul lui Lizi pe Cami alături de Nelu şi, da, a avut dreptate N-ar fi mers În avion n-am stat împreună, eu şi cu Mircea mai în faţă, Nelu cu Lizi mai în spate Mircea era cam îngândurat şi l-am întrebat ce are Mi-a spus că e un pic obosit, dar îi trece, şi m-a pupat pe nas Ce să-i mai zic? Aşa o fi La Roma era cald şi am luat un taxi până la hotel Lizi nu vorbea mult, părea cu bun simţ, dar speram să nu stea mută cât vom fi împreună Ne-am cazat în camere alăturate şi am stabilit să ne vedem în jumătate de oră la recepţie ca să ieşim în oraş Stăteam doar două zile şi nu voiam să pierdem timpul Camera era foarte mare şi cu mobilă retro, italienii nu au aparate de aer condiţionat, ei ţin la clădiri, nu ca noi În schimb, au obloane şi draperii care ţin răcoare Baia m-a dat gata, cu gresie din-aia măruntă şi bleu şi cu fereastră mare Am scos din troller hainele, ca să nu se şifoneze, mai multe aveam eu, Mircea avea două tricouri Am ieşit din cameră, Nelu şi Lizi erau deja afară şi am luat-o la pas Aveam chef să mă plimb mult Mircea m-a luat de mână, Lizi îl ţinea pe Nelu de braţ Îmi plăcea tot ce vedeam, clădirile, culorile, în dreptul restaurantelor mirosea bine şi ademenitor Am ajuns la Forumul Roman şi îmi imaginam cum se plimbau romanii în hainele alea ale lor lungi printre coloanele impunătoare Ce frumos cred că era! I-am zis asta şi lui Mircea „Cred şi eu Umblau tot timpul fără chiloţi, nu cu coaiele făcute ghem şi transpirate”, a zis el Lizi a intervenit şi ea: „Mie îmi plac foarte multe hainele în stil roman, rochiile, şi ador sandalele romane, sunt foarte comode ” Şi mie îmi plăceau, Lizi era o femeie cu gust Nelu a fotografiat-o pe Lizi în toate poziţiile, iar eu m-am rugat de Mircea să facem un selfie „Dar să nu mă mai tăguieşti”, mi-a zis „De ce?”, l-am întrebat mirată „Pentru că nu vreau să vadă ăia de la serviciu că sunt plecat”, a zis Asta era bună! „Dar Nelu nu e plecat? Văd că lui nu-i pasă”, i-am spus Mircea a ridicat din umeri nepăsător şi a stat la poză ca din obligaţie „Hai, zâmbeşte şi tu! Mai facem una, că n-am ieşit bine”, i-am zis „Acum ce faci? Suntem la vreun concurs?”, a spus iritat Am mai făcut o poză, era mai bună Am băgat nişte filtre şi am postat-o pe Facebook şi Instagram Am scris „La dolce vita” „Cum ar veni, vita cea blândă”, a spus Mircea, iar eu am pufnit în râs Nu i-am dat tag, că n-aveam chef de ceartă, oricum matracuca de Teo era blocată, poate ar trebui să o deblochez, ca să moară de ciudă Am mers şi la Colosseum, era impresionant, apoi am admirat oraşul Era plin de viaţă, iar italienii nişte bărbaţi frumoşi Ni s-a făcut foame şi nu ştiam ce restaurant să alegem, erau şi toate aglomerate Deodată, îl aud pe Nelu cum râde şi arată spre o firmă pe care scria „II sole a Nea’pule” Am început să râdem şi noi „Aici mergem”, a spus Nelu Ospătarul ne-a întâmpinat amabil şi ne-a dat imediat o masă pe terasă, pentru că se însera şi era plăcut Ne-am comandat paste, pizza şi fructe de mare Am băut şi vin, era totul perfect Lizi şi-a mai dezlegat limba, mi-a spus că lucrează la o companie mare de medicamente I-a spus Nelu că îmi caut de lucru, dar nu aveau nimic liber pentru pregătirea şi experienţa mea Mi-a promis că mă anunţă dacă află ceva Viaţa mi se părea bună şi am devenit mai optimistă Mă strângeam lângă Mircea, cumva, mi-aş fi dorit să fi fost doar noi doi şi să ne sărutăm nestingheriţi Nelu şi Lizi se sărutau, ea întindea gura, iar el o săruta apăsat O ţinea de după umeri Mircea m-a luat şi el aşa, când a văzut că mă tot bag în sufletul lui „Frumos mai e la Nea Pulă ăsta, şi mâncarea e bună, daţi naibii italienii ăştia!”, a spus Nelu „Ăştia mereu s-au respectat, frate, nu ca noi, nişte plângăcioşi şi melteni”, a zis Mircea „E vorba de un avans de secole de civilizaţie”, a vorbit Nelu, iar Lizi îl sorbea din ochi „Dar cică dacii erau foarte tari! Se pare că vorbeau cam la fel cu romanii”, a zis Mircea Mă plictiseau discuţiile astea despre daci, traci şi ciraci! Nu ştiu de ce, nu mă simţeam fericită, aşa cum am crezut că voi fi Băieţii au achitat nota şi ne-am dus la hotel Culmea, se numea Amico! Când am ajuns în cameră, m-a năvălit oboseala Voiam să fac un duş şi să mă întind Cât eram în cabina de duş şi mă spălam, Mircea a intrat şi el în baie să se pişe şi să se spele pe dinţi Deodată a deschis uşa şi mi-a zis: „Tu auzi?” Am închis robinetul şi am ciulit urechile Nu auzeam nimic Când să-l întreb ce anume, prin perete s-au auzit nişte gemete şi strigăte de femeie Mircea mă privea rânjind Nelu i-o trăgea lui Lizi în baie Mircea s-a dezbrăcat rapid, şi-a lăsat hainele pe jos şi a păşit lângă mine în cabină A început să-mi frământe sânii şi să mă sărute Apoi şi-a coborât mâna şi şi-a băgat degetele în mine Eu i-am dat braţul la o parte şi am ieşit din cabină M-am înfăşurat în prosop şi m-am întins pe pat El a venit după mine „Ce e cu tine?”, m-a întrebat „Nu mai am chef să fiu la cheremul tău”, i-am zis „Ce te-a apucat? Vorbeşti de parcă te-am luat de pe stradă ” „Dacă nu-i auzeai pe ăia cum se fut, cred că nici nu-ţi mai aduceai aminte ” „Ce să-mi aduc aminte? Ce tot baţi câmpii?” M-am întors către el, eram furioasă, simţeam că vacanţa asta e pe punctul să se strice, dar nu mă puteam opri „Nu-mi place cum te porţi cu mine de la o vreme, parcă nu-ţi sunt de ajuns Nu mai eşti atent şi nimic din ce zic nu e bine Nu mă fut când vrei tu, clar?”, i-am strigat Mircea s-a enervat şi el: „M-am dat peste cap să venim aici, am renunţat la un weekend cu copiii, iar pe tine te-au apucat istericalele! Chiar nu înţeleg ce ai!” „Sigur, te-ai sacrificat, ai renunţat, numai asta aud de la tine de când stăm împreună De parcă eu ţi-am pus pistolul la tâmplă şi te-am obligat”, i-am strigat iar Mircea se plimba nervos prin cameră, apoi s-a aşezat lângă mine pe pat Stăteam amândoi în cur, ca la cinema „Îmi pare rău că te simţi aşa, nu eşti la cheremul meu, ştii că te iubesc”, mi-a zis încet L-am apucat de gât şi am început să plâng „Şi eu te iubesc De ce ne chinuim şi nu ne trăim viaţa?”, l-am întrebat printre lacrimi „Pentru că suntem amândoi obosiţi, în pula mea! Să încetăm cu tâmpeniile astea!”, a răspuns el luându-mă în braţe Apoi m-a întins pe pat şi totul a fost ca în perioada când abia ne-am cunoscut Dimineaţă, la micul dejun, o priveam pe Lizi şi mi-am amintit cum gemea azi noapte în baie Nelu era foarte liniştit, iar când Lizi s-a ridicat să mai ia cafea, Mircea s-a apucat să vorbească: „Ai avut show azi noapte”, şi i-a făcut cu ochiul lui Nelu „M-a secătuit de vlagă ”, a zis Nelu râzând, şi a adăugat: „Dar nici voi n-aţi stat degeaba, din câte au putut distinge urechile mele bătrâne” Eu am simţit că roşesc, iar Mircea a râs mânzeşte Lizi, care tocmai s-a întors, l-a întrebat ce s-a întâmplat „Ei, de-ale noastre băieţeşti, dragă!”, i-a răspuns el Mi se părea că sunt doi de Nelu, încă nu eram decisă de care-mi place Lizi şi-a îndreptat atenţia către mine şi m-a întrebat: „Vrei să mergem la shopping şi să-i lăsăm pe băieţi în ale lor!” „Lizi ştie nişte magazine cu lucruri frumoase, noi mergem să ne vedem de treburile noastre, nu vă grăbiţi!”, a zis Nelu Am fost de acord şi m-am uitat la Mircea, care a încuviinţat din cap Lizi mi-a povestit pe drum de fosta ei relaţie, fusese cu un psihopat care o bătea şi o teroriza Nu a ştiut de la început că e aşa Pe Nelu l-a cunoscut la momentul când îi venea să se omoare, apăruse în viaţa ei ca un salvator şi i-a redat încrederea de sine Îl iubea şi voia să facă o familie cu el Mă întrebam dacă ştia de trecutul lui Nelu, dar părea să nu conteze pentru ea Era genul de persoană care închidea rapid capitole care nu-i plăceau şi începea altul cu uşurinţă, fără să se uite în urmă Avea un amestec de frivol cu doamnă din înalta societate, şi asta părea o combinaţie foarte sexy Nu avea un aer de victimă, dar nici nu era un om decis Şi la cumpărături s-a câcâit să ia nişte bluze, apoi şi-a luat o rochie, la fel şi la cosmetice, unde atât a întrebat şi studiat, şi a plecat cu un ruj Însă era plăcut să discuţi cu ea, avea un vocabular ales şi mă întrebam cum se abţine Nelu de la limbajul lui colorat Uite că oamenii se pot schimba! Sau trebuie să întâlnească pe cineva ca să-i redescopere cum erau ei de fapt Nu ştiu ce aveam, de eram aşa filozoafă de la o vreme Chiar atunci m-a sunat Epaminonda, i-am spus că sunt la Roma „Ce mi-aş dori să fiu cu tine! Când vii?”, m-a întrebat Ăsta chiar era idiot! „Nu ştiu încă, poate luna viitoare”, i-am zis Trebuia să rezolv cu divorţul odată I-am zis că nu mai pot vorbi şi că îl caut eu Lizi m-a privit mirată când a auzit că am un soţ în America „Norocoaso!”, mi-a spus „De ce?”, am întrebat „Păi, cine mai are aşa o pleaşcă? Un bărbat aici şi unul în America, şi amândoi te doresc?”, a zis ea Deci aşa se vedea din afară, că sunt dorită „E o poveste lungă Cu Mircea am o legătura de când era însurat, între timp m-am măritat, dar nu m-am înţeles cu soţul meu Mircea a divorţat şi stăm împreună, acum trebuie să rezolv şi eu cu divorţul”, i-am explicat „Ce norocoasă eşti! Îmi doresc şi eu o familie!”, a exclamat ea Asta era din alea care visează să se mărite Sper să o ia Nelu, că intră în depresie dacă nu trece pe la oficiul stării civile Nu înţelegeam de ce era aşa disperată, dar cumva se explica Nu mai era tânără, bătea peste de ani, suferise şi ea la viaţa ei, carieră avea, un soţ îi lipsea De fapt şi eu îmi doream să rămân cu Mircea „Nici nu ştiu ce să te sfătuiesc”, a zis ea, deşi nu-i cerusem un sfat „Dacă îţi laşi soţul şi Mircea nu te ia?”, a întrebat ea „Nu vreau să ne căsătorim, nu hârtia ne ţine împreună”, i-am zis Era foarte directă, nici prietenele mele nu puneau astfel de întrebări „Eu zic că hârtia are rolul ei, creează nişte responsabilităţi Ştii? Eu nu-mi mai permit să stau să aştept, am o vârstă”, mi-a zis Mi-a confirmat ce gândisem despre ea Mircea şi Nelu stăteau la terasa la care îi lăsasem şi discutau, uneori râdeau Am observat că Mircea se tot uita în telefon, te pomeneşti că l-a sunat Teo cu vreo tâmpenie de-a ei Sper să nu ne strice vacanţa! Ne-am aşezat, eu cu Lizi, la masă cu ei şi am băut câte un rosé rece Am mâncat şi am mers să vizităm Vaticanul Am fost copleşită şi am făcut multe fotografii Mircea căsca şi el gura şi mi-a zis când am intrat în biserică: „Mai ţii minte când mi-ai arătat curul, atunci când ai pupat icoana?” Eu i-am dat un ghiont şi am pufnit în râs, apoi l-am apucat de cap cu ambele mâini şi l-am sărutat Aşa făceam când nu mai puteam de dragul lui Lizi cu Nelu îşi făceau selfie şi se ţineau îmbrăţişaţi Erau şanse să o ceară Nelu de nevastă poate chiar aici, în biserică, mai ştii? Am ajuns frântă la hotel şi m-am spălat Dacă venea iar Mircea peste mine, cred că adormeam în cabina de duş Dar n-a venit, stătea în pat şi se uita în telefon „Probleme?”, l-am întrebat El parcă a tresărit şi a pus repede telefonul deoparte „Nu, te-am aşteptat să ieşi din baie, ca să sting lumina Sunt mort de somn”, mi-a zis Ne-am sărutat şi el s-a întors pe o parte Atunci eu l-am tăguit în toate pozele şi am deblocat-o pe Teo pe Facebook Uite aşa! Să se oftice! Apoi am adormit lemn Aveam avion nu foarte devreme, ne puteam bea şi cafeaua Şi uite că mult aşteptata vacanţă la Roma s-a terminat! M-am certat şi m-am şi împăcat cu Mircea Vorba lui Cami, nu era de ajuns că ne potrivim, mai lipsea totuşi ceva AMANTUL ŞI CRIZELE FEMEILOR M-am întors de la Roma mai obosit decât am plecat Nu ştiu ce e cu Cati, parcă nu mai e ea A avut o criză în camera de hotel, că ea nu se fute când am eu chef! Şi, de aici, o întreagă discuţie Nici nu vreau să-mi mai amintesc În schimb, Nelu zici că e ultimul papagal, numai în curul lui Lizi stă Altfel, oraşul e foarte mişto! Cea mai interesantă chestie a fost că m-am conversat cu Melina pe chat, mai pe ascuns, să nu vadă Cati E o dulce Azi, am sunat-o de la birou, mi-a răspuns destul de greu şi mi s-a părut că mă cam expediază „Bună, Melina! Am promis că te sun”, i-am zis „Bună! Sunt într-o întâlnire, nu prea pot vorbi”, mi-a zis „Nu te reţin, dar să ştii că pata de pe haină s-a dus şi aş bea o cafea”, i-am spus Mi-am dat seama imediat ce idioţenie am spus, dar eram emoţionat, nu ştiu ce naiba aveam „Vorbim mai târziu, acum sunt ocupată”, mi-a răspuns cam înţepată şi a închis Ce pula mea au toate femeile? Ia să n-o mai sun, mai dă-o-n mă-sa de pipiţă! Să o caute ăia de o duc în Dubai şi Maldive, că toate sunt doar pe interes, să profite Am băut cu Nelu o cafea şi fumam pe balconul de la etaj În companie lucrurile s-au mai liniştit Nu mai ştiam nimic de Caliope şi de şeful căcăcios, dar şeful nostru se purta de parcă avea un par în cur „Cred că o să se care”, mi-a zis Nelu, încet Asta avea antenele lui, avea o adevărată reţea de informaţii printre femei, de la femeia care făcea curăţenie până la şefe de departamente El cu femeile îşi făcea treaba, le zâmbea şi le complimenta şi afla tot „E sigur?”, am întrebat „Cam da A făcut multe măgării, unii oameni s-au săturat şi au spus tot pe unde trebuie Se aude că îl schimbă curând”, mi-a confirmat Nelu „Şi cine pula mea vine? Măcar pe ăsta ştiam cum să-l luăm”, l-am întrebat „Crezi că a fost întâmplătoare şederea ăluia cu Caliope pe la noi? Aici e vorba de bani grei, nu glumă! Nu ştiu cine vine, vom vedea”, a răspuns el Nu aveam chef să-i mai spun despre incidentul pe care l-am avut cu Cati la Roma, şi nici despre Melina La ce bun? Am intrat în nişte şedinţe, am mai pus la punct nişte chestii pentru proiect, pe mine şi pe Nelu picase tot, evident, aşa că nu era uşor Melina nu a dat niciun semn, aşa că i-am scris pe Facebook că n-o mai deranjez cu nicio invitaţie şi că-i doresc mult succes Imediat a răspuns: „Nu văd de ce tot tu te simţi atacat, ar trebui să fii relaxat după ce ai fost la Roma, e un oraş superb” Am înlemnit De unde ştia asta că am fost la Roma? Nu ştiam ce să mai zic Deodată am avut o străfulgerare şi am intrat pe profilul meu, unde se lăbărţa fotografia cu mine şi cu Cati, când a ţinut morţiş să facem selfie Nu s-a lăsat şi m-a tăguit! Cred că n-am umblat ca lumea la setări, de tot îmi apărea poza pe perete Deci trestia Melina a văzut că nu sunt singur şi s-a dat la o parte Acum, ce să-i mai zic? Treaba era evidentă, picam de prost I-am răspuns şi eu: „Mulţumesc! Invitaţia rămâne valabilă pentru când vom fi mai liberi” Asta era cu mai multe înţelesuri, iar ea, fată deşteaptă, a prins ideea din zbor , „Aşa rămâne 😊” Dacă a băgat şi emoticonul zâmbăreţ, e de bine, aşa că i-am trimis şi eu unul Acasă, Cati stătea cu cracii în sus, mirosea a mâncare, se pare că nu mai cumpăra de gata Sper să nu mă păcălească şi să ia semipreparate! M-am luat de ea cum am intrat: „Tu ce căcat ai, de m-ai tăguit în poze? Ţi-am zis că nu vreau!” Ea a sărit în sus: „Tu chiar eşti dus! Ce dacă ţi-am dat tag? Până la urmă care e treaba? De cine te fereşti?” Stai, că se prinde, nu e bine! După câteva secunde, am zis: „Nu mă feresc de nimeni, dar nu mai vreau să ştie toată planeta când trag o băşină” „Ia, să te iau şi eu acum! De ce nu treci la status că eşti într-o relaţie cu mine?”, a întrebat ea „Pentru că nu ai divorţat şi nu am chef să mă ia Epicur la pulă”, i-am răspuns „Te ia pe naiba! El nici n-are cont pe Facebook ” Era supărată, iar eu m-am gândit că mi-o caut degeaba cu lumânarea Cati n-avea nicio vină, iar eu eram un mincinos Am mâncat şi, când m-am dus la baie, am blocat-o pe Melina pe Facebook, nu avea rost să-mi complic viaţa şi mai tare, cum bine a zis Nelu A doua zi, am trecut pe la copii, Teo a venit şi ea de la serviciu Arăta foarte bine şi se grăbea să se schimbe ca să meargă la sală Nici nu prea mi-a dat atenţie „Vreau să vorbim ceva”, i-am zis „Dar repede, că n-am timp”, mi-a spus ea Frate, toate se grăbesc! „Să mergem cu copiii la mare, cât mai au vacanţă”, am venit cu propunerea „Da, că şi-aşa m-au bătut la cap Când?” „Când poţi şi tu Peste două-trei săptămâni?”, am zis „Bine, ocupă-te tu de rezervări, bilete Ia un apartament, ca să aibă copiii loc, şi să fie piscină”, mi-a dat ordine în timp ce se încălţa cu pantofii sport „Ok, mă ocup”, i-am spus „Mă anunţi când rezolvi, ca să-mi iau concediu Pa!”, şi a ieşit pe uşă Fosta mea soacră se uita la televizor la un serial turcesc I-am strigat că plec şi a zis că vine imediat, să se termine nu ştiu ce căcat de scenă „Păi, se răsucesc în mormânt Mihai Viteazul şi Ştefan cel Mare, că te uiţi la aşa ceva!”, i-am zis, iar copiii râdeau Ea a venit şi a închis uşa după mine, şi a scos un oftat Mi se rupe Când eram în maşină, mă sună Melina „De ce m-ai blocat pe Facebook? Mai vrei să ies la cafea cu tine după ce te comporţi ca un mitocan?”, m-a luat ea la rost Asta e bună! Mă ia de zici că aveam o relaţie sadea Băi, femeile astea au înnebunit de tot? „Am înţeles că eşti ocupată şi n-are rost să te deranjez”, i-am zis eu , „Ai crezut că-ţi merge cu agaţamentele Mergi cu iubita la Roma şi mă inviţi pe mine la cafea Drept cine mă iei?”, ţipa ea la telefon „Melina, te rog să te calmezi! E adevărat, te-am invitat pentru că îmi placi, şi e adevărat că am o iubită Acum ce să fac? Să mă omor?”, am spus După câteva momente, am auzit-o cum râde „Hai, că eşti mortal! Ştii ce? Eşti simpatic, nu mă supăr pe tine”, s-a mai îndulcit ea Aşa mai vii de acasă, pisi! „Mă bucur că ţi-a trecut supărarea Era o invitaţie nevinovată”, i-am spus eu Minţeam cu neruşinare şi fără să clipesc Aş fi futut-o pe loc, dacă îmi ieşea în cale „Biiineee! Dacă zici tu că e nevinovată, atunci aşa să fie Când ai avea timp?”, a mai spus Hopaa! Deja începea să pună presiune fata „Păi, cred că mâine”, am răspuns „Perfect Ne auzim mâine pentru confirmare”, a zis ea, ca şi cum era vorba de vreo invitaţie la conferinţă Părea tare mulţumită După ce am închis telefonul, m-am întrebat ce dracu mă fac şi în ce mă bag Dar am zis că e o cafea nevinovată Lui Nelu nu puteam să-i spun, m-ar fi belit ăsta A devenit mai puritan ca Sfântu’ Aşteaptă Am găsit şi apartament foarte frumos pentru vacanţa cu copiii, l-am achitat şi am sunat-o pe Teo să-i spun A fost foarte grăbită şi acum, dar nu mai stau după curul ei, că nu mai am nervi şi pentru ea Am anunţat-o şi pe Cati că peste două săptămâni merg cu copiii la mare Când a auzit că vine şi Teo, am crezut că s-a declanşat o tornadă „Păi, sigur! E cum am spus eu! Nu-ţi sunt de ajuns! Mai întâi ai zis că merg copiii cu noi, acum mergi cu ea Eşti un ipocrit!”, mi-a trântit ea în faţă „Mi s-a părut că nu vrei să vii şi nu-i pot ţine pe copii în casă în vacanţă Şi ei vor să vină şi Teo, e mama lor, nu ţi se pare normal?”, i-am zis „Şi ţi se pare normal să stau singură să te aştept ca o proastă, în timp ce tu stai cu nesimţita aia? Nu vezi că face orice ca să nu ne meargă bine?” „Băi, Cati, ascultă! Eu i-am propus să mergem, vreau să fiu cu copiii, ea nici nu era atentă la ce vorbeam Şi mi se pare normal să mă înţelegi Doar nu vrei să te iau şi pe tine, ca în filmele alea americane proaste? Fosta soacră ar mai lipsi ca să fie circul complet!”, i-am spus Cati s-a trântit cu faţa în jos pe pat şi plângea, de sărea tricoul pe ea Nu mai aveam putere să o liniştesc, aşa că m-am dus în bucătărie să fumez Nici să mănânc nu aveam chef, cu Nelu nu puteam vorbi, era grav După vreun sfert de oră, vine şi Cati în bucătărie, botoasă M-a întrebat dacă vreau să mănânc, i-am spus că nu, apoi a ieşit şi mi-a aruncat peste umăr: „Din partea mea, poţi să faci ce vrei!” Foarte bine, e ceea ce voiam, să fiu lăsat, în pula mea, în pace! NEVASTA ŞI MEŞTERUL NUMEROLOG Nu-mi văd capul de treabă! Merg la sală, câteodată mai stau cu Didi de vorbă la un ceai Iulius mă caută ca un disperat şi vine cu tot felul de oferte să mergem nu ştiu unde Mă gândeam tot mai mult să mergem pe insula unde se afla Rodin, dar mi-a trecut Ce rost avea? Acum a venit şi Mircea cu ideea să-i ducem pe copii la mare Foarte frumos I-am zis să caute el şi să facă rezervare, şi s-a ocupat Chiar s-a descurcat, el, care n-avea răbdare să facă o rezervare online pentru bilete de avion! Asta e, nevoia te învaţă Am văzut că a fost la Roma, curva aia roşcată m-a deblocat intenţionat, ca să văd eu ce fericită e ea Ce să spun! Uite, că, până la urmă, Mircea tot cu mine şi cu copiii pleacă pentru o săptămână! Să văd ce face ea în timpul ăsta şi ce mai scorneşte Sper să nu aibă tupeul să ne deranjeze, că o fac de rahat pe Facebook Rodin îmi tot scrie mesaje şi îmi povesteşte cum şi-a schimbat el viaţa Mă tot întreabă dacă nu am nevoie de un consilier sau să-l recomand Asta tot ce face e numai pe bani Am început să o răresc cu el, mi se pare o pierdere de vreme M-a sunat Mioara că vrea să ne vedem şi am ieşit la o terasă Era cam tristă şi am întrebat-o ce s-a întâmplat „Sunt foarte nefericită”, mi-a zis „De ce?”, am întrebat-o mirată Ştiam că era foarte mulţumită că e măritată „M-a pus naiba şi l-am căutat pe bărbatul pe care l-am iubit cel mai mult şi sunt dată peste cap”, mi-a spus cu voce sfârşită „Cum aşa?”, am vrut să ştiu „Ţi-am spus că am iubit odată şi n-am luptat destul, l-am căutat acum câteva luni, vorbim foarte mult, în scris, că e plecat în Australia”, m-a lămurit Mioara „În Australia? Dar pe tine ce te-a apucat? Nu ţi-era bine?”, am luat-o niţel tare „Şi da, şi nu Tânjeam după fluturii din vremea când iubeam cu adevărat Acum e doar nevoia de a nu sta singură ” Era să cad sub masă când am auzit-o „Şi ce vrei să faci? Oricum e la capătul lumii”, i-am zis Încercam să o trezesc la realitate „Depinde de unde priveşti E văduv, i-a murit nevasta acum câţiva ani, în urma unui virus Are un băiat mare, plecat pe nu ştiu unde El stă toată ziua şi face plajă Vrea să vin la el ” Ceee? „Mioara, cum să te duci în Australia? Nici nu ştii dacă spune adevărul”, i-am spus „De dus, mă duc cu avionul Nu mă minte, ce motive ar avea? Iar eu aici nu mai am pe nimeni Ce am de pierdut?”, mi-a spus „Pe Manuel, o căsnicie, ceva stabil”, am insistat eu „Nimic nu e stabil Ţi-am zis că e adevărată chestia aia, că, dacă dragoste nu e, se duce totul naibii”, a spus Mioara Avea o privire visătoare, se vedea că a plâns, parcă nu o mai recunoşteam „Şi eu ce mă fac dacă pleci? Doar tu eşti prietena mea, nu mai am alta”, i-am zis „Draga de tine, te descurci şi fără mine, putem vorbi oricând pe WhatsApp, pe Skype, doar nu merg în sălbăticie!”, a încercat ea să mă consoleze „Deci tu chiar eşti hotărâtă să pleci!”, i-am spus resemnată „Am luat deja bilete de avion, înainte de Crăciun plec”, mi-a spus La asta, m-a lăsat cu gura căscată Mă simţeam trădată Ne-am văzut de atâtea ori şi nu mi-a pomenit niciodată despre sulică ăsta al ei apărut din neant Mioara era o persoană plină de surprize „Tu ştii cel mai bine ce vrei Eu îţi doresc să-ţi fie bine”, i-am zis Aproape că îmi venea să plâng Mă simţeam abandonată „Nu te necăji, suntem oameni mari, fiecare face ce crede că e mai bine pentru el Ia, zi, a venit meşterul la tine?”, a schimbat ea subiectul „Trebuia să vină a doua zi, dar m-a sunat că a avut un mic accident şi vine azi, aşa că va trebui să plec!”, i-am zis Aproape uitasem de Papanaş „Mai vorbim Te rog să nu mai spui nimănui de plecarea mea”, m-a rugat Mioara „Nu spun Dar cu Manuel ce faci? O să-ţi ridici toată biserica în cap”, am spus „Dacă nu pricepe, îl las în plata Domnului”, a zis ea dându-şi ochii peste cap, şi am râs amândouă Tot nebună a rămas Pe drum m-am gândit cum e viaţa asta, cine ar fi crezut că Mioara va pleca unde şi-a înţărcat mutu’ iapa? Şi că e capabilă de o aşa mare iubire? Mereu mi s-a părut că e pragmatică şi că se joacă cu bărbaţii, îmi vor lipsi discuţiile cu ea, sfaturile ei şi, mai ales, relaţiile ei, colecţie de ciudaţi Când i-am zis că merg cu copiii şi cu Mircea la mare, am văzut în privirea ei un zâmbet cu subînţeles, a zis doar „Foarte bine!” Era o vulpe unsă cu toate alifiile Mioara asta! Nici n-am ajuns bine acasă, că a sunat cineva la uşă Mama era cu copiii la înot, m-a anunţat că în seara aceea era invitată la teatru Cum ar veni, i-am dat voie să iasă, haha! Era Papanaş, mic şi îndesat, cu o valijoară în mână „Sărut mâinile!”, mi-a zis I-am răspuns şi eu la salut Mi-a cerut un pahar cu apă, apoi a început să turuie: „Phiii, dar ce coincidenţă! Tot la nr locuiţi! Toţi clienţii mei au numerele la casă sau apartament cu cifra ! Vă spun eu, doamnă, că nimic nu e întâmplător!” Eu mă uitam la el buimacă şi am încuviinţat din cap L-am condus la băi, unde nu mai mergeau bine robinetele, şi la ferestre, că se lăsaseră din balamale Şi-a deschis valijoara, era plină de scule aşezate frumos, apoi s-a apucat de lucru tacticos Parcă era un chirurg, aşa folosea cleştele şi ciocanul A terminat repede la băi şi s-a apucat de ferestre În timp ce lucra, vorbea: „Ştiţi filmul ăla cu teoria că aşa cum gândeşti, atragi ce ţi se întâmplă în viaţă? Aşa a fost, doamnă, şi când trebuia să vin la dumneavoastră Am simţit că nu aveţi o energie bună în ziua aia şi mi-am scrântit piciorul ” Ăsta era nebun? Auzi, că din cauza mea s-a accidentat! Din cauza lui, că vorbeşte mult „Haide, domnule, fii serios! Astea sunt nişte prostii!”, i-am tăiat macaroana S-a oprit din treabă şi s-a uitat la mine, şi în momentul ăla era să scape fereastra şi să vină peste el M-am speriat, dar el a fost destul de iute şi a prins-o „Vedeţi, doamnă? Ce vă spuneam? Mai ziceţi că sunt prostii?”, m-a întrebat el Păi, era să-i vină geamul în cap că nu era atent şi vorbea numai bazaconii Am ieşit din cameră, m-am făcut că dau un telefon şi l-am sunat pe Raiu Pe cine naiba era să sun? Ăsta m-a luat cu complimentele şi mai un pic şi îmi dădea luna de pe cer „Teodora dragă, credeam că eşti la sală”, mi-a zis „Azi nu am fost, că am nişte probleme de rezolvat ” „Dacă ai nevoie de ajutor, ştii că poţi să mă apelezi oricând”, m-a asigurat el Asta mai lipsea, să vină Raiu să-mi repare robinetele! Am scurtat conversaţia şi m-am întors să văd ce făcea meşterul numerolog Papanaş Terminase de fixat ferestrele şi verifica şi balamalele la uşi „Le-am uns şi pe astea, şi le-am ridicat un pic, că erau cam lăsate Vă rog să vedeţi filmul cu legea atracţiei şi vă convingeţi că am avut dreptate”, mi-a zis el „Bine, o să mă uit”, am răspuns cu jumătate de gură I-am plătit, ce-i drept, n-a luat mult, şi a plecat Aşa erau toţi ciudaţii recomandaţi de Mioara, dar făceau treabă bună, asta era paradoxal Şi iar mi-am amintit de decizia Mioarei de a pleca, m-am întristat puţin Noroc că au venit copiii cu mama şi era zgomot în casă I-am trimis la baie să se spele, iar mama s-a dus să se gătească Să pic în cur şi alta nu, când a ieşit din camera ei! Era îmbrăcată într-o rochie neagră cu ceva sclipici şi o pălărie mov S-a şi rujat, iar pe mână avea o poşetă verde, iar în picioare nişte pantofi galbeni, de când era ea tânără „Parcă ai juca tu în spectacol”, i-am zis Îmi venea să râd, dar m-am abţinut Ea a zâmbit mulţumită, o lua ca pe un compliment Nu voiam să-i stric buna dispoziţie, am rugat-o să nu întârzie mult ca să stau cu grijă Am pupat-o pe obraz şi a tresărit când s-a auzit un claxon A ieşit repede, iar eu am apucat să văd un bătrân respectabil cum iese dintr-o maşină şi o salută galant cu pălăria M-am înduioşat şi iar m-am întristat Am luat cina cu copiii şi m-am jucat puţin cu ei Fetiţa mi-a spus că abia aşteaptă şcoala, că s-a îndrăgostit de un băiat „Cine e?”, am întrebat-o „Un prost”, a răspuns fratele ei „Ba tu eşti prost!”, l-a certat ea Erau să se bată şi i-am împăcat I-am zis lui fii-miu să aibă grijă de sora lui, dar fără să o jignească M-a sunat Mircea să-mi confirme că totul e aranjat pentru mare şi eu să-mi iau concediu Sinceră să fiu, abia aşteptam ieşirea asta Mi-era dor de mare, voiam să fug departe de toate ciudăţeniile care mi se întâmplau în ultima vreme Mama a venit aproape de miezul nopţii, copiii deja dormeau, iar eu citeam o carte A intrat tiptil în camera ei, să nu ne deranjeze, iar eu m-am dus la ea „Cum a fost?”, am întrebat-o, dar vedeam pe faţa ei că era radioasă „Minunat A fost un spectacol superb, apoi am ieşit la restaurant E un om tare cumsecade”, mi-a zis ea Eu am luat-o în braţe, de parcă ea era fiica, iar eu mama Cred că niciodată nu ne-am înţeles atât de bine ca acum AMANTA ŞI SCHIMBĂRILE DE LA CAFENEA Mircea m-a scos din sărite Se duce cu Teo şi cu copiii la mare, şi parcă văd că aia se face că leşină pe acolo şi el se înmoaie tot Nu mai merge aşa! Iar eu voi sta o săptămână cuc, ca să-l aştept pe el Îmi vine să urlu de cât de proastă am putut să fiu! Dar, lasă, că va regreta! Voi pleca în America, la Epaminonda, când vine el de la mare Nu ştie ce-i pregătesc! Epa mi-a luat deja bilet de avion şi stau acolo câteva săptămâni În fond, e soţul meu, să nu-l aud pe Mircea că zice ceva! Eu nu sunt o cantitate neglijabilă, să-i fie clar! Mama lui de căcat! Le-am rugat pe fete să ne vedem, că e stare de urgenţă şi ne-am întâlnit la cafeneaua noastră Am ajuns prima şi am văzut un afiş, că localul urma să se închidă, iar spaţiul era de vânzare Mi s-au tăiat picioarele Acolo l-am cunoscut pe Mircea, se ducea naibii şi locul ăsta! L-am întrebat pe patron ce s-a întâmplat „Emigrez, domnişoară, aici mai mult dau de la mine din buzunar, nu poţi să faci afaceri Ne iau ăştia şi pielea de pe noi Nu poţi să faci o afacere cinstită”, mi-a zis el „Şi acolo ce faceţi?”, l-am întrebat „Nu ştiu, livrez pizza, mă angajez şofer, dar mai rău nu are cum să fie Măcar acolo se poartă toţi frumos cu tine, te simţi om Aici, atâta ură n-am mai văzut în altă parte, şi eu sunt om umblat”, mi-a spus cătrănit „Păcat, de locul ăsta mă leagă multe amintiri”, i-am zis „Ştiu că veniţi des cu prietenele Mai sunt clienţi fideli, şi lor le pare rău Dar ce să fac? Nu-mi ajunge să trăiesc şi să acopăr şi datoriile Găsiţi poate în altă parte ceva la fel cum vă place ” M-am aşezat la o masă şi am comandat un cappuccino Asta era vestea care să pună capac! Au venit şi fetele, le-am dat-o şi lor şi s-au mirat „Cum, fată, să o închidă? Dar nouă ne-a cerut voie?”, a zis Larisa Cami spunea că şi ea are amintiri plăcute, că e parte din noi cafeneaua asta Clau era mai gânditoare „Cu cât o vinde?”, m-a întrebat Am ridicat din umeri Parcă asta m-a interesat! Dar Clau s-a ridicat de la masă şi l-a căutat pe patron „Ce pune asta la cale?”, a întrebat Larisa Nu i-a răspuns nimeni Cami era mai binedispusă, de unde deduc că e de bine cu grecul Larisa era agitată, am întrebat-o ce are „Sunt necăjită, fată, ocnă de necăjită! Sebi nu vine vara asta, iar eu cu Tibi nu mă împac şi gata!”, a spus cu o voce tremurată Cami a intervenit: „Larisa, tu ştii că noi ne spunem toate, şi bune, şi rele Lasă-l pe băiatul ăla din Londra, că e pe treaba lui acolo, nu vine el să stea cu tine Fii realistă, ce naiba!” „Dar eu îl iubeeeesc!”, s-a văitat Larisa „Tu n-ai ce face! Dacă crezi că nu mai merge cu Tibi, divorţezi, dar nu-ţi bate joc de el, că nu ţi-a făcut niciun rău”, i-a spus Cami Larisa a stat un moment să se gândească, apoi a zis: „Nu pot să-l las, că ţin la el” „Atunci bagă-ţi naibii minţile-n cap!” Cami a apăsat pe acceleraţie, n-o mai cruţa Probabil că şi Larisa avea nevoie de un duş rece, ca să-şi revină Şi-a pus capul pe masă şi a început să plângă Aşa făcea când nu mai avea argumente Îmi era milă de ea şi am bătut-o uşor pe spate Cami a luat-o de mână şi i-a zis că nu e singură Atunci s-a întors Clau la masă şi a întrebat dacă-i e rău Larisei „Ceva trecător”, a lămurit-o Cami pe un ton calm Clau a băut din cafea şi ne-a anunţat cu o mină sobră: „Vedeţi cum vă purtaţi! Staţi la masă cu viitoarea patroană a localului!” Noi am rămas ca la dentist, Larisa şi-a ridicat brusc capul şi a vorbit prima: „Fată, cumperi tu cafeneaua, adică?” „Exact!”, a răspuns Clau, satisfăcută „Cum ai reuşit?”, am vrut să aflu „Am vorbit cu patronul, o vinde că are nevoie de bani să emigreze Anunţul e de mai multă vreme, nu a avut oferte serioase I-am spus că i-o cumpăr eu, dar să-mi facă un discount A fost de acord şi mâine îi virează Pişcoţel banii în cont”, ne-a spus Clau pe nerăsuflate „Draga mea, dar eşti grozavă!”, i-a zis Cami cu admiraţie Am sărit toate pe ea şi am îmbrăţişat-o, astfel cafeneaua devenea doar a noastră „Am în plan multe, lucrez să fac o asociaţie care să ajute oameni bolnavi de cancer Aici pot face şi acţiuni caritabile, nu am nevoie de un loc foarte mare, aşa că de ce să închiriez din alte părţi, când pot avea propriul meu spaţiu?”, ne-a mai zis Clau Mă uitam la ea şi chiar era grozavă Dintre toate, ea, şi trecută prin cancer, şi cu un soţ mort, a reuşit ceea ce noi nu vom putea face nici pe jumătate Eram nişte ratate, pe lângă ea Apoi mi-a venit o idee: „Auzi, Clau, mă gândesc că poate ai nevoie de cineva să te ajute cu telefoane, mailuri, să-ţi ţină agenda”, şi am privit-o cu subînţeles „Sigur că m-am gândit şi la voi Veţi lucra toate cu mine”, a zis ea bucuroasă Larisa a sărit în sus „Fatăăăă, ne-ai scos din căcat!”, a strigat ea, că nişte clienţi s-au uitat miraţi la noi Dar, în fond, eram în spaţiul nostru, ce conta? „Voi pune totul pe hârtie şi ne vom întâlni să-mi spuneţi dacă sunteţi de acord cu propunerile mele Cami, voi avea nevoie de tine în mod cert pe post de consilier şi adjunct Tu, cu înţelepciunea ta, mă poţi ajuta ” Cami era mişcată „Sunt chiar onorată că ai încredere în mine Promit să nu te dezamăgesc!”, i-a spus ea Eram foarte fericită că nu voi mai fi nevoită să alerg după toţi perverşii şi să mă rog după un loc de muncă Certurile cu Mircea m-au cam distras de la asta, dar acum eram uşurată Voi lucra cu prietenele mele şi era cel mai plăcut lucru care mi se putea întâmpla „Dar eu ce fac?”, a întrebat Larisa „Tu cred că te-ai descurca foarte bine la comenzi, cam ceea ce făceai şi la magazinul pentru animale”, i-a spus Clau Larisa a bătut din palme, bucuroasă Eram toate aranjate, cum ar veni Cami, ca de obicei, are memorie bună „Dar tu, Cati, parcă ne-ai chemat ca să ne spui ceva”, ne-a readus ea pe toate la realitate „Da, Mircea pleacă la mare cu copiii şi cu Teo, pentru o săptămână Eu voi pleca în America pentru vreo lună”, le-am informat rapid Larisa stătea cu gura deschisă, iar Clau bea liniştită din cafea Doar Cami mă privea cu atenţie „Şi ce ai de gând să faci în America?”, m-a întrebat ea cu ochii mijiţi „Să vorbesc cu Epaminonda despre divorţ Indiferent ce va fi, nu mai pot fi soţia lui”, am zis hotărâtă „Fată, dar Mircea ăsta e tembel După cât ai suferit din cauza lui, el tot după fundul nevesti-sii stă!”, a zis Larisa Ea m-a văzut atunci, când m-a luat cu Mircea din casa lui Epa, în ce hal eram, şi nici fan Mircea nu a fost niciodată „Eu cred că e o decizie bună Vei vedea altfel lucrurile când te întorci”, a spus Cami „Pe mine mă interesează să fii aici până în toamnă, ca să începem treaba”, m-a avertizat Clau I-am zâmbit recunoscătoare „Hai, fată, că vom face din cafenea un punct de atracţie!”, a spus Larisa „Tu doar să ai grijă când bei!”, i-a zis Cami „Hai, că nu sunt ultima beţivă!”, i-a răspuns Larisa „Nu, doar prima!”, a răspuns Cami, iar noi toate am râs Doar Larisa s-a îmbufnat „Bine că sunteţi voi sfinte şi beţi doar apă!”, ne-a strigat Noi am ciupit-o de drag, iar ea s-a mai destins „Tu îl mai iubeşti pe Mircea?”, m-a întrebat Cami, direct „Sigur că da! Doar că ne-am consumat cu căcaturile astea legate de copii şi de Teo”, i-am zis „Discuţiile de genul acesta vor fi mereu, trebuie să te obişnuieşti ” „Da, dar nu mă pot obişnui cu ideea că stau cu săptămânile singură, iar el merge cu ea la mare, mă rog, şi cu copiii În ritmul ăsta, va face vacanţe mai multe cu ea, decât cu mine!”, am zis indignată „Mda Va trebui să vezi cum evoluează lucrurile după ce te întorci din America ” Mă bucuram deocamdată că am scăpat de jobul de hostessă de la Plocon, mi se părea aşa un compromis, bine că nu ştie Mircea Erau slabe şanse să se întâlnească el cu Larisa, iar ea ştia că trebuie să tină secret Clau ne-a spus că a avut multe probleme până să facă asociaţia, că a ajutat-o cineva, la rugămintea lui Pişcoţel Că a cerut-o de nevastă, dar ea e bine aşa, iar asta constatam toate Ne bucuram pentru ea, iar eu le-am mulţumit pentru că îmi sunt mereu alături Cami şi Larisa i-au mulţumit lui Clau pentru joburi, iar Clau ne-a mulţumit nouă Parcă eram la un grup de psihoterapie, că oricum eram toate cam duse AMANTUL ŞI CONFUZIA DE LA RESTAURANT Nu mă aşteptam să mă felicite Cati că plec la mare cu copiii şi cu Teo, dar nici să facă aşa un scandal Cred că nici dacă-i ziceam că merg la curve nu sărea aşa, ca arsă În loc să mă sprijine, ea mai mult face rău Şi asta după ce i-am explicat că trebuie să stau şi cu cei mici în vacanţă, iar ei vor să vină şi mama lor Am dus-o la Roma, dar văd că degeaba Însă azi, când am ajuns acasă, surpriză!, Cati era veselă I-o fi venit mintea la cap Ca s-o mai îmbunez, am rezervat locuri la un restaurant, unde ştiu că-i plăcea, aşa că i-am făcut anunţul „Vai, iubi, ce drăguţ din partea ta!”, mi-a zis şi m-a luat de gât Am strâns-o în braţe şi mi-era dragă O ţineam lipită de mine şi îi simţeam trupul cald şi mic, şi inima îi bătea în dreptul coastei mele din dreapta, aia de unde ar fi una lipsă, ca să apară pe lume femeia şi să ne fută pe noi la creieri Am mângâiat-o pe păr şi i-am zis să meargă să se îmbrace, apoi i-am dat una peste fund Ea a ţipat în joacă şi a fugit în dormitor M-am dus în bucătărie să fumez şi m-am gândit că poate lucrurile începeau să se aşeze, dacă se linişteau femeile Cred că asta e cauza şi rezolvarea problemelor Cati a apărut îmbrăcată într-o rochie cu flori şi pantofi nu foarte înalţi Era machiată şi cu părul pieptănat Ei nu-i trebuia mult să se aranjeze, nu ştiu cum făcea, dar nu stăteam după ea la chestiile astea Am admirat-o şi ne-am luat iar în braţe, apoi am ieşit din apartament Am luat un taxi, pentru că voiam şi eu să ciocnesc un pahar, şi am ajuns destul de repede Pe drum, Cati m-a ţinut de mână şi se uita pe geam La restaurant, un chelner ne-a dus la masă şi am comandat de mâncare şi o sticlă de vin În timp ce mâncam, Cati mi-a spus că fata care a avut cancer a cumpărat cafeneaua în care ne-am cunoscut noi Asta chiar era o chestie tare! Bravo ei! Ştiam că a avut un soţ care a murit cu degetul în fundul ei, am şi fost la ea la nuntă Pe atunci eram căsătorit cu Teo, mi-am amintit şi scena cu Larisa care s-a îmbătat şi a căzut în piscină Parcă s-a întâmplat acum o sută de ani sau ieri Avea dreptate Nelu, că îmbătrânim şi n-avem ce face „Ştii, a zis că ne angajează pe toate Eu voi fi un fel de asistent, Cami – consilier, iar Larisa va prelua comenzi Nu mai trebuie să caut ca disperata pe undeva”, mi-a mai zis Cati „Bună treabă!”, am zis „Vrea să facă evenimente, are o asociaţie care sprijină bolnavii de cancer” „Asta chiar e o idee foarte bună! Bănuiesc că o ajută Pişcoţel ăla al ei”, am adăugat eu „Da, uite că e nu e aşa scârţar cum ai crezut tu”, a spus Cati „O să aibă şi el profit, stai liniştită!”, i-am zis „E normal, doar sunt banii lui, dar ideea e a lui Clau ” N-am mai zis nimic, dar trebuia să recunosc că ideea nu era rea deloc „Când am auzit că se închide cafeneaua, ceva s-a năruit în mine Acolo ne-am văzut noi prima oară”, a spus Cati pe un ton melodramatic Îmi aminteam cum stătea la o altă masă, eu eram cu Nelu şi era iarnă Străzile erau blocate, că se pregătea parada de Decembrie Iar Cati era la masă cu prietenele ei, era foarte frumoasă Ştiu că părul şi ochii i-am văzut mai întâi, apoi ţâţele şi şoldurile când s-a ridicat şi s-a dus la baie Iar eu aveam un dinte provizoriu şi-mi era frică să nu sară din gură şi să mă fac de râs „Câte s-au întâmplat de atunci şi uite-ne împreună!”, a zis Cati, de parcă mi-ar fi citit gândurile, şi şi-a pus o mână pe mâna mea I-am luat palma în palma mea şi i-am strâns-o, iar ea mi-a zâmbit „Am îmbătrânit”, am zis eu „Ei, da, pune-ţi cenuşă-n cap acum!”, a spus ea râzând Am ciocnit paharele cu vin şi m-am uitat în jur, era o atmosferă plăcută După multă vreme, eram şi eu relaxat Am observat că un tip mai în vârstă, din ăla de miroase a bani mulţi, cu nişte ochelari negri la ochi, deh!, şmecher, se tot uita la noi Prima oară am zis că mi se pare, apoi că ne confundă, dar se uita deja insistent Cine pula mea o fi? Deja înghiţeam cu noduri şi, chiar când îmi venea să-l iau la întrebări, văd că vine spre noi „Bună seara! Dacă îmi permiteţi să vă deranjez cu o întrebare”, a zis el politicos Îi permit, ce să fac? „Vă rog!”, i-am zis „Aş vrea să ştiu cât aţi plătit pentru cina asta?”, m-a întrebat Eu nu înţelegeam, Cati se uita şi ea mirată „Dar nu vă supăraţi că vă întreb, care e treaba dumneavoastră?”, l-am întrebat, crezând că se referă la cât a costat masa „Este, am plătit mai mult decât dublu să ies cu domnişoara la cină şi m-a refuzat Am vrut să ştiu care e tariful”, a spus Pentru câteva secunde am rămas perplex M-am uitat la Cati, era toată roşie, ceva se petrecea, iar eu nu ştiam „Domnule, sunteţi nesimţit să daţi buzna şi să mă jigniţi Domnişoara e cu mine şi urmează să ne căsătorim Cred că faceţi o confuzie şi vă rog să vă cereţi scuze!”, am spus scrâşnind din dinţi „Fie, îmi cer mii de scuze, dar să ştiţi că nu fac nicio confuzie Domnişoara a fost împreună cu o altă domnişoară blondă la un eveniment, au făcut o prezentare de zile mari şi am invitat-o la cină, prin intermediar, dar m-a refuzat M-ar fi interesat o colaborare pe viitor, nu găseşti la tot pasul hostesse frumoase şi deştepte Vă doresc o seară minunată!”, a mai zis tipul şi a plecat la masa lui M-am uitat iar la Cati, ea era acum pământie şi îi tremurau buzele Nici nu avea curaj să mă privească „Cred că trebuie să-mi explici!”, i-am zis Am cerut nota de plată, am achitat şi am ieşit în stradă Am găsit repede un taxi şi am ajuns acasă Cati n-a scos un cuvânt tot drumul, iar eu fierbeam „Ei? Poţi să-mi spui ce a fost chestia cu tipul ăla? Aşa e? L-ai cunoscut?”, am luat-o la întrebări Ea îşi frângea mâinile „N-am făcut nimic rău Nu voiam să-ţi spun, ca să nu te necăjesc”, a îngăimat „Ce anume? Că te-ai culcat cu el? E adevărat ce a spus, că ai fost hostessă?”, am continuat cu întrebările „Am fost doar o dată, nu m-am văzut cu ăla decât la un eveniment la un showroom Voiam să plec de la jobul unde şefa aia îmi mânca zilele şi Larisa mi-a spus că are o ofertă de job cu program flexibil şi bine plătit Am acceptat, am zis să fie temporar, nu voiam să stau pe spinarea ta”, a spus Cati pe un ton sfârşit „Aşa, şi?”, am vrut să ştiu mai departe „Am semnat un contract şi am fost la o prezentare de maşini, a venit lume bună, eu şi Larisa am primit invitaţii şi cam atât Când am ajuns acasă, am văzut că patronul mi-a dat mai mulţi bani şi am vrut să-i dau înapoi Atunci mi-a zis că cineva a plătit ca să ies la cină I-am făcut scandal, că m-a insultat, dar, ca să evite un tapaj, nu a mai vrut să-i returnez banii Asta a fost tot”, a zis ea Eu mi-am aprins o ţigară, simţeam că explodez de nervi, nu-mi venea să cred ce auzeam „Deci Larisa te-a băgat în rahatul ăsta, ţi-am zis mereu că e o cretină!”, i-am spus „Când te-a ajutat nu era cretină? A fost bine intenţionată, ştia că vreau să plec de acolo ” „Da, şi mai aveai un pic şi te prostituai Mă faci de râs”, i-am zis „Cu ce te fac de râs? Ala era ofticat că l-am refuzat, putea să spună ce vrea el N-ai încredere în mine?”, a strigat Cati „Încep să mă îndoiesc”, i-am spus „Cum poţi să gândeşti aşa ceva despre mine?” „Dacă ai acceptat să dai din cur pe acolo pentru bani, la ce să mă aştept?”, i-am aruncat eu plin de spume „Tu nu înţelegi că era ceva temporar? Nici nu am mai călcat pe acolo după faza cu invitaţia la cină Eu nu accept să fiu jignită! Şi nu e o ruşine să lucrezi ca hostessă!”, a spus ea foarte supărată „După tot ce ai făcut, tot tu ai gura mare? Dar ştii că ai tupeu?”, i-am zis „Adică eu vreau să aduc bani în casă, iar tu mă insulţi?” „Ce tot îi dai cu banii? Parcă ar fi fost pentru prima oară când rămâneai fără serviciu Puteai să-mi spui şi nu era o problemă Dar nici să faci pe ascuns lucruri Dacă eu făceam aşa, ce ai fi zis? Să vină una să te întrebe cu cât m-ai cumpărat la cină? Ia, zi!”, am întrebat-o şi am privit-o drept în ochi Ea a început să se smiorcăie „Ştiu, e vina mea că nu ţi-am zis, dar nu am făcut nimic rău”, a spus „Răul e făcut deja, m-am simţit ca ultimul căcat când a venit ăla la masă şi mi-a zis ce mi-a zis Ai un comportament tare ciudat în ultima vreme Puteai să pleci de la firma aia, îmi spuneai, stăteai bine-mersi acasă, că nu eşti o povară, apoi te angajai la cafeneaua lui Clau Parcă n-ai avea creier în cap, ci paie!”, i-am spus Eram negru de supărare, nu înţelegeam cum a putut să facă ceva fără să-mi spună Iar dacă o prind pe japiţa aia de Larisa, nu ştiu ce-i fac, proasta dracului! Am mai aprins o ţigară, nu ştiam ce să mai cred Îmi doream să fiu în altă parte Cati stătea în picioare, rimelul i se întinsese pe faţă, rujul la fel, stătea cu ochii în pământ şi lacrimile îi curgeau pe rochie S-a futut şi cina noastră romantică! Nu mă mai impresionau lacrimile ei „Du-te să te speli pe faţă, parcă ai fi de la Halloween!”, i-am zis Ea a plecat fără să spună nimic Iar m-a dat viaţa peste cap Îmi venea să-l sun pe Nelu, dar m-am oprit la timp Riscam să par fraierul-fraierilor În fond, ce să-mi facă el, dacă eu sunt prost? Simţeam că-mi alunecă totul printre degete Deodată, am auzit o bufnitură, venea de la baie „Cati, ce faci acolo?”, am strigat, dar n-a răspuns M-am repezit şi am deschis uşa, ea era pe jos cu ochii întredeschişi M-am speriat şi am sunat la „Nu te mişca, va fi bine!”, i-am spus Parcă era o păpuşă de cârpă Apucase să se demachieze şi să se schimbe de haine Paramedicii au ajuns repede şi au zis ca a făcut o cădere de calciu destul de gravă, posibil preinfarct M-am îngrozit când am auzit Ştiam că e sănătoasă Au dus-o la spital şi m-am urcat şi eu cu ea în salvare După ce am aşteptat o vreme pe holul spitalului, a venit medicul de gardă şi mi-a spus că e bine, i-au pus perfuzii şi să vin a doua zi să o iau acasă Casa mi s-a părut pustie şi am fumat iar o ţigară Se făcuse două noaptea şi câte s-au întâmplat! A fost o seară de coşmar şi cel mai tare mă îngrozea gândul că aş fi putut să o pierd pe Cati Deşi era târziu, l-am sunat pe Nelu şi i-am zis că nu vin la birou Când a auzit de Cati, s-a speriat, m-a întrebat dacă am nevoie de ceva Parcă îmi venea să plâng, nu ştiu ce pula mea! Cred că aveam nervii praf Îmi tremura vocea când i-am spus că nu am nevoie de nimic „Stai acolo, că vin la tine acum!”, mi-a spus el categoric „Lasă, bă, că e târziu!”, am protestat eu „Taci!”, mi-a zis şi a închis telefonul Nelu rămânea un prieten adevărat Mă cam rodea la stomac şi am deschis frigiderul Am văzut că era o cratiţă cu vinete umplute şi am încălzit una Cati a gătit pentru că nu ştia că o duc la restaurant Mai bine nu mergeam! Mi se rupea inima de ea, dar încă nu-mi trecuse de tot supărarea Trebuia să-i iau ăluia ochelarii de pe ochi şi să-i calc în picioare Chiar când spălam farfuria la chiuvetă, a sunat Nelu la interfon I-am deschis şi am descuiat şi uşa A intrat încet şi m-a privit îngrijorat, apoi m-a luat în braţe ca un frate mai mare Am simţit cum mi se umezesc colţurile ochilor şi mi le-am şters pe ascuns, păream nişte caraghioşi, ce căcat! Ne-am aşezat pe scaune în bucătărie „Cum e Cati?”, m-a întrebat „Cică e bine, mâine, adică azi, o iau acasă”, am răspuns „Ce s-a întâmplat?” m-a întrebat direct Vulpoiul nu putea fi dus de nas I-am povestit pe scurt, iar el a oftat „Băi, coaie, femeile sunt o specie complicată Nu-ţi ajung nici zece vieţi să le înţelegi Dar eu sunt convins că ea nu a avut idee în ce se bagă şi că nu te-ar fi înşelat ” Ştiam că voia să mă încurajeze „M-am simţit ca un idiot când m-a luat ăla aşa în restaurant”, i-am zis „Te cred, dar ăla e un tip care poate să aibă ce vrea şi s-a întâmplat ca o dată să nu-i meargă Până la urmă, Cati i-a dat peste bot”, a continuat pe acelaşi ton consolator Avea dreptate, dar tot nu anula starea proastă pe care o aveam „Important e să fiţi voi bine! La voi e ca în aia cu ori la bal, ori la spital Nu e bine”, a mai zis Nelu „Numai în certuri o ţinem, de o vreme Şi trebuie să plec şi cu copiii şi cu Teo la mare”, i-am spus Nelu m-a privit atent „Nu mă lua şi tu!”, l-am avertizat „N-am zis nimic Viaţa e o spirală”, a spus el N-aveam chef să-mi traducă ce a zis, era deja trecut de patru dimineaţa „Vrei să dormi aici?”, l-am întrebat „Nu, că se sperie Lizi dacă nu mă găseşte Dormea când am plecat şi n-am vrut să o trezesc Vorbesc eu la birou, stai liniştit!”, mi-a zis Ne-am apucat de încheieturile mâinilor, ca la Skanderberg, apoi Nelu a plecat, iar eu m-am culcat aşa, îmbrăcat, şi am adormit buştean M-am trezit speriat că întârzii la serviciu Dar mi-am amintit că trebuia să merg să o iau pe Cati de la spital Era trecut de ora nouă, am făcut un duş, m-am îmbrăcat şi am băut o cafea Am ajuns la spital destul de greu, am prins un blocaj în trafic Era alt medic de gardă şi mi-a dat o reţetă cu ce să cumpăr de la farmacie Cati venea în hainele de casă, cu care s-a internat Părea slăbită şi era vineţie sub ochi M-a privit cu puţină reţinere, parcă se temea să se apropie de mine Am luat-o pe după umeri şi am ieşit Am instalat-o în maşină şi m-am dus să iau de la farmacie ce-mi dăduse doctorul pe reţetă Când m-am întors, ea dormea cu capul într-o parte şi am privit-o cu duioşie Am condus încet, dar s-a trezit înainte să ajungem acasă Am întrebat-o dacă vrea să mănânce ceva, a spus că vrea să doarmă Am ajutat-o să se schimbe de haine şi am întins-o pe pat, apoi am învelit-o Deja adormise Am sărutat-o pe frunte şi am ieşit încet Mi-am amintit când am luat-o de la Epicur de acasă, la fel arăta şi atunci Viaţa e o spirală, cum a zis şi Nelu Nu ştiam ce să fac, nu-mi venea să merg la birou şi să o las singură în casă Nici la copii nu puteam merge Am intrat pe Facebook şi am deblocat-o pe Melina I-am scris pe chat, fără să o mai bag în lista de prieteni Am întrebat-o ce face şi când are timp Mi-a răspuns imediat, probabil era online „Mâine e ok?” „E perfect”, i-am scris Apoi ne-am lansat într-o discuţie lungă Era la o conferinţă şi se plictisea Am fixat şi locul unde să ne vedem Mi-a spus că se bucură că i-am scris, i-am zis că mă bucur şi eu M-a apucat foamea şi am mai mâncat o vânătă umplută Apoi am tras şi eu un pui de somn pe canapeaua din living M-am trezit pe la cinci după masă, buimac, apoi mi-am amintit unde eram şi am mers la Cati în cameră Patul era gol, dar se auzea apa la baie După puţin timp, a ieşit îmbrăcată în halat şi a zis că ar mânca o salată Am mers împreună la bucătărie şi i-am încropit ceva din roşii, ardei, porumb şi un ou fiert Am vorbit puţin Pe la opt, ea s-a dus înapoi în pat, mi-a zis să merg la birou a doua zi, că se descurcă Am pupat-o pe obraz şi m-am mai conversat cu Melina pe chat M-a sunat Nelu şi m-a întrebat dacă e totul în regulă, apoi am adormit şi eu Viaţa e o spirală, în pula mea! NEVASTA ŞI SEXUL BĂTRÂNILOR Am început să mă plictisesc la sală şi de discuţiile cu Didi, repetă aceleaşi lucruri şi, în plus, s-a scumpit şi abonamentul Mai bine merg pe jos singură, decât să dau atâţia bani să alerg pe banda aia pe care era să-mi rup gâtul când am căzut Nu zic că nu e bine intenţionat, dar parcă îmi pierd timpul Au început să mă agaseze şi siliconatele, abia de răspund la salut şi le curg balele după Didi, care nici nu le bagă în seamă Îl sună des iubita lui şi vorbesc în timp ce el face exerciţii Îşi ţine casca bluetooth la ureche şi îl văd cum râde sau e serios în funcţie de ce-i zice ea Aseară, după ce m-am schimbat în vestiar şi mă pregăteam să plec, am dat nas în nas cu el la recepţie, unde predam cheia I-am spus că vreau să vorbim ceva şi m-a condus până la maşină I-am zis direct că nu mai vin la sală, programul nu-mi mai permite şi trebuie să plec cu copiii în vacanţă „Îmi pare rău, dar, poate când te întorci, îţi faci timp!”, a zis el „Poate”, am răspuns I-am mulţumit şi am plecat De când mi-a trecut de tot de Rodin, nu m-a mai interesat nici Didi, pentru că, în mintea mea, erau unul şi acelaşi Era fiecare cuplat, cu vieţile lor, să fie sănătoşi! Îmi era dor de Mioara, de când am aflat că va pleca mi-aş fi dorit să ne vedem cât mai mult Am sunat-o când eram în maşină şi mi-a răspuns repede Gătea o ciorbă de ciolan afumat şi am simţit cum îmi plouă în gură Mioara era o bucătăreasă iscusită, peste un timp va face ciorbe pentru canguri, în Cuca Măcăii Îmi era milă şi de soţul ei, Manuel, ce va face el fără ea? Oare i-o fi spus că are bilete cumpărate pentru Australia? Nu puteam să o întreb, că nu ştiam dacă e şi el lângă Mioara I-am spus că vreau să ne vedem când mă întorc de la mare şi a fost de acord Acasă mă aştepta mama, gătită din cap până în picioare, îşi făcuse şi unghiile Avea întâlnire şi eu încă nu realizam ce schimbare s-a produs în viaţa noastră Tot credeam că e o glumă „Unde mergeţi?”, am întrebat-o „La un vernisaj de pictură, apoi cu un grup, vrea să mă prezinte prietenilor”, a spus sfioasă Deja era serioasă treaba! Am închis uşa după ea, cavalerul a venit să o ia cu „trăsura” Am ciugulit ceva şi am vorbit cu copiii Mi-au arătat că şi-au pregătit ce să ia la mare Fata – un morman de păpuşi, băiatul – toată colecţia de figuri celebre, nici nu le ştiu numele Plus haine – fata, atlase geografice – băiatul Le-am explicat că mergem pentru o săptămână şi nu trebuie să ia multe lucruri, că nu vor avea timp de atâta joacă şi studiu I-am rugat să aleagă din ele până fac şi eu o baie Stăteam cufundată în apa cu spume şi, cum îmi studiam eu picioarele, am zis că e cazul să dau cu lama peste ele Când colo, lama era plină de păr De la mine nu era, că ştiam că e nouă De copii, nici nu se punea problema Şi am rămas uitându-mă ca proasta la faianţă Doar nu era mama? Hmmm Nu o auzisem vreodată să folosească lama la ras Între timp, m-a sunat şi Mircea, părea cam tulburat Mi-a spus că fufa a fost la spital şi că e totul aranjat pentru mare Ca să se justifice că n-a mai dat pe la copii A întrebat de ei şi asta a fost tot Pe Facebook am văzut o poză cu o mână cu perfuzii, postase ea, vezi, Doamne!, că e moartă-coaptă! Şi eu ce să-i fac? M-am dus să văd ce au ales copiii pentru bagaj şi nu prea se vedea diferenţa M-am oferit să-i ajut şi, după multe negocieri, am ajuns la mai puţine lucruri Le-am pus în rucsacurile lor, ca să nu mai avem şi grija asta, şi i-am lăsat să se uite la un film de desen animat care era în mare vogă, cu ceva creaturi, că nici desenele nu mai sunt ca pe vremea noastră, când pisica era pisică şi şoarecele era şoarece Acum numai cu arătări, violentă, că te şi miri de ce nu te mai ascultă copiii! Am auzit-o pe mama cum a descuiat uşa, era trecut de noaptea M-am dus să o întâmpin şi am văzut că părul era cam ciufulit, iar ea zâmbea „A fost bine, văd ”, am constatat cu voce tare „Minunat!”, a zis ea entuziastă „Auzi, mamă, dar cum de te-ai ras tu cu lama?”, am întrebat-o, că mă rodea chestia asta Ea s-a ruşinat „Nu puteam să ies în lume aşa, îţi cumpăr alta”, mi-a zis „Nu e vorba de cumpărat, dar ştiam că n-ai mai folosit aşa ceva”, am spus eu Ea a ridicat din umeri şi s-a dus în camera ei M-am dus să-i învelesc pe copii, care dormeau ca nişte puiuţi Îmi venea să-i mănânc! Mama îşi curăţa proteza la baie cu periuţa, iar eu am întrebat-o: „Eşti îndrăgostită?” Ea, mi-a răspuns printre gingii: „Cred că da” Apoi şi-a fixat dinţii în gură şi s-a admirat în oglindă, după care a început să se pieptene uşor Părea foarte mulţumită de ce vedea, iar mie îmi părea o altă mama „Şi mergi cu Mircea la mare?”, m-a întrebat „Nu cu el, mergem cu copiii, ei vor să venim amândoi”, am corectat-o „Poate vă împăcaţi pe acolo ” Am holbat ochii „Ce-ţi trece prin cap?”, am întrebat „E omeneşte, îţi trebuie şi ţie un bărbat, măcar pe ăsta îl cunoşti, nu trebuie să o mai iei de la zero”, mi-a spus Nu-mi venea să cred ce debita „Ce-ţi veni? De unde până unde ai ajuns tu la concluzia asta?” „De când mi-am dat seama ce proastă am fost să stau aşa mult fără bărbat”, mi-a zis senină Am încremenit „De-aia te-ai ras pe picioare cu lama ”, am zis Ea a aprobat din cap Parcă nu-mi venea să cred că purtam un asemenea dialog cu mama, ea, care era o pudică şi n-am vorbit niciodată despre chestii intime Nici nu-mi puteam imagina doi oameni bătrâni în ipostaza asta E adevărat că mama nu arăta ca o babă acrită şi stafidită, deşi bătea spre Dar curtezanul ei cred că era mai mare „Câţi ani are el?”, am vrut să ştiu „ ”, mi-a zis „Păi, şi la vârsta asta ?”, mi-am început eu întrebarea „Tu nu ştii că dragostea nu are vârstă? Ţi-am zis, proastă am fost că am stat până acum ca o călugăriţă ” „Şi ce urmează?” „Avem planuri mari, vrea să mergem în Cuba în vacanţă”, m-a anunţat mândră În Cuba? „Nu e prea departe? E zbor lung până acolo”, i-am zis Şi mi-am amintit cum aşa ne-a zis mie şi lui Mircea când am vrut să mergem în Caraibe, iar el a aruncat cu pâine cu zacuscă după ea „Şi când aveţi de gând să mergeţi?” „Poate chiar de Crăciun, să fie şi copiii în vacanţă ” Asta era bună! Maică-mea avea cu cine să facă sărbătorile de iarnă şi făcuse şi sex Eram din ce în ce mai consternată Mi-am revenit totuşi în fire „Să-l inviţi pe la noi, să-l cunosc şi eu!”, i-am zis „Da, m-am gândit să nu te superi Când veniţi de la mare ” Toate se întâmplau după ce venim de la mare, de parcă aia era limita tuturor lucrurilor I-am zis „Noapte bună!” şi m-am dus la mine în pat Parcă mi-era un pic jenă că dormeam singură Poate ar trebui să ies cu Iulius funebristul, cine ştie, dacă ne cunoaştem mai bine, s-o lega ceva El s-a tot dat la mine, dar nu m-am lăsat Orice începea, sfârşea caraghios Nu-l vedeam, de pildă, să meargă cu copiii în parc, era bun doar ca amic, companion de ieşit Nu era cazul să m-arunc în braţele lui doar ca să-i demonstrez mamei că şi eu pot să am un bărbat Nu ştiu de ce a zis de împăcare cu Mircea, ea m-a încurajat să divorţăm şi nici nu l-a iubit foarte mult Deşi el a făcut multe pentru ea Ce o fi apucat-o acum dragul de Mircea, când era să se ia la bătaie, de a venit şi poliţia? Nu mai înţelegeam nimic Iar la faza cu sexul între doi bătrâni nici nu voiam să mă gândesc AMANTA ŞI SUSPICIUNEA Am crezut că mor Pentru a câta oară? După sarcina extrauterină, apoi după pastilele pe care mi le dădea Epaminonda, acum cică am avut o cădere de calciu Îmi amintesc doar că m-am dus în baie să mă spăl pe faţă, aveam palpitaţii şi transpiram Mă gândeam să fac un duş, dar eram lipsită de puteri şi voiam să stau un pic întinsă Apoi m-a apucat un tremurici şi o ameţeală şi mi s-a rupt filmul M-am trezit la spital, o asistentă mi-a spus că totul e bine Apoi mi-am amintit de incidentul de la restaurant şi de discuţia cu Mircea, şi parcă iar am simţit că mi se face rău Credeam că totul a fost un vis urât A doua zi a venit Mircea la spital şi m-a dus acasă Eram foarte slăbită şi îmi era nu ştiu cum să dau ochii cu el Dar am dormit până a doua zi şi el a plecat la serviciu Mi-a crăpat obrazul de ruşine cu ce ne-a făcut tipul în restaurant Ce mojic şi ticălos! Cum îşi permite să-i trateze pe oameni ca şi cum sunt de închiriat? Partea mai grea a fost când Plocon m-a sunat să-mi propună un alt eveniment, iar eu i-am zis că mi-am găsit serviciu şi nu mai vin A început să mă ameninţe, că încalc un contract şi mă dă în judecată, că numai încurcături i-am făcut Eu, lui! I-am zis că n-are decât să mă dea în judecată, că voi spune în instanţă cum a vrut să mă folosească drept damă de companie, în afara contractului Hai, că nu eram nici eu proastă! Atunci s-a calmat şi a spus că e ok, că îmi respectă dorinţa şi să nu-i fac necazuri I-am închis şi am sunat-o pe Larisa Am avertizat-o să-l evite pe Plocon, pentru că era un neserios şi i-am spus ce am păţit cu tipul din restaurant şi că Mircea era supărat „E incredibil, fată!”, a spus ea „Acum vom lucra la cafenea cu Clau, mai stai şi tu pe la magazinul lui Tibi şi ai răbdare”, am sfătuit-o Nu i-am mai spus că am fost în spital, n-aveam chef să mă sune fetele şi să dau explicaţii Mircea a venit acasă şi m-a întrebat cum mă simt, apoi mi-a spus că a doua zi întârzie pentru că are nu ştiu ce întâlnire Niciunul dintre noi n-a mai deschis subiectul cu ce am păţit în restaurant, dar se simţea tensiunea Mi se părea şi un pic absent, mi-a spus că e obosit „Vezi că peste două zile plec la mare cu copiii!”, mi-a reamintit Nu a zis nimic de Teo, dar ştiam că nu voia să mai avem discuţii, aşa că n-am mai zis nimic nici eu De câteva ori, l-am văzut cu nasul în telefon, mi-a zis că e pe WhatsApp cu băieţii, aveau un grup acolo Am adormit înaintea lui, deşi n-am făcut nimic toată ziua, chiar şi el mi-a atras atenţia să stau liniştită, eram epuizată L-am simţit cum intră în pat lângă mine, la un moment dat, şi mă pupă uşor pe frunte, credea că dorm M-am întors spre el şi l-am cuprins cu braţele „Eşti ok?”, m-a întrebat „Am fost şi mai bine”, i-am zis Şi am început să plâng Plângeam de ciudă că o tâmpenie de-a mea ne-a stricat starea de spirit, şi aşa destul de futută în ultima vreme „Ce ai acum?”, m-a întrebat Mircea „Îmi pare aşa de rău!”, i-am zis El a tăcut şi m-a mângâiat pe păr „Mâine să te speli şi tu pe cap”, mi-a zis Mie nu-mi venea să cred! Era cinic sau evita să continuăm discuţia? M-am desprins de el şi i-am întors spatele „Hai, dormi!”, l-am auzit Când m-am trezit, mi-am amintit ce mi-a zis de păr şi m-am enervat Dar m-am spălat pe cap şi m-am uitat pe Facebook Matracuca a postat poze cu copiii, ce să facă şi ea? Iar Mircea, după mult timp, a postat un video, din alea motivaţionale, ceva cu minciună Bătea apropouri la mine, clar! M-am gândit să-l sun pe Epaminonda pe WhatsApp, era trecut de prânz, deci la el era dimineaţă Mi-a răspuns imediat „Cati, draga mea, mă umpli de surprize! Telefoanele tale sunt guri de oxigen pentru mine Te aştept, aşa cum ai promis, biletele sunt luate, tu doar să te urci în avion Nici bagaj nu-ţi lua, îţi cumpăr de aici tot ce ai nevoie”, mi-a zis entuziasmat Abia l-am oprit din limbariţă „Vin acuşi!”, i-am spus L-am întrebat cum merge cu afacerea, a zis că bine, dar munceşte mult şi se simte singur „Abia aştept să vii!”, a exclamat el „Nu mai e mult”, am răspuns După ce am terminat de vorbit, am primit un mesaj de la Boss Nu mai ştiam nimic de el de când ne-am văzut în oraş şi mi-a dat de înţeles că nu e bine să divorţez, că Epa avea probleme de sănătate A trecut un an, dar aproape că uitasem de existenţa lui „Pot să te sun?”, mi-a scris I-am răspuns că da şi m-a sunat „Bună, Cati! Ce mai faci? A trecut ceva timp de când nu am mai vorbit”, a început el, amabil, ca întotdeauna „Bine, am avut o mică problemă de sănătate, în rest, nimic nou”, i-am zis „Pe unde lucrezi acum?” „Am lucrat la o firmă, dar mi-am dat demisia, nu mă înţelegeam cu şefa Am găsit ceva şi voi începe să lucrez din toamnă ” „La fel de rebelă cum te ştiu!”, a spus Boss, râzând „Tu cum eşti?”, l-am întrebat şi eu din politeţe „Ocupat, deci trăiesc ” După câteva secunde, mi-a zis: „Mi-a spus Epa că mergi la el, în America” „Da, merg!”, i-am spus „Voiam să te întreb cu ce intenţii? El este foarte fericit că vii, iar în ultima noastră discuţie erai decisă să divorţezi de el ” Şi ăsta, acum, îl interesează pe el intenţiile mele! „Cu intenţii bune Oricum mi se pare că sănătatea lui e mult mai bună”, am răspuns „Da, se ţine de tratament Nu mai ştiu care e statutul tău ” A evitat să întrebe dacă mai sunt cu Mircea Un finuţ, ce mai! Deşi începuse să mă agaseze cu interogatoriul lui „Nu sunt obligată să răspund!”, i-am zis pe un ton ţâfnos „Cati dragă, tu eşti încă soţia băiatului meu Cumva sunt răspunzător pentru tine!”, m-a luat el pe departe „Şi când am avut nevoie, unde erai?”, i-am strigat în telefon „Cred că cel mai bine ar fi să ne vedem Ai putea veni într-o oră în oraş?”, m-a întrebat şi mi-a dat numele unei expoziţii de pictură Văd că e culturalizat domnul, ultima oară ne-am văzut la o librărie Mergeam, ce puteam să zic? M-am îmbrăcat lejer, cu pantaloni albi şi un tricou de bumbac, era foarte cald afară Am comandat un taxi, Boss m-a asigurat că plăteşte el şi n-am protestat de data asta L-am găsit în expoziţie, tocmai îşi lua rămas bun de la doi indivizi şi, când m-a văzut, a venit cu braţele deschise spre mine Ne-am îmbrăţişat, eu mai puţin, el mai mult „Ai mai slăbit”, a constatat el „Probabil”, am zis Ne plimbam prin galerie, ca doi iubitori de artă „Cati, să nu mă înţelegi greşit, dar e important să ştiu cu ce intenţii pleci în America, dacă ai de gând să rămâi acolo sau te întorci Îţi spun şi de ce Epa a făcut progrese grozave, iar în ceea ce face e foarte bun Era remontat când a aflat că vii şi m-a sunat imediat să-mi dea vestea Sincer, m-am bucurat şi eu, dar mi-am amintit că nu mai ştiam nimic de tine”, a încercat să mă lămurească Nu mai ştia, pentru că ultima oară când ne-am văzut m-a tratat ca pe un căcat Nu l-a interesat „Aveai numărul meu de mobil, mă puteai suna, dacă îţi păsa!”, i-am spus „Tot aprigă! Mai lasă tonul ăsta arţăgos, că nu-ţi vreau răul!” „Dar nici binele Te gândeşti doar la binele lui Epa”, i-am zis „Ai uitat că am fost alături de tine când ai avut nevoie, şi la serviciu, şi în viaţa personală!”, a ţinut el să mă pună la punct „N-am uitat, dar nu trebuie să plătesc pentru asta toată viaţa!” Nu mă lăsam mai prejos, s-au dus vremurile când eram naivă şi vedeam doar partea bună a oamenilor El s-a făcut că admiră un desen, ca să se eschiveze să răspundă „Din reacţiile tale, nu foarte prietenoase, deduc că nu eşti singură”, a zis „Nu, şi vreau să discut cu Epaminonda despre divorţ, mai exact să ne despărţim legal Am dreptul să-mi refac viaţa!”, i-am zis sfidător „Da, ai, însă ce te rog este să fii blândă cu el Ştiu că poţi fi diplomată când vrei El e fragil ” „Da, iar eu sunt stâncă! Doar nu-i sar la beregată Am aşteptat destul, la rugămintea ta, nu pot sta aşa până la pensie!”, i-am spus decisă „Am înţeles Îţi urez drum bun şi multă răbdare!”, mi-a zis, zâmbind L-am salutat şi am plecat Ăsta voia să stau după fundul lui fii-su toată viaţa, parcă aş fi fost câştigată la loz în plic! Nici nu voi sta la discuţii! Nu ştiam însă cum era mai bine să procedez: să intentez aici acţiunea şi să mă duc acolo sau mai întâi să vorbesc cu el? Simţeam nevoia unui sfat obiectiv şi am sunat-o pe Cami, care mi-a zis să vin la ea Fetiţa nu mai avea pojar, dar Cami nu o mai ducea la grădiniţă „Va fi destul înregimentată, stau cu ea până începem treaba la cafenea”, mi-a zis Deci nu pleca cu grecul, dacă îşi făcea planuri aici! Am luat-o pe Catina în braţe şi i-am simţit mirosul de lapte „Cati, nu-ţi stă rău!”, mi-a zis Cami zâmbind I-am zâmbit şi eu „Timpul trece, şi nu în favoarea ta!”, a adăugat ea „De aceea vreau să rezolv odată şi să mă dezleg de Epaminonda Cum e mai bine: să bag acţiunea de divorţ sau să merg mai întâi acolo?”, am întrebat-o „Hmmm, cred că e mai corect să vorbeşti cu el, vezi condiţiile şi bagi divorţ când vii El oricum nu se prezintă, cel puţin nu cred că bate atâta drum pentru tribunal”, mi-a zis Cami „Să-ţi spun drept, mi-e şi groază de zbor, merg singură atâta drum! Dar trebuie să pun punct acestei pseudo căsnicii!” „Da, sunt sigură că te vei descurca!”, m-a încurajat ea În rest, am vorbit de noul nostru loc de muncă, abia aşteptam toate să contribuim la noua înfăţişare a cafenelei lui Clau, pe care o ştiam a noastră I-am spus că m-am văzut şi cu Boss şi că a încercat iar să amâne lucrurile „El se gândeşte la fiul lui, probabil e speriat de cum va reacţiona Dar cred că şi exagerează”, mi-a spus Cami părerea ei Era ceea ce gândeam şi eu, că Boss m-a folosit şi m-a manipulat ca să aibă fii-su o nevastă şi să nu mai fraierească pe alta „Lasă, că mai călătoreşti şi tu, schimbi aerul!”, m-a liniştit Cami Când am ajuns acasă şi mi-am făcut ordine prin nişte hârtii, am dat de o brăţară subţire, din piele O primisem de la Simina, atunci când i-am adus şi eu una din România, singura persoană cu care m-am împrietenit cât am stat în America Era îndrăgostită de un tip care rămăsese în ţară Oare îşi mai vorbeau? I-am scris pe WhatsApp şi mi-a răspuns după vreo jumătate de oră A fost cu băiatul la un meci şi i-am zis că vin în America M-a sunat imediat şi mi-a cerut detalii, era foarte bucuroasă Era bine, nu avea noutăţi „Dar cu dragostea la distanţă cum stai?”, am întrebat-o Ea a chicotit „Ne-am certat şi nu ne-am mai vorbit o perioadă, acum am reluat legătura”, mi-a zis Tot online, evident A rămas că vorbim mai multe când ne vedem, aşa cum stăteam noi la cafelele de dimineaţă Mircea a ajuns târziu şi mi s-a părut că vine dinspre el o dâră de parfum de damă, din ăla fin şi scump L-am îmbrăţişat şi am adulmecat bine, nu mă înşelam „Cum a fost întâlnirea?”, l-am întrebat „Obositoare”, a zis plictisit „A fost şi vreo femeie?”, l-am luat direct „A fost multă lume”, a spus dând din mână a lehamite L-am simţit că nu-mi spune tot, aşa că i-am servit-o şi eu elegant sub centură: „Vezi că plec în America să rezolv cu divorţul!” „Cum? Când?”, a întrebat mirat „După ce te întorci de la mare ” „Tot e bine că mi-ai zis acum şi nu m-ai sunat din avion!”, a spus el Încă nu-i trecuse supărarea şi făcea aluzie că fac lucruri pe ascuns „Am zis că e mai bine să discut cu Epaminonda faţă-n faţă şi să lichidăm tot ” „Cât stai?” „O săptămână, două ” „E tot diliu?” „Face tratament, e mai bine”, i-am zis „Faci cum crezi!”, mi-a spus ridicând din umeri Mă deranja atitudinea lui forţat nepăsătoare, cumva îmi lăsa mie pe umeri toată responsabilitatea Mi-ar fi plăcut să ne sfătuim, aşa cum făceam când era şi el însurat M-am dus după el în dormitor şi îşi făcea bagajele pentru mare „Mâine poate vin obosit de la serviciu, să nu mai am grija asta”, mi-a explicat fără să-l întreb ceva Eram ca doi colegi de apartament care-şi anunţau reciproc călătoriile AMANTUL LA ÎNTÂLNIRE La birou abia am aşteptat să treacă timpul mai repede Nelu era plecat, mai bine, aşa că nu vedea că de fapt eram emoţionat Cum de ce? Urma să mă văd cu Melina Acasă era o atmosferă de căcat, m-a terminat Cati cu chestia aia, că nu mi-a zis că a fost hostessă M-a anunţat că pleacă în America la Epicur, să discute despre divorţ Aşa negocieri cred că nici americanii cu ruşii nu au, cât au ei pentru un pârlit de divorţ Bine că plec la mare, mai îmi aerisesc şi eu creierii, chiar dacă e şi Teo pe acolo, măcar îi ştiu deja fiţele Mi-e dor şi de copii, să stau mai mult cu ei Melina mi-a spus să ne întâlnim la o cafenea dintr-un hotel de cinci stele Mi-a picat faţa când am văzut cât costa o cafea Era preţul direct în euro, ca la aeroport Am ajuns eu înaintea ei şi am ocupat masa rezervată de ea N-am comandat nimic, deşi chelnerul devenise insistent Aşa că mi-am băgat nasul în meniu, care era cât o carte, şi am citit felurile de mâncare şi ce conţin, până am auzit o voce: „Hei, ai venit demult?” În faţa mea stătea Melina, ca o trestie, şi râdea I-am luat mâna şi i-am pupat-o, chelnerul i-a ţinut regulamentar scaunul ca să se aşeze, iar eu mă uitam tâmp la ea Părea familiarizată cu locul, o ştiau şi cei care serveau, răsfoia meniul şi m-a întrebat dacă vreau să mănânc I-am spus că nu, pentru că oricum nu puteam sta mult Mi s-a părut că se strâmbă puţin, probabil nu-i convenea „Mâine plec la mare cu copiii”, i-am zis ca un fel de scuză M-a privit mirată „Ai copii?!”, m-a întrebat „Da, doi”, i-am răspuns Ea a ridicat o sprânceană a nedumerire „Sunt divorţat”, i-am dat explicaţia „Aha!”, a făcut ea Apoi a comandat un cocktail, iar eu o bere fără alcool Mi-a spus că a avut mult de lucru şi că e obosită, că şi-ar dori să plece undeva, departe, şi să stea la soare Pe măsură ce vorbea, mă întrebam ce caut acolo, cu ea Parcă se plângea prea mult, iar eu nu aveam ce să-i spun, ca să continuăm discuţia I-am zis şi eu că aveam în lucru un proiect, că sunt obosit şi că-mi părea bine că merg la mare „Iubita ta unde e?”, m-a întrebat ea brusc , „Acasă”, i-am răspuns franc N-aveam chef să mint, oricum ştia de Cati „Ştie că eşti cu mine acum?” Ce pula mea îmi pune asta atâtea întrebări? „Nu ştie E grav?”, am vrut să fiu eu ironic „Depinde de cât e ea de sensibilă la minciuni”, a zis ea Deja începea să mă agaseze „Nu o mint, doar i-am spus că întârzii Dacă vrei, o sun ca să-i confirmi că sunt aici Te linişteşte asta?”, am întrebat-o „Nu e vorba de asta, dar poate era frumos să-i spui ” Asta o fi vreo feministă, te pomeneşti! „Acum sper că scopul întâlnirii noastre nu e să-mi faci morală!”, i-am zis vizibil deranjat Melina a râs „Ţi- am zis că eşti simpatic ” „Oi fi, şi nici cafea nu bem!”, am răspuns cu aluzie la cafeaua pe care am vărsat-o pe mine, la conferinţă „Da, suntem doi mincinoşi, pentru cafea am zis să ne vedem ” Îmi place de ea, se prinde repede „Cu tine care-i treaba?”, am luat-o şi eu la întrebări „Sunt într-o semi relaţie”, a zis „Cum vine asta? Dormi doar pe o parte?”, am glumit eu Ea iar a râs cu dinţii ei parcă prea albi „Ne vedem rar, el e străin ” O fi şi asta cu vreun boşorog „Şi când vă vedeţi?” „Cam o dată la două săptămâni Are o funcţie importantă într-o multinaţională ” „E mai bine aşa, nu aveţi timp să vă certaţi”, am zis „Nu ne certăm deloc, mie îmi place stilul ăsta de viaţă, îmi dă libertate Şi sunt şi ocupată cu serviciul, îmi doresc să lucrez la o agenţie de evenimente în străinătate Şi el vrea să mă ajute”, mi-a mărturisit Deci am mirosit-o bine că are pe unul cu bani care o plimbă prin lume şi fata e niţel interesată Şi încă o dată m-am întrebat ce pula mea caut eu acolo? „Mi-a părut bine că ne-am văzut, dar eu trebuie să plec Mai am de făcut bagajul”, m-am scuzat Asta cu bagajul era o minciună, dar chiar voiam să mă car din locul ăla ce părea poleit şi tapiţat scump Iar fata asta vorbea numai de călătorii şi de cât de mult munceşte „Aşa repede a trecut timpul? Şi mie mi-a părut bine!”, a zis şi s-a ridicat de pe scaun Mi-a sărit în braţe şi i-am simţit gura pe gâtul meu, ca o ventuză De asta îmi erai tu mie, pisi! „Câţi ani are prietenul tău?”, am vrut să aflu „E mai mare cu ani decât mine ” Iar tu ai chef de futut, asta se vede de pe Lună Nu se dădea dusă din braţele mele, aşa că am strâns-o şi eu, iar ea s-a lipit aşa de tare de mine, că i-am simţit adâncitura de sub abdomen Mi-era să nu mi se scoale pe acolo Am îndepărtat-o uşurel şi i-am pupat mâna Ea se uita peste mine şi am văzut că intra un tip foarte elegant „Hai, că nu te plictiseşti!”, i-am aruncat înainte să ies din cafenea Ce ţi-e şi cu pizdulicile astea! Cum se vaită ele că muncesc şi apoi dau năvală pe orice pulărău care le cade în mreje Nu era fată rea Melina asta, de frumoasă era frumoasă, doar că parcă aştepta ceva, şi nu era doar futaiul Brusc, mi-am amintit că n-am plătit Să-mi dau palme, de bou ce sunt! M-am întors repede şi am intrat în cafenea, dar n-am mai văzut-o pe Melina M-am dus la chelnerul care ne-a servit şi m-a lămurit: „Domnişoara a plecat cu prietenul ei A plătit ea, are card de membru” Nu cred că era vorba de prietenul ei de departe, doar dacă s-o fi teleportat Clar că l-a agăţat pe ăla de-a intrat când să plec eu Card de membru? Deci era de-a casei, nu mi s-a părut Fata se distrează pe timpul ei şi pe banii altora, bun aşa Acasă, Cati făcea clătite şi era un miros plăcut, familiar Am sărutat-o pe bărbie, că s-a grăbit să nu ardă tigaia Am mâncat clătite cu dulceaţă de vişine şi cu ciocolată Ea şi-a pus şi îngheţată Mi-a spus că mă iubeşte şi că-i va fi dor de mine, iar eu am sărutat-o pe gură şi ne amestecam dulceaţa cu ciocolata pe limbi Eram uşor excitat de când s-a lipit Melina de mine, însă Cati mi se părea încă slăbită Dar ea, cu antenele ei, m-a simţit şi m-a tras în dormitor Când terminam, mi-am imaginat că i-o trăgeam Melinei, iar Cati s-a mirat ce energie aveam N-a fost o întâlnire nereuşită totuşi, şi nici nu m-a costat nimic NEVASTA LA MARE Mircea a venit în jur de opt dimineaţa să ne ia cu maşina Abia i-am sculat pe copii, care n-au vrut să mănânce, pentru că ardeau de nerăbdare să facă baie în mare Nu am avut bagaje multe, dar am îndesat în portbagaj colacii de apă, saltelele şi echipamentul de scufundări al băiatului Copiii au sărit la Mircea în braţe, de cum au ieşit pe uşă, pe mine el doar m-a salutat Ne-am aşezat în maşină şi le-am dat voie copiilor să se uite la un filmuleţ pe telefon „Ce-ai mai făcut?”, m-a întrebat Mircea, care conducea îngândurat, eu stăteam lângă el „Nimic deosebit La serviciu ne-a venit o şefa cretină, se poartă ca un despot, dar mai mult cu bărbaţii”, i-am răspuns „La sală mai mergi?” Ia te uită, ce grijă are el, care m-a luat peste picior când am mers la lecţii de dans cu Raiu! Bine, nu ştia el cu cine merg „N-am mai avut timp Ştii că Mioara pleacă de tot în Australia?” i-am spus „Tu vorbeşti serios?” Şi chiar era uimit „Da, s-a regăsit cu unul cu care s-a iubit în tinereţe, cică ăla e singur şi a chemat-o la el”, l-am lămurit „Păi, şi cu Manuel al ei ce face?”, a vrut să ştie Mircea Normal, doar a fost la nunta lor şi s-au făcut de pomină acolo „Va divorţa, ce să facă?” „Interesant Tocmai acum când s-a aşezat şi ea la casa ei ” „Asta i-am zis şi eu Dar e îndrăgostită ” Şi mi-am amintit de ce a zis Mioara, că iubirea e foarte importantă Şi Mircea a plecat de acasă pentru că i s-au aprins călcâiele după una De aceea n-a mai zis nimic, se simţea cu musca pe căciulă Am ajuns după nici trei ore la hotel şi ne-am cazat Apartamentul era foarte spaţios, a făcut şi Mircea o treabă bună Copiii mă băteau la cap să mergem la plajă, aşa că mi-am pus costumul de baie şi o rochie şi am ieşit Aveam şezlongurile noastre aproape de mare, eu m-am întins pe unul, iar Mircea s-a dus cu copiii în apă Era destulă lume, chiar lângă mine era un cuplu care se pupa continuu La un moment dat, ea s-a aşezat pe el, de îmi venea să le strig să le fie ruşine, că erau destule hoteluri în jur Dar ce-mi bat eu capul cu toţi nesimţiţii! Şi nici nu erau foarte tineri M-am ridicat în fund, să mă uit după copii, îl vedeam pe Mircea cum înota, iar copiii săreau în jurul lui ca delfinii Erau tare fericiţi Apoi au venit cu şiroaie de apă după ei, iar eu i-am şters cu prosoape Pe Mircea nu l-am şters, asta ar fi fost culmea! Stătea în picioare şi se usca la soare Avea nişte budigăi cu raţe, iar eu am pufnit în râs M-a văzut şi m-a întrebat: „Ce e?” „Râd de pantalonii tăi”, i-am zis „Ce e cu ei?” „Sunt cu raţe ” „Păi, da, cu ce-ai vrea să fie? Cu rinoceri?” Copiii au început să râdă, iar fata a zis: „Chiloţi cu corn” Mircea a râs şi el Râdeam toţi, iar cine ne vedea zicea că ce familie frumoasă şi fericită suntem Poate şi ăia care se călăreau erau certaţi şi se împăcau Mircea s-a lungit pe şezlong şi le-a zis copiilor să nu se îndepărteze I-am uns cu nişte cremă de soare şi s-au apucat să se joace cu nisipul Fetiţa făcea plăcinte, iar băiatul construia un cuptor să le coacă Mi-am amintit că nu mâncaseră nimic, şi nici noi „Nu vă e foame?”, i-am întrebat „Acuşi e gata mâncarea!”, m-a anunţat fata „Chiar, copii, nu vreţi să mâncaţi ceva? Ce să vă ia tata?”, i-a întrebat şi Mircea „Lasă, că mai bine mergem toţi să mâncăm undeva Mai stăm un pic, că arde soarele”, i-am spus Am început să mă ung şi eu cu cremă, eram albă ca brânza, şi n-aveam chef să mă fac ca un rac fiert Mă chinuiam să-mi dau pe spate, iar Mircea s-a oferit să mă ajute Era ciudat să-i simt mâinile cum îmi umblă pe corp M-a uns şi pe picioare, fără să-l rog, iar eu i-am mulţumit „Parcă ai mai slăbit, arăţi bine”, mi-a zis Ce-o avea, de mă complimentează? Asta înseamnă că înainte eram mai grasă După ce s-au uscat slipurile copiilor, am luat-o din loc Chiar mi-era foame Am decis să încercăm la restaurantul din hotel şi a fost o alegere foarte bună Pentru copii aveau porţii mici, şi totul era proaspăt „Hai să mergem cu telegondola, tati!”, a spus băiatul Iar mie parcă mi-a dat cu ceva în cap La telegondolă l-am prins cu fufa roşcată, când eram în concediu, se prefăceau că nici usturoi n-au mâncat, nici gura nu le miroase Deşi au trecut patru ani de atunci, nu puteam uita furia care m-a cuprins când am văzut-o acolo Îmi venea să mătur pe jos cu ea Nu ştiu dacă Mircea îşi amintea ceva, a acceptat imediat Ne-am pus pălării pe cap şi am plecat Era coadă, că ce să facă lumea cât nu stă la plajă? Bună şi telegondola asta la ceva Am făcut un drum, iar la capăt am coborât şi am luat îngheţată, apoi ne-am întors şi am stat la piscină până seara Am luat cina pe terasă, iar cei mici au fost tare cuminţi Băiatul îi povestea fetei un vis: „Eram deja la următorul nivel şi m-au prins” „Şi pe mine, dar eu am scăpat cu viaţă!”, a zis fata, mândră „Ce tot vorbiţi voi acolo?”, i-am întrebat „Ce am visat”, a zis fata „Păi, asta visaţi? Că vă aleargă nu ştiu cine şi că scăpaţi cu viaţă?” „La mine vaporul era în furtună şi mă căuta unul rău”, mi-a mai spus băiatul „Dar e îngrozitor ce visaţi!”, am spus „De la jocuri de calculator Ce vrei! Asta e generaţia lor”, a zis Mircea, care nu părea afectat Mi se părea straniu să-i aud pe copiii mei vorbind despre o ameninţare a morţii, chiar şi în vis Că sunt urmăriţi şi goniţi Seara i-am băgat la duş şi au adormit imediat Într-o cameră stăteam eu cu fata, în cealaltă, Mircea cu băiatul Baia era comună Ne-am zis „Noapte bună!” şi am căzut frântă Zilele au trecut repede, eu am început să prind culoare, Mircea mă dădea cu cremă fără să-l rog, ca un ritual, de când ajungeam la plajă Copiii erau veseli şi se bălăceau, iar Mircea nu mai ştia ce să facă de dragul lor Am vorbit despre viitorul lor, la ce şcoli să-i dăm mai departe, m-a întrebat şi de mama „Iese cu un domn de vârsta ei, pare tare fericită”, i-am zis „Mama soacră are întâlniri?”, s-a mirat el amuzat „Vor să plece în vacanţă în Cuba Asta m-a enervat un pic, pentru că ştii ce ne-a făcut când am vrut să mergem în Caraibe ” „Da, lumea se schimbă Mioara, maică-ta ”, a constatat el Numai noi rămânem proşti, îmi venea să spun Cam în a patra seară, când mă băgasem în pat, a venit în cameră şi ne-a privit, pe mine şi pe fetiţă Era îngrijorat dacă o ustură pielea, că stătuse cam mult la soare I-am zis încet că e bine Iar el a venit şi a pupat-o pe frunte pe aia mică, apoi pe mine Am rămas mască şi m-am acoperit cu cearşaful mai bine M-am făcut că am adormit instant Ce l-o fi apucat? A doua zi şi penultima de vacanţă, l-am privit atentă Stătea doar cu copiii lipiţi de el, îi ţinea în braţe şi îi pupa, înota cu ei şi la masă se ocupa să le taie mâncarea în farfurie Le-a făcut toate voile şi le-a cumpărat ce au vrut Seara, la cină, nu am mai vorbit aşa de mult, doar mi-a zis la un moment dat: „Băi, Teo, ştiu că sunt un nemernic pentru tine, poate în faţa ta nu am scuză, dar crede-mă că şi mie mi-a fost ruşine să te rog să împărţim cheltuielile Dar chiar am avut probleme, şi promit să rezolv tot cât mai repede ” Am rămas mirată că recunoştea cât de mizerabil a fost la faza cu banii „Ce ai păţit?”, l-am întrebat „Am avut nişte schimbări la serviciu, apoi Cati a fost bolnavă, a rămas şi fără serviciu, din astea”, a spus el Ca să vezi că Dumnezeu nu doarme! M-am prefăcut că îmi pare rău „Şi acum e totul bine?”, am întrebat, evitând să pronunţ numele fufei, că doar nu-mi păsa de ea nici cât negru sub unghie „E mai bine”, a răspuns Şi mi-am dat seama că, dintre toate problemele, Cati era cea mai mare şi că la ea se referă Păi, eu l-am pus? Aşa le trebuie, dacă au vrut să fie ei împreună Şi au stricat două case, că ştiam că şi ea era măritată N-avea rost să întreb dacă a divorţat de tipul care stătea în America, ce căsnicie o mai fi fost şi aia! Deodată, Mircea mi-a luat mâna dreaptă în a lui şi a zis: „Mulţumesc că eşti înţelegătoare!” Eu nu ştiam ce să zic şi am înclinat din cap Copiii băteau din palme şi strigau: „Tati o cere pe mami în căsătorie!” Aşa că nu mi-am tras mâna şi am zâmbit amândoi la ei ca doi părinţi buni ce eram Drumul la întoarcere a fost tăcut, mergea radioul, iar copiii au adormit Când am ajuns acasă, l-am întrebat dacă vrea să intre, dar el a zis că se grăbeşte Când să intru cu colacii de înot în casă, l-am auzit în urma mea pe Mircea: „Să-mi bag pula dacă nu-mi place de tine mai mult acum!” Eu era să scap tot ce aveam în mână şi am rămas ca proasta uitându-mă în urma maşinii „Ce-ai păţit, dragă?”, a întrebat mama, care a ieşit şi ea „Nimic”, i-am spus În timp ce pregăteam cina, ea mă studia şi a dat verdictul: „Aşa-i că mai ţii la el? Cred că şi el la tine Marea face şi desface”, a zis mama, pe care era clar că nu o puteam păcăli Şi nici nu încercam de data asta „Mi-a zis că a avut probleme, auzi, tu, curva aia a rămas pe capul lui fără serviciu şi a fost şi bolnavă”, i-am zis „Boala lui Calache Toate fac aşa, să nu se ducă la lucru, le ştiu eu pe astea Iar ei sunt buni cât au bani Când sunt calici, se întorc la neveste”, a spus mama „Păi, mi-a şi făcut tot felul de complimente cât am fost la mare!” „Eu ce-ţi spun?” Mda, şi, când, îi va merge bine, va reveni la aerele lui AMANTA ŞI PLECAREA ÎN AMERICA Mircea a venit bronzat de la mare şi cam îngândurat, dar măcar nu mai era nervos Ce-i drept, nici eu nu l-am sunat deloc şi nici nu i-am scris cât a fost plecat Ce rost avea? Să-i dau satisfacţie matracucii de Teo că par disperată? Şi aşa sunt sigură că mă foarfecă, de n-are aer Lasă, să vadă şi el care e diferenţa, când îi dădeam pe vremuri mesaje, iar el îmi spunea să nu-l mai fut la cap! El nu ştia cât mă umilea şi cât mă rănea, mai ales când nu răspundea deloc, iar eu îl aşteptam şi nu-mi făceam niciun program Că dacă mă căuta şi voia să ne vedem? Acum, deşi locuim împreună, parcă nu mai preţuieşte că mă are lângă el Cât a fost plecat, mi-a prins bine liniştea, aşa mi-am dat seama de multe lucruri, de care nu am fost conştientă Ştiu că am făcut totul din iubire, dar am fost şi naivă Şi nu mai vreau să fiu naivă L-am îmbrăţişat de cum a intrat pe uşă „Mi-a fost dor de tine!”, i-am zis la ureche, apoi l-am muşcat uşor de lob Adevărul e că am adormit greu nopţile, m-am dezobişnuit să fiu singură „Şi mie de tine!”, a zis el I-am pus rufele din bagaj la spălat şi l-am întrebat dacă vrea o cafea Era spre seară, dar ştiu că el n-avea nicio problemă cu ora atunci când era vorba de cafea Mi-a zis că da, iar cât a făcut duş, i-am pregătit cafea la ibric Stăteam amândoi la masă şi-l priveam ce frumos era aşa, bronzat, şi cu părul ciufulit după duş M-am aşezat la el în braţe şi l-am adulmecat Mirosea a bărbat, iar eu eram femeia lui, asta era în acel moment M-a cuprins şi el cu braţele şi şi-a sprijinit bărbia de umărul meu, se freca din când în când cu obrazul de faţa mea, aşa cum fac pisoii când se alintă „Măi, chiar mi-a fost dor de tine!”, i-am zis El m-a muşcat uşor de gură şi l-am muşcat şi eu, apoi ne-am sărutat de-a binelea „Hai, recunoaşte! Ai stat tu nefutut o săptămână?”, l-am întrebat pe un ton glumeţ El s-a uitat la mine mirat „Tu ce crezi?”, a zis „Sincer? Că Teo a încercat să te recucerească!”, i-am răspuns privindu-l în ochi „Iar începi cu prostiile! Am stat în camere separate, erau şi copiii cu noi Mai termină cu scenariile astea!”, mi-a zis iritat Am încercat să-l îmbunez şi l-am mângâiat pe faţă „Ok, ok! Sunt o proastă!”, am spus „Iar tu, aşa îngrijorată ai fost, că nici nu mi-ai dat vreun semn, cât am fost plecat!”, mi-a reproşat Aha! Domnul s-a simţit deci neglijat „Nu am vrut să te deranjez, ştiam că eşti cu copiii, te-am lăsat să te bucuri de ei”, i-am spus Mircea s-a uitat la mine cumva surprins Păi, da, nu mai eram naiva care făcea totul ca să-i arate că-l iubeşte, acum am întors foaia! „Mi-e cam foame”, a zis el, parcă dorind să sară peste subiect „Avem friptură la tavă cu cartofi copţi”, i-am spus „Mmmm, sună bine Bagă mare!”, a zis el şi m-a luat de mână „Nu ştiu ce am făcut ca să te merit!”, mi-a mărturisit brusc „De ce zici asta? Şi eu sunt norocoasă!”, i-am răspuns Chiar eram foarte uimită să aud asemenea cuvinte de la el Mircea a oftat „Hai să mâncăm!”, a zis Ne-am aşezat la masă şi m-a întrebat când plec în America „Poimâine”, am răspuns „Cât stai?”, a vrut să ştie „Nu mi-am luat bilet de întors, de fapt Epaminonda s-a ocupat Când rezolv cu el, mă întorc Sper să fie cât mai repede ” „Stai aşa, adică tu stai la cheremul lui Epicur ca să-ţi cumpere el bilet de întoarcere?”, a întrebat „Nu stau la cheremul nimănui Mi se pare normal să achite el călătoria, că nu merg de plăcere ” „Şi dacă nu te mai lasă să pleci?” „Ei, asta e bună! Doar nu mă ţine prizonieră!”, am zis amuzată „Râzi tu râzi, ai uitat că aşa te ţinea când te-am luat din locuinţa lui cu Larisa?” Hai, că deja devenea gravă discuţia! „Linişteşte-te! Nu poate să facă nimic împotriva voinţei mele!”, l-am asigurat eu „Eu zic să-ţi iei bilet de întors şi gata Astfel îi dai un termen să-şi dea acordul pentru divorţ”, a spus Mircea, ferm „Dar chiar exagerezi! Dacă-i pun un termen, iar îl apucă crizele! Crede-mă că va fi mai bine să vin fără condiţii!”, i-am zis „Da, iar el va crede că-i deschizi o poartă”, a spus Mircea „De ce ar crede asta? Ştie că vin pentru divorţ”, i-am spus Deja mă sâcâia discuţia „Dar nu puteai să bagi divorţ aici şi gata? Ce tot îl menajezi pe labagiul ăla?” Asta era culmea! De parcă nu ştia la ce presiuni m-a supus Boss şi cum mi-am pierdut şi serviciul din cauza asta, iar că Epaminonda era un om bolnav „Ascultă, dacă nu comunic cu el direct, el nu va divorţa niciodată!” „Ce să spun! Că parcă aveţi ceva de împărţit sau îi eşti datoare! Se desface căsătoria prin neprezentare Cred că tu cam ai chef de plimbări peste ocean”, mi-a spus sarcastic M-au indispus foarte tare vorbele lui Cred că eu îl ştiam pe Epaminonda poate mai bine decât Boss, care-i era tată „Ştii ceva? Ia, mai lăsaţi-mă toţi cu părerile voastre! Staţi pe capul meu şi îmi cereţi câte ceva, dar de fapt vă vedeţi doar interesul!”, i-am strigat supărată „Interesul? Ce pula mea de interes să am? Că mi-am lăsat copiii şi nevasta a fost interes? Că am încercat să-ţi fie bine şi te-am plimbat pe unde ai vrut e interes?”, mi-a strigat şi el Deja începea un război şi nu era bine „Interesul tău e ca eu să fac ce spui tu, să tac atunci când mergi cu nevasta în vacanţă, să fac mâncare ca să nu te deranjezi la stomac de la catering Ai uitat cât am suferit? Ai uitat de sarcina extrauterină şi când ai spus că nu e copilul tău? Iar acum vii tu să-mi spui ce să fac Află că nu mai sunt proasta pe care ai cunoscut-o, să mă manipulezi cum vrei!”, i-am zis şi m-am ridicat de la masă Am strâns farfuriile şi le-am pus în chiuvetă, apoi am început să le spăl Ce mai, devenisem o nevastă în toată regula! Mircea şi-a aprins o ţigară „Atunci fă ce vrei!”, mi-a zis sictirit Ce să zic, că aveam nevoie de derogare din partea lui! Seara, când m-am băgat în pat, el era deja acolo, doar în chiloţi M-am întins lângă el, nu-mi trecuse supărarea M-a luat în braţe, iar eu m-am întors cu faţa la el „De ce mă necăjeşti, mă?”, l-am întrebat Şi am început să-l trag de păr şi, pentru că nu zicea nimic, m-am urcat pe el şi l-am încălecat L-am strâns între picioare şi, în timp ce-l sărutam, îl întrebam: „Spune, mă, de ce?” M-a prins cu un braţ şi am simţit cum şi-o bagă în mine „Uite, de-aia!”, mi-a spus Iar eu mă mişcam aproape cu furie, aveam nevoie să-mi descarc energia din mine A fost o partidă de sex pe cinste, după care ne-am trântit epuizaţi pe pat, de unde trag concluzia că futaiul rămâne cel mai bun sport Până am plecat, nici n-am prea vorbit, dar ne-am tras-o ca demenţii „Să ai, acolo, de drum!”, mi-a zis Mircea Adevărul e că, dimineaţa, când m-a dus la aeroport, m-a apucat plânsul Atunci mi-am dat seama cât de departe plec fără el De două ori m-am gândit să mă întorc, dar trebuia să rezolv situaţia mea cu aşa zisa căsnicie Încă mă chema Potrivitu în acte, când mi-au scanat paşaportul la aeroport, mi-am dat seama că uitasem de numele ăsta Şi m-a adus la realitate Până la Amsterdam am adormit, mă trezisem devreme şi eram puţin emoţionată cu zborul Am băut o cafea tare când am făcut escală, apoi m-am îmbarcat pentru America Culmea! În avion era foarte puţină lume, mai mult cupluri de bătrâni care călătoreau în tot felul de vacanţe Mi-am amintit de perechea pe care am întâlnit-o când mă întorceam din America, atunci când m-a aşteptat Mircea la aeroport, iar eu nu ştiam, şi cânta André Rieu în difuzoare Mi-am amintit de povestea lor, cât s-au iubit şi s-au aşteptat, iar la bătrâneţe profitau de timpul petrecut împreună şi se bucurau „Când iubeşti, nu te temi de nimic”, mi-a spus ea atunci Şi mi-am amintit că am făcut schimb de numere de telefon şi că am uitat complet de chestia asta Am verificat agenda şi i-am găsit E clar că viaţa mea era un haos! Chiar eram decisă să-i caut când mă întorc Timpul a trecut repede, am mâncat de vreo trei ori, m-am uitat la filme şi am dormit Înainte de aterizare, m-am dus la baie şi m-am spălat pe faţă, mi-am făcut genele cu rimel, m-am rujat şi mi-am trecut mâna prin păr, să-l mai înviorez M-am dat cu parfum şi m-am întors la loc L-am văzut pe Epaminonda chiar când coboram scările în aeroport Tot numai zâmbet, şi m-am mirat cât de frumos era Aşa cum l-am văzut prima oară la şedinţa aia, unde a venit cu Boss Elegant şi cu ochii albaştri S-a repezit la mine, m-a ridicat în braţe şi a început să mă învârtă până i-am zis că ameţesc „Cati! Eşti aici! Nu-mi vine să cred!”, spunea întruna Mi-a luat bagajul şi m-a prins de mână În parcare, aştepta şoferul şi ne-am urcat în maşină Era foarte cald şi oraşul pustiu Clădirile înalte păreau că se întâlnesc undeva, în cer Totul era sticlă şi oglindă Epaminonda locuia în suburbie, unde erau doar case foarte cochete, toate la fel, aliniate impecabil şi fără garduri la curte Mi-a venit să râd, era perfect pentru obsesia ordinii a lui Epa „Ai călătorit bine?”, m-a întrebat de vreo cinci ori până am ajuns Abia aşteptam să intru în casă şi să merg la baie Casa era foarte frumoasă, mobilată în alb, că nu-mi venea să ating nimic Epaminonda mi-a spus că vine periodic o femeie şi face curat şi mâncare, pentru că trebuia să fie atent la alimentaţie Mi-a arătat încântat camerele, pe rând, erau patru, cu tot cu bucătăria open space, iar la subsol avea o sală de fitness Am ieşit repede de acolo, îmi amintea de camera mov în care mi-a pus cătuşe ca să-şi satisfacă fantezia cu şaorma Atunci m-a trecut un fior şi m-am întrebat ce caut acolo, mi-am amintit şi ce a zis Mircea despre sechestrare Trebuie să mă calmez, până la urmă e soţul meu, nu are de ce să-mi fie frică „Fă-te comodă, uite, aici va fi camera ta!”, mi-a zis el conducându-mă la etaj Hmmm camera mea, deci! Era o încăpere mare, cu un pat dublu în mijloc, un dressing şi avea şi baie proprie Asta cred că era cel mai bun lucru I-am zis că sunt obosită şi am nevoie de puţin timp să-mi revin Schimbarea de fus orar m-a cam dat peste cap şi îmi era somn „Stai cât ai nevoie, te aştept jos”, a zis Epaminonda şi a ieşit Din precauţie, am încuiat uşa şi am început să despachetez, apoi m-am dezbrăcat Nu aveam multe haine, pentru că nu eram chitită să stau mult pe aici Sigur, nu-l luam din prima zi cu divorţul, dar nici nu aveam chef să o lălăi Am intrat la baie şi am făcut un duş, erau recipiente cu diferite şampoane, săpunuri, am luat şi eu unul la întâmplare Simţeam deja că pic de somn Când m-am îmbrăcat, abia am nimerit patul şi am adormit pe loc M-am trezit că bătea cineva în uşă, eram buimacă, şi am auzit vocea lui Epaminonda: „Cati, eşti bine? Faci baie de trei ore!” M-am ridicat din pat şi i-am deschis „Am adormit”, i-am spus El n-a mai ştiut ce să zică, iar eu l-am întrebat dacă are ceva de mâncare Ne-am dus în livingul cu bucătărie, iar el a deschis frigiderul „Am cumpărat pentru tine, ia ce vrei de aici!”, mi-a spus Erau pachete şi pacheţele cu mezeluri, brânzeturi, unt, legume Am scos câte ceva şi mi-am făcut sandvişuri şi o salată „Vrei o cafea?”, m-a întrebat Am aprobat din cap, iar el a pus aparatul în funcţiune „Ce-ai mai făcut?”, l-am întrebat în timp ce beam din cafea Nu fumam, ştiam că nu suportă mirosul de ţigară El îşi pusese într-un castron nişte seminţe şi un fel de paie şi parcă rumega la ele „Aaa, multe! M-am mutat în casa asta şi muncesc mult Sunt plecat mai tot timpul prin delegaţii, mă simt mai bine Dar mereu m-am gândit la tine Ai fost mereu cu mine, Cati! Nu ştii cât mă bucur că ai venit!”, mi-a spus şi m-a privit cu ochi de milog, apoi mi-a luat o mână cu ambele mâini Mă simţeam aiurea, dar trebuia să rup farmecul acestui monolog Mi-am tras încet mâna şi i-am spus pe un ton cât se poate de duios: „Mă bucur că eşti mai bine şi eşti mulţumit Eu am venit doar într-o mică vacanţă, trebuie să mă întorc la job, mai am şi alte lucruri de făcut” „Dar nu trebuie să lucrezi, stai aici şi ai grijă de casă şi grădină Uite, dacă vrei, luăm şi un căţeluş!”, mi-a spus înflăcărat Îmi era tare milă de el, dar nu voiam să fiu rea „Epa, te rog, nu insista, sunt foarte obosită de pe drum ” „Iartă-mă, aşa e! Eşti obosită”, a repetat ca un ecou Apoi a adăugat: „Pentru mâine seară am rezervat o masă pentru noi la cină Îţi va plăcea locul” Era perfect, pentru că nu se putea un cadru mai potrivit pentru ce aveam să-i spun despre divorţ M-am scuzat şi i-am zis că mă retrag Se făcuse noapte şi îmi era somn Am încuiat iar uşa la cameră, m-am spălat pe dinţi şi m-am băgat în pat Pe geam venea lumina lămpilor din stradă şi era linişte ca la ţară I-am scris lui Mircea pe WhatsApp că am ajuns cu bine şi sunt foarte obosită „S-a dat la tine Epicur? Şi-a schimbat colecţia de cătuşe cu vreun jug?”, a scris el „Totul e în regulă, eu dorm singură într-o cameră Mâine atac problema şi sper să vin înapoi în maxim trei zile”, i-am răspuns „Ai grijă!” „Am Mi-e dor de tine!”, i-am scris „Cine te-a pus să pleci?” Iar începea cu glumele lui de căcat „Să te fut!”, i-am scris cu ciudă şi am închis telefonul Eram pe punctul să adorm, când am auzit cum cineva încearcă mânerul de la uşă, apoi vocea lui Epa s-a auzit încet: „Cati, dormi?” Eu nici nu respiram „Noapte bună!”, a zis după câteva minute Apoi chiar am adormit Epaminonda mi-a lăsat instrucţiuni cu adresa, de unde să iau apă, bere şi cum să activez sistemul de alarmă dacă plec I-am spus că voiam să mă văd cu Simina Apoi m-am gândit că e mai bine să o invit pe ea, eu nu aveam maşină şi era imposibil să mă deplasez pe jos La distanţele de aici, erau toate şansele să mă apuce Crăciunul pe drum Epaminonda se oferise să mă ducă el, dar nu mă trezeam aşa devreme, plus că nici nu am apucat să vorbesc cu Simina Era ora dimineaţa, iar eu priveam la luna care se vedea pe geam Se făcuse răcoare şi abia spre ora am adormit Era soare afară când m-am trezit, şi prima oară m-am speriat Am simţit că e alt aer şi mi-am amintit unde sunt Cât mi-am băut cafeaua, l-am salutat pe Mircea, la el era deja după masă, ieşea de la serviciu „Ce faci azi?”, i-am scris „Merg cu copiii la film”, a răspuns Era foarte serios, deci nu avea rost să fac una din glumele noastre de tâmpiţi Am sunat-o pe Simina, care s-a bucurat că am ajuns şi a zis că vine imediat Am mâncat puţin şi m-am schimbat de haine Simina era deja la uşă şi ne-am îmbrăţişat ca două surori care nu s-au văzut demult S-a uitat la mine cu mirare: „Ai slăbit, dar tot frumoasă eşti!”, mi-a zis Şi ea arăta bine, avea doar nişte cearcăne Ne-am dus în grădina din spate a casei şi am băut nişte sucuri „Ia, spune-mi, care mai e viaţa ta?”, m-a întrebat nerăbdătoare I-am spus că Mircea a divorţat, că stăm împreună, iar eu am venit să discut cu Epa despre divorţul nostru „Ce bine de voi! Cred că eşti foarte fericită!”, a zis ea cu ton nostalgic Am oftat, ceea ce nu era un răspuns convingător „Sunt multe încurcături, avem discuţii legate de fosta soţie şi copii Eu nu am avut serviciu şi stau legată în căsnicia asta Sper să clarific tot şi să ne vedem de viaţa noastră”, am lămurit-o De data asta a oftat ea „Tu eşti bine?”, am întrebat-o „Da, nu am mari noutăţi Căsnicia cu Peter merge bine, vorbesc cu tipul din România Ştii că era cât pe ce să vină aici?” „Şi?” „Păi, n-a avut destui bani de avion!”, a spus cu voce tristă Ăla, pesemne, e vreun rupt în cur şi credea că-i trimite ea bani „Când va avea, va veni”, i-am spus „Nu puteam să-i dau eu, nici împrumut La noi în casă Peter aduce banii, nu puteam să-i cer aşa ceva”, s-a justificat fără să o întreb nimic „Dar nici nu aveai vreo garanţie că erau pentru avion”, i-am spus „Da Ştii, cred uneori că mă foloseşte Adică şi de vorbit, doar când are el stare, apoi nu mă mai caută şi nu răspunde la mesaje L-am iubit mult, chiar dacă doar virtual, însă am început să obosesc Vreau viaţă, nu iluzii!”, a zis cu lacrimi în ochi Am îmbrăţişat-o şi chiar am înţeles-o Ea se plictisea, de fapt, îi lipsea din viaţă acea scânteie care să o menţină vie Chiar dacă eu şi cu Mircea aveam certurile noastre, poate că fără ele relaţia ar fi fost searbădă Naiba ştie cum e mai bine! „Dar de câteva săptămâni, vorbesc cu altcineva, tot român, dar stă în Franţa”, mi-a zis zâmbind misterios Hai, că se consolează repede! Nu m-am putut abţine să nu râd, a râs şi ea! Mi-am amintit discuţia pe care am avut-o data trecută, chiar înainte să mă întorc acasă, când ea mi-a zis: „Să nu faci ca mine, să nu pleci din locul în care te aşteaptă iubirea!” „Ce iubire? Pe naiba!”, îi zisesem eu atunci „E un ceva care te atrage, deşi nu recunoşti sau nu realizezi”, încercase ea să mă convingă Eram la fel amândouă, nu am evoluat totuşi cu nimic Diferenţa era că atunci mă grăbeam să ajung să o văd pe Clau, tocmai aflasem că avea cancer, eram certată cu Mircea, iar Simina o ardea virtual cu tipul rupt în cur, şi acum l-a înlocuit cu altul „Cu Peter mai faci sex?”, am întrebat-o Ştiam că nu şi-o mai trăseseră de când a născut ea „Mai răruţ, eram amândoi ameţiţi într-o seară şi s-a întâmplat”, mi-a spus „Eu nu înţeleg, totuşi, Simina, voi sunteţi căsătoriţi de atâta vreme, vă înţelegeţi, de ce nu încercaţi să vă apropiaţi mai mult prin sex? Ce anume nu merge?”, am întrebat-o „Vrei să ştii adevărul?”, m-a întrebat privindu-mă în ochi „Da ” „Peter o are cam mică, noi de la început nu ne-am potrivit Dar e bărbatul care mi-a dăruit un cămin şi are grijă de mine ” Mi-am amintit că folosea vibratorul, aşa că multe lucruri se explicau Aşa cum spuneam, nu se schimbase mare lucru la noi ca nivel de fericire I-am spus că de data asta nu voi sta mult în America, aşa că nu ştiam dacă ne vom mai vedea Am rugat-o că dacă trece prin România să mă caute „Soţul tău rămâne aici?”, m-a întrebat „Nu ştiu, el e aici cu serviciul, dar sigur va mai sta o perioadă”, i-am zis S-a ridicat de pe scaun pentru că trebuia să meargă să-şi ia copilul de la şcoală „Era să uit! Ţi-am adus un cadou, ca să-ţi amintească de mine”, a zis ea şi mi-a întins un pachet Era un poncho colorat şi uşor I-am mulţumit şi ne-am îmbrăţişat lung Ştiam că erau şanse mici să ne mai vedem vreodată După ce a plecat, mi-au dat lacrimile Viaţa e uneori nedreaptă Simina era o fată tare bună şi, dacă am fi locuit în acelaşi oraş, cu siguranţă mi-ar fi fost cea mai bună prietenă Epaminonda a venit mai devreme şi m-a luat în braţe imediat cum a intrat în casă „Ţi-e foame? Îmbracă-te că ieşim Avem mult de mers!”, mi-a spus M-am desfăcut cu greu din strânsoarea lui şi m-am dus în camera mea Mi-am luat o fustă indigo şi o bluză fină de dantelă neagră, iar în picioare pantofi cu toc, negri Constatam că nu prea mai aveam haine noi, dar nu aveam ce să fac Când am coborât, Epa era deja îmbrăcat foarte elegant, părul îi lucea, iar el râdea cu toată faţa Oare de ce nu-l puteam iubi? m-am întrebat pentru o clipă Aş fi rămas aici, m-ar fi alintat, aş fi dus o viaţă de prinţesă Acasă mă aştepta o viaţă plină de griji, cu discuţii despre bani şi alte căcaturi, într-un apartament mic cu chirie „Eşti superbă, draga mea!”, mi-a zis Epa cu admiraţie „Mulţumesc, şi tu arăţi bine!”, i-am zis Ne-am urcat în maşină şi m-a anunţat că drumul va dura vreo două ore Ce naiba făceam atâta timp cu el în maşină? M-a întrebat cum a fost vizita Siminei, i-am spus pe scurt Apoi şi-a pus o mână pe piciorul meu Vorbea despre serviciul lui, era foarte animat, şi m-am mirat ce coerent vorbea, fără repetiţii Timpul a trecut totuşi repede şi am ajuns în faţa unui restaurant Am intrat, iar un băiat ne-a condus la o masă într-un fel de separeu Sala era luminată doar de nişte acvarii agăţate de pereţi, pline cu plante şi peşti, aveau un efect foarte interesant, pentru că se reflectau prin ei pereţii vopsiţi în diverse culori Am comandat o friptură, nu mâncasem nimic de dimineaţă, iar Epa nişte cartofi umpluţi cu brânză Am ciocnit şi un pahar cu vin, el cu ceai rece „Deci? Te-ai hotărât? Rămâi?”, m-a întrebat el „Epa, chiar voiam să vorbim Aş vrea să rezolvăm cu divorţul, am venit până aici special ca să vorbim despre asta Vreau să fim civilizaţi şi să fiu împăcată că înţelegi”, i-am spus Şi m-am simţit mai uşurată El mă privea calm, parcă încercând să priceapă, iar eu mă aşteptam la vreo criză În loc de asta, a izbucnit în râsul lui de măgar „I-ha, i-ha!” Doar că părea să nu-i pese nimănui, aici nu se uita nimeni în gura ta „Ce e de râs?”, l-am întrebat După ce s-a mai liniştit, mi-a spus: „Şi eu am vrut să vorbesc cu tine Am cunoscut pe cineva, dar tu mi-ai luat-o înainte” Eram uimită, nu-mi venea să cred „Adică ai pe cineva?”, l-am întrebat „Da, chiar ţi-o voi prezenta în seara asta, am rugat-o să vină ” Nu ştiu de ce, m-am simţit o fraieră Am zburat atât cu avionul, ca să aflu că soţul meu era cuplat „Nu înţeleg de ce îţi doreai să rămân şi de ce te-ai bucurat că vin?”, l-am întrebat „Chiar m-am bucurat că vii, dar şi eu am vrut să stăm de vorbă Boss nu ar fi de acord cu noua mea relaţie, iar dacă tu ai fi rămas, nu era o problemă Puteai avea viaţa ta, noi a noastră ” Eram uluită, adică ar fi avut de gând să mă folosească pe post de paravan! Pe mine, care-i eram soţie! Şi a plănuit totul, inclusiv să o cunosc pe viitoarea doamnă Potrivitu, Lady Right, cum ar veni! Simţeam că nu-mi revin, aşa că am mai dat pe gât un pahar cu vin „Cine e?”, am vrut să ştiu „E o doamnă foarte rafinată, americană, uite-o că vine!” Spre noi se îndrepta o femeie în vârstă, cred că era mai mare şi decât mama Părul scurt şi grizonat, împodobită cu perle Dar brusc mi-am amintit de ce-mi povestise Boss, despre traumele din copilăria lui Epa, despre obsesia pentru femeia aceea mai bătrână, Ida, şi cum a intervenit să-i despartă Soţului meu îi plăceau babele, probabil că-l gâdilau la ouă Nu era cazul să-mi arăt furia, Epaminonda ne-a făcut cunoştinţă, iar ea a spus zâmbind că e încântată să mă cunoască Epa i-a vorbit de mine, sunt frumoasă şi deşteaptă Cu alte cuvinte: Arăţi bine, dar soţul tău mă preferă pe mine Epa a luat-o de mână şi s-au privit cu dragoste El niciodată nu s-a uitat aşa la mine, dacă nu eram acolo, cred că se sărutau Nu avea rost să-mi arăt enervarea, aşa că m-am comportat şi eu ca o doamnă I-am răspuns cu engleza mea de baltă că şi mie îmi face plăcere să o cunosc, că plec fără surplus de bagaj acasă Nu ştiu ce or fi înţeles, dar au râs Mai întâi ea, apoi el Era topit tot Asta e viaţa, mereu surprinzătoare Am ciocnit şi cu ea un pahar cu vin şi l-am rugat pe Epa să-mi cumpere bilet pentru a doua zi Ea s-a scuzat, a zis că pleacă şi ne-a urat o seară frumoasă în continuare Epa a sărit de la locul lui şi a condus-o până la ieşire Erau ca doi îndrăgostiţi, iar acum îmi explicam de ce mi-a dat o cameră separată şi nu s-a dat la mine de când am venit Nu-mi reveneam din uluială, dar mi s-a luat o piatră de pe inimă în acelaşi timp Epaminonda s-a întors la masă fericit „Îţi place de ea? E divină!”, mi-a spus „Da, îmi place, mă bucur că eşti fericit Ce-i spun lui Boss?”, l-am întrebat „Că am fost de acord să divorţăm Nu mai vreau să se bage în viaţa mea ” Era pentru prima oară când se comporta ca un bărbat adevărat Era clar că totul pornea de la femeia pe care o iubea, pe mine nu m-a iubit, s-a însurat cu mine doar pentru că l-a obligat Boss Acum, probabil, era independent financiar şi îşi făcea viaţa cum îşi dorea Îmi plăcea tot mai mult de Epaminonda de acum, din cel vechi a rămas doar râsul de măgar Eram invidioasă pe bătrâna aia, că o iubeşte, încă mă chema Cati Potrivitu! Ce-ar fi să fac pe-a nebuna şi să-i zic că nu mai divorţez? Eram dusă, doar orgoliul din mine vorbea Tot drumul la întoarcere n-am vorbit mai deloc Epa era mulţumit, eu încă mirată de răsturnarea de situaţie şi de schimbarea comportamentului lui Dar şi de propunerea de a rămâne în aceeaşi casă cu el şi viitoarea lui nevastă Cred că ar fi fost distractiv Ne-am zis „Noapte bună!”, apoi fiecare spre camera lui Mircea îmi scrisese pe WhatsApp dacă sunt bine, i-am răspuns că da, şi că totul e rezolvat Epaminonda a bătut la mine la uşă, i-am deschis „Ţi-am găsit bilet de avion pentru poimâine”, m-a anunţat Parcă nu mai aveam chef să mai stau încă o zi, dar nu aveam ce face „Mergi cu noi, te plimbăm!”, mi-a zis el când a văzut ce mutră tristă am făcut Ne-am dus pe la diverse lacuri şi la cascada Niagara, care m-a copleşit, viitoarea doamnă Potrivitu în aceeaşi maşină cu actuala doamnă Potrivitu Două potrivite, cum ar veni Am trecut graniţa spre Canada şi ne-am plimbat prin Toronto, de care m-am îndrăgostit Am ajuns târziu acasă cu toţii Noaptea m-am trezit în nişte zgomote, parcă necheza un cal Am descuiat uşa şi l-am văzut pe Epa într-un fel de ham, iar doamna cea bătrână îl strunea cu ajutorul unui bici El se făcea că tropăie şi necheza Ea mi-a zâmbit la fel ca proprietarul unui animal pe care l-a scos la plimbare Am închis uşa şi m-am culcat la loc Mi-era dor de Mircea, abia aşteptam să decolez spre el AMANTUL ŞI ACCIDENTELE CASNICE După ce a plecat Cati, am zis să profit cât sunt copiii în vacanţă şi să stau cu ei Când ieşeam de la birou, treceam direct pe la ei şi îi luam la ferma de animale, la film, în parc Mi-a plăcut cum s-a purtat Teo cât am fost la mare Fără cicăleli şi crize Şi, frate, arată parcă mai bine! De câte ori mergeam la copii, era soacră-mea cu ei, pardon, fosta soacră, şi îmi venea să râd când ştiam că are un gagiu Şi ea s-a schimbat în bine, e foarte amabilă şi binevoitoare Într-o după-masă, când căutam ceva în maşină, am dat peste o factură de la bancă pe numele lui Teo Mă gândeam că i-o fi căzut din geantă şi poate are nevoie de ea Ştiam că la ora aia era la serviciu, iar copiii mergeau la înot cu soacră mea Am descuiat şi m-am dus la bucătărie ca să las chitanţa pe masă, la vedere Când să mă întorc să ies, am simţit cum îmi cade ceva în cap şi am auzit zgomot de sticlă spartă Ce pula mea se întâmplă aici? Am deschis ochii, iar în faţa mea stătea Teo, înfăşurată cu un prosop şi cu un turban pe cap În mână ţinea o ramă de tablou ruptă „Aoleo! Tu erai? Am crezut că a intrat un hoţ ” M-am uitat la tablou şi am văzut că era cu noi doi când ne-am căsătorit, era praf acum „Bună armă ţi-ai ales!”, am zis Ea s-a uitat la tablou şi a ridicat din umeri „L-am luat de pe peretele din hol când am ieşit de la baie Asta s-a nimerit ” „Bine că n-a fost vreun Grigorescu, măcar ăsta nu valorează doi lei!”, am spus ironic „Lasă, că se repară!” „S-a rupt fotografia, nu vezi? Puteai să-mi tai dracului cu sticla aia vreo venă!” „Ei, da, acum te omoram! M-am speriat Tu ce făceai? Cine te pune să vii neanunţat?”, m-a luat la rost „Credeam că eşti la serviciu, am găsit o chitanţă în maşină şi am zis să ţi-o aduc ” „Bine, mersi Eu mă pregătesc să mă duc la o întâlnire cu foşti colegi de facultate, de-aia am plecat mai devreme de la serviciu ” Mă uitam la ea şi îmi venea să o iau în braţe, cum se plimba învelită doar în prosop „Ce stai şi te uiţi ca prostul? Nu auzi că am treabă?” Când am auzit cuvintele astea, mi-am amintit de ce nu ne-am înţeles „Distracţie plăcută!”, i-am spus din mers Eram un pic nervos, pentru că uneori chiar mă simţeam un prost O aşteptam pe Cati, care era în America, şi îmi făceam gânduri că o fute Epicur Melina m-a căutat, dar i-am spus că sunt ocupat, ce rost avea? Eram clar din lumi diferite, iar ea voia un sponsor Teo îmi dădea cu tablouri în cap, iar soacră-mea era cea mai câştigată Trăiam într-o lume ireală, toate femeile din jurul meu se comportau ciudat Chiar înainte să vină Cati acasă, l-am scos pe Nelu la o bere în oraş „Băi, m-am văzut cu Melina!”, i-am mărturisit „Pe tine te mănâncă undeva!”, a dat el verdictul „Stai, că doar ne-am văzut, m-am lămurit, nu-mi trebuie!”, i-am zis „Bine aşa, că ţi-a trecut Mai aveai nevoie de încă una? De unde atâta energie, frăţioare?”, mi-a spus Nelu „Nu e doar energie, dar astea, mai tinere, vor toate să le finanţeze un prost, ca să-şi plimbe pizda pe unde vor ele ” „Eh, n-or fi toate aşa, acum poate ai şi tu un aer de om prosper, hehe ”, a behăit Nelu „Am un căcat!”, am răspuns „Cum a fost la mare?”, m-a întrebat el „Chiar mai bine decât mă aşteptam Copiii au fost aşa bucuroşi Băi, dar să-ţi spun una tare: Teo s-a purtat foarte bine, mă! Incredibil, şi a mai slăbit”, i-am spus „Păi, e şi ea mai liniştită, o stresai tu, hehe ” Mă enerva rău când râdea aşa, ca idiotul „Nu-ţi mai spun că am fost să-i las ceva acasă şi m-a confundat cu un hoţ Mi-a dat cu tabloul nostru de nuntă în cap ” La asta, Nelu nu s-a mai putut abţine şi a izbucnit în râs „Bine că râzi, la câte am primit în cap în ultima vreme, mare lucru dacă nu m-am ţicnit”, i-am zis „Păi, ce, cine?”, a întrebat el printre sughiţuri „Cati mi-a dat cu un ciocan de şniţele, asta mă altoieşte cu tabloul de nuntă, sunt un răsfăţat al femeilor, în pula mea!”, am zis Deja mă amuzam şi eu „Cati e la Epicur, mi-a scris că a rezolvat cu divorţul”, am întrerupt eu hăhăiala „Asta e o veste bună, a meritat să-ţi iei cucuiele în cap!”, a zis Nelu şi s-a pus iar pe râs „Nelu, băi, hai să fim serioşi acum! Sunt într-o situaţie cam belită”, i-am zis pe un ton grav „Dar de ce, coaie?” „Frate, se întâmplă următorul fenomen: sunt divorţat, stau cu Cati, ea va divorţa şi ea, mă mai văd cu Teo, pentru că sunt copiii la mijloc Începe să-mi placă şi Teo Nu ştiu ce e în mintea mea, dar uneori simt că înnebunesc!”, i-am mărturisit Nelu a stat un pic pe gânduri în timp ce se uita la berea din halbă „Băi, Mircea, spune drept: tu te mai regăseşti în casa aia, când mergi la copii?” „Nu prea Dar şi cu Cati am discuţii din orice căcat ” „Să zicem că e perioada de adaptare, de toţi vorbesc acum Dar cel mai important este ce vrei tu, băi, asta e important! E vorba şi de copii aici, bun Tu să-ţi pui întrebarea cum ar fi să convieţuieşti iar cu Teo, să staţi în aceeaşi casă, la fel ca înainte, cu soacră-ta ” „Taci, că aia are un iubit, cică merg în Cuba în vacanţă!”, i-am zis „Ce, mă? S-a întors lumea cu curul în sus!”, a decretat Nelu Am râs amândoi, totul era caraghios, mai ales eu „Să revenim, deci, tu eşti cu Cati, pentru care ai divorţat, dar te atrage şi Teo mai nou, de care te-ai despărţit”, a făcut Nelu un rezumat scurt „Cam aşa ceva, de fapt Teo nu mă atrage, m-a surprins cât s-a schimbat ” „Poate că aşa era, dar nu ai văzut-o tu, poate acum e mai liniştită, cum ziceam Dintre toţi, tu pari cel mai agitat Deci problema e la tine Şi ştii de ce cred asta? Pentru faza cu Melina aia, ai simţit nevoia să te vezi cu ea Pentru ce, Mirciulică? De ce eşti nesigur? Nu ţi se mai scoală?” „Nu mai ştiu”, am zis Şi am râs iar amândoi „Mircea, acum fără glumă, tu vezi să nu ai un început de depresie, fără mişto Ştiu că te irită subiectul, dar la noi, printre primele semne de tristeţe vin de la mingiucă Tu nu mai ai chef de futut, te zbaţi între nişte aiureli Revino-ţi, fă sport, ieşi la aer, stai cu copiii mult, stai şi cu Cati!”, mi-a zis Nelu, foarte serios „Nu e vorba că n-am chef de futut, Cati încă mă excită şi ţin mult la ea, doar că ” „Doar că ce, frate? Nu eşti sigur de ce ai făcut?”, m-a întrerupt Nelu Ştiu că nu-i plăcea să mă vaiet „Uneori mă gândesc şi la asta”, am recunoscut „Băi, dar ştii că eşti un mare bou? Am văzut şi la Roma, fata aia te iubeşte, se uita la tine ca la soare, iar ţie nu-ţi păsa Mircea, nu e bine!” Simţeam şi eu că nu e bine „Hai, că trebuie să plec, Lizi a luat bilete la teatru!”, m-a anunţat brusc Nelu se culturaliza „Ar trebui şi tu să o duci pe Cati la un spectacol, vă mai destindeţi”, m-a sfătuit Eram dezamăgit de discuţie, de întâlnire Nelu s-a domesticit complet, iar eu trăiam într-o semi sălbăticie Noaptea târziu ateriza Cati, şi mergeam la aeroport să o iau Am văzut-o imediat când aştepta la bagaje, mi-a făcut cu mâna şi a zâmbit Era cea mai frumoasă dintre toate femeile de acolo Toţi bărbaţii o priveau când a ieşit cu bagajul, iar ţâţele îi săltau Dar ea venea către mine şi ne-am îmbrăţişat Îi simţeam corpul cald şi o doream de fiecare dată când mă lipeam de ea Teo nu era nicăieri în ecuaţia asta şi nu înţelegeam de ce mă gândeam des şi la ea Acasă, Cati îmi povestea că Epicur e cu una bătrână şi a fost de acord să divorţeze Deja nu mă mai mira nimic, de când auzisem că fosta soacră are iubit M-a cuprins cu braţele de gât şi mi-a zis că de acum ne puteam trăi viaţa noastră Noaptea sigur că am avut parte de foc de artificii, după ce am făcut baie amândoi în cadă „M-am gândit mereu la tine”, mi-a zis ea „Şi eu la tine!”, i-am răspuns Am lăsat-o acasă, iar eu am ieşit să iau ceva de mâncare şi ţigări Am sunat-o să o întreb dacă doreşte ceva anume „Mai ai nevoie de ceva?”, am întrebat-o „Să-mi zici că mă iubeşti şi că n-o să mă părăseşti niciodată”, face ea „De la magazin, zic ”, şi am auzit-o cum mă înjură, dar cu drag Mă vedeam în fiecare zi cu copiii, iar Cati îmi reproşa că stau puţin cu ea „Cât au vacanţă, să petrec mai mult cu ei”, i-am zis „Îi obişnuieşti aşa”, mi-a spus Iar mie nu mi-a plăcut asta „Cati, să-ţi intre bine în cap: tu nu poţi să te pui între mine şi copiii mei, clar?” „Nu mă pun nicăieri, doar că va fi greu când vor începe şcoala şi nu vor avea timp Iar vara trece, fără ca noi să mai ieşim undeva ” „Dar n-am ieşit destul? Iar avem discuţii?”, am întrebat-o mirat „Avem o normă de ieşit? Ziceam să profităm de vara asta ” Mă enerva şi gata „Uite ce e, îmi dau seama tot mai mult că nu ne potrivim Nu mai vreau discuţii legate de copii!”, i-am zis pe un ton dur „Cred că te-a vrăjit nebuna aia cât ai fost la mare, de te-ai schimbat aşa! Altfel nu-mi explic ce ţi s-a căşunat pe mine!”, a strigat Cati „Ia, vezi cum vorbeşti! Nu e nebună, ci mama copiilor mei Şi s-a purtat foarte frumos!”, am apostrofat-o „Mircea, aşa nu mai poate continua! Eu vin de la drum, ca să rezolv pentru noi, iar tu mă iei cu osanale la adresa lui Teo!”, mi-a zis furioasă „Ai fost pentru noi? Pentru tine ai fost Puteai să rezolvi divorţul şi fără să mergi până acolo, dar ai avut chef să te plimbi Şi uite că Epicur ţi-a tras-o, are pe alta!”, i-am aruncat înciudat „Eşti mizerabil!”, a mai spus şi mi-a întors spatele Ceva se întâmpla cu mine, dar nu ştiam ce NEVASTA ŞI EMOŢIILE La mare a fost foarte plăcut, Mircea s-a purtat ca un domn, n-a mai făcut remarci nesimţite, cum face el Iar copiii erau în al nouălea cer Era să şi fac infarct, când a intrat în casă să-mi aducă o chitanţă, iar eu am crezut că e un hoţ Făceam duş, că aveam o ieşire cu prieteni, când am auzit uşa de la intrare trântindu-se Mi-a stat inima în loc M-am învelit repede cu un prosop şi, când coboram scările, am luat de pe perete cel mai mare tablou şi i-am dat cu el în cap Pe urmă am văzut că era fotografia noastră de la nuntă, care acum era crăpată în capul lui Mircea Nici nu ştiam ce să mai zic, dar cine l-a pus să vină neanunţat? Şi, pentru prima oară, mi-era ruşine că mă aflam în faţa lui aproape dezbrăcată Îmi ţineam cu o mână prosopul strâns, să nu cadă, şi mi s-a părut că el se uită la mine într-un anume fel Adevărul e că m-a bombardat cu complimente la mare, iar mama a zis că precis că a dat de fundul sacului Păi, mai sunt eu proastă, să-l cred? Că, vezi, Doamne, a fost fufa bolnavă şi fără serviciu! Doar n-ar fi vrut să o iau acasă? Am sunat- o pe Mioara, de când am aflat că pleacă, mi-era tot mai drag să o văd M-a chemat la ea, făcea zacuscă şi dulceaţă, toată bucătăria era ca un câmp de luptă „Îi las lui Manuel provizii, să aibă până m-o uita”, a zis ea şi mi-a făcut cu ochiul „I-ai spus că pleci?”, am întrebat-o „Nu direct, îl iau prin învăluire ” „Cum adică?” „Păi, îi zic seara, când suntem în pat, de exemplu, sau la masă: Sufleţel, dacă eu aş pleca, ce ai face? Iar el zice: M-aş ruga până te-ai întoarce ” „Vai, dar e sfâşietor, mi-e milă de el!”, am exclamat „Faza nasoală e că şi mie mi se rupe sufletul de-a dreptul Dar îl iubesc pe ăla din Australia, mă arde pe dinăuntru!”, a spus ea oftând „Ce situaţie grea!”, am zis „Da, dar îl iau cu uşurelul, până se obişnuieşte Şi nu divorţez acum, poate cine ştie ce găsesc pe acolo, unde merg ” Fată prevăzătoare, Mioara! Am vrut şi eu să-i spun asta, dar e destul de deşteaptă să nu dea vrabia din mână pe cioara de pe gard Adică pe Manuel pentru australian „Ştii că Mircea mă tot complimentează şi se uită la mine într-un anumit fel!”, i-am zis „Nu mă mir Probabil că nu e totul roz cu aia şi îi e dor de confortul de acasă Vezi şi tu ce faci! Eu ţi-am zis să te gândeşti încă de când erai în scandal cu el Un bărbat în casă e un bărbat Te protejează, în doi e mai uşor Chiar şi cu Manuel, am dus-o bine, oamenii mă respectă, de când au aflat că am soţ Aşa-i la noi, mentalităţi învechite! O femeie singură răzbeşte mai greu”, a spus Mioara „Mda, dar mie îmi place cum sunt acum Am atâta timp pentru mine! Doar că mama şi-a găsit pe cineva şi tare mi-e să nu mă lase baltă!” „Ce vorbeşti! Hai, că asta e tare!”, a zis ea amuzată „Da, o ia înaintea tuturor ” „Cu tipul de la pompe funebre care mai e treaba?” „Nu mă atrage, ieşim câteodată, dar mereu face ceva caraghios În rest, nu mă deranjează ” „Ţine-l acolo, la păstrare Nu se ştie Pentru vremuri grele”, m-a sfătuit Mioara „Auzi? Dar, dacă Mircea devine insistent şi se căieşte, ce să fac?”, am întrebat-o „Faci cum îţi dictează inima, nimic din obligaţie sau pentru că ai fi datoare Nimic pentru copii, care oricum cresc Tu trebuie să fii bine E adevărat, eu nu am copii, dar e logic că o mamă nefericită îi face şi pe ei nefericiţi”, a spus Mioara în timp ce mesteca cu lingura de lemn în oala cu dulceaţă M-am dus la ea şi am îmbrăţişat-o „Ce-o să mă fac eu fără tine?”, am început să jelesc „Stai, măi, că nu mă duc pe lumea ailaltă Există mijloace să comunicăm Şi oricum te descurci tu fără mine!”, a zis Era pentru prima oară când ne-am emoţionat, de când ne cunoşteam Omul are nevoie câteodată de o mare schimbare în viaţa lui, ca să ştie ce e important pentru el Hai, că eram şi mare gânditoare acum, când aveam curul în lacrimi! Când am ajuns acasă, am vorbit serios şi cu mama, despre Mircea şi atitudinea lui foarte prietenoasă „Mie mi se pare că vrea să vă împăcaţi”, a spus mama „Asta e, că eu n-aş prea vrea”, i-am zis „Păi, după cât ai suferit din cauza lui Plus că te poţi baza că, dacă s-a dus o dată după o curvă, nu se va mai duce şi altă dată?” Fraza asta m-a luminat şi avea legătură cu ce am gândit când eram la Mioara, cum că oamenii au nevoie de un fel de şoc, ca să preţuiască ce au pierdut Era valabil şi pentru Mircea Dar şi ce zicea mama era adevărat Nu aveam nicio garanţie că va sta cuminte în pantaloni Pe de altă parte, mama m-a liniştit că nu va pleca de la noi „O simplă evadare!”, că adică nu era ceva foarte serios cu domnul acela „Şi cu Cuba cum rămâne!”, am întrebat-o „Mai degrabă în Honolulu! Aia a fost ca să mă cucerească Vezi, fata mea, bărbaţii, indiferent de vârstă, au aceleaşi goange în cap ca să te cucerească!”, mi-a explicat mama, senină Nu era supărată deloc că amorezul se dovedise a fi un fanfaron, a zis că va ieşi în continuare cu el în parc, la spectacole, poate îl va aduce şi pe la noi la masă, dar s-a lămurit cum stă treaba Am luat-o în braţe şi am avut aceeaşi emoţie ca atunci când m-am îmbrăţişat cu Mioara AMANTA ŞI PAUZA N-am avut timp să le iau fetelor ceva din America, mai ales după vestea neaşteptată dată de Epa când mi-a prezentat-o pe băbătia aia ca fiind iubita lui Le-am cumpărat ceva de la aeroport, iar Mircea m-a aşteptat aşa cum am stabilit Nu mai era entuziast ca altădată, dar mi-a spus că e obosit, are de lucru şi la job, şi a stat şi cu copiii mai mult I-am zis că ar trebui să petrecem şi noi mai mult timp împreună, şi i-a sărit ţandăra N-a mai contat că eram obosită de pe drum, că voi putea băga divorţ, că vom fi amândoi liberi M-a jignit şi mi-a aruncat vorbe grele Nu mai înţeleg nimic din viaţa asta M-am văzut cu fetele la cafeneaua cumpărată de Clau, care deja a început să facă modificări Vechiul patron nu mai era, iar ea şi-a luat în serios rolul de proprietară Larisa era bucuroasă că nu mai merge la magazinul cu animale, voia să fie independentă, iar Cami era şi ea foarte implicată Şi eu abia aşteptam să începem şi am vorbit cu Clau de promovare, am zis că trebuie un site mai atractiv, iar pe Social Media mă ocup eu, la fel şi pe Instagram Ştiam un tip care se ocupă de siteuri, de la firma unde am lucrat, mi-am propus să iau legătura cu el Erau curioase să afle ce am făcut cu Epa şi au rămas tablou când le-am zis de babă „Acum te poţi căsători cu Mircea”, a zis Cami „Nu ştiu ce să zic, lucrurile merg prost Se comportă ciudat, mai ales de când a venit de la mare Acum două zile ne-am certat ca chiorii, pentru că i-am sugerat să stăm mai mult împreună, merge la copii în fiecare zi Şi s-a inflamat că am zis de fosta nevastă că e nebună”, le-am povestit eu „Of, Cati, asta nu se mai termină!”, a zis Cami „Fată, eu ţi-am zis mereu că e un dobitoc!”, a zis Larisa Clau era pe la bar, vorbea cu un băiat care servea şi nu a auzit discuţia „Cred că şi tu greşeşti, sunteţi stresaţi, eu zic că cel mai bine să luaţi o pauză”, a fost Cami de părere „Ce vrei să spui?”, am întrebat- o „Exact ce ai auzit”, m-a lămurit ea Am rămas toate cu ochii căscaţi, între timp s-a aşezat şi Clau la masă „Dacă tu, de când staţi împreună, ne povesteşti doar lucruri negative, înseamnă că ceva nu merge Pauza vă va da o altă lumină şi veţi putea să aflaţi cât de mult vă doriţi o viaţă împreună”, a continuat ea „Fată, dar au divorţat, acum ce rost are să se despartă?”, a întrebat Larisa „Cami are dreptate Din câte înţeleg, ai probleme în paradis Dacă ele continuă o perioadă lungă, trebuie să daţi un restart”, a intervenit Clau Mi-am luat capul în mâini şi mă apuca disperarea Ce am făcut cu viaţa mea şi încotro merg? Ea m-a bătut uşor pe braţ „Nu te îngrijora, nu e capăt de lume Să vă spun ceva, fetelor! Când am aflat că am cancer, m-a trimis cineva la cursuri de yoga, acolo am învăţat foarte multe Dar cel mai important vă spun şi vouă ce e: să te detaşezi de lucruri negative şi să mergi înainte!”, ne-a zis Clau Simţeam că mă aflu într-o situaţie fără ieşire „Lasă, fată, că ne ai pe noi, nu fi amărâtă!”, m-a consolat Larisa în stilul ei Aflasem mai devreme că s-a împăcat cu Tibi, „până la ceva mai bun”, cum s-a exprimat ea Dar nu mai voia să lucreze la magazin cu el Cami se vedea cu tatăl Catinei, dar i-a spus că nu pleacă în Grecia El îşi găsise un serviciu în Malta şi le vizita periodic Clau a acceptat să se mărite cu Pişcoţel, ca să o poată ajuta mai bine cu afacerea Ne-a anunţat că va face doar cununie civilă, în toamnă, cu public restrâns Doar eu eram fiica ploii Cumva, eram chiar mulţumită că am scăpat de Epaminonda şi că el şi-a găsit pe cineva, oricum nu mai aveam de gând să dau ochii cu Boss Depusesem actele pentru divorţ, aveam şi acordul lui Epa, aşa că totul era o formalitate Nu aveam nimic de împărţit „Dar nu-ţi lasă apartamentul sau maşina?”, a întrebat Larisa „Erau ale lui, nu am contribuit cu nimic”, am zis , Aşa eşti tu, săracă şi cinstită, futută şi cu banii luaţi!”, a zis Larisa, chiţăind Cami i-a tras o privire fulger, că nebuna s-a oprit Eram obişnuită cu glumele ei, acum îmi păsa de mine „Tu mai ai acces la garsoniera aia a mătuşii tale?”, a întrebat Cami „Da, mă pot muta oricând”, i-am răspuns „Atunci ar fi bine să o faci cât mai repede Lasă-l pe Mircea să se liniştească o perioadă şi să decidă ce are de făcut Cred că nu mai ai nicio armă cu care să-l convingi”, a zis ea „Nici cu fututul?”, s-a interesat Larisa „Nici”, i-am zis „Bun, deci te muţi de mâine şi nu ceda la rugăminţile lui, că sunt temporare Şi nici dacă se enervează nu riposta!”, m-a sfătuit Cami Nu degeaba o luase Clau consilieră, era bună, ce mai! M-am mai înviorat şi eram mai plină de optimism Am discutat despre planurile legate de cafenea, Clau dorea să organizeze primul eveniment în toamnă, la două săptămâni după deschiderea oficială Pentru eveniment avea nevoie de ajutorul meu Ne-a comunicat salariile pe care le poate oferi la început, iar noi am fost de acord Era foarte dornică să facă şi evenimente culturale, să cheme câte un artist să cânte pentru o cauză nobilă Ne dădea şi nouă speranţă că va fi bine Prea mult nor pe cerul meu! Seara, când am ajuns acasă, Mircea nu venise M-am apucat să-mi strâng hainele într-o valiză şi un rucsac, altceva nu aveam Când a sosit, a văzut genţile pe hol „Iar pleci? Abia ai venit!”, mi-a zis „Tu unde ai fost până la ora asta?”, l-am luat direct „Cu copiii în parc, iar când i-am dus acasă, soacră-mea, fosta, mă rog, a insistat să rămân la cină, apoi a venit şi Teo şi am mai stat de vorbă”, mi-a zis el senin Iar proasta, adică eu, îşi făcea mustrări de conştiinţă că pleacă! „Perfect Vei avea mai mult timp, pentru că am decis să luăm o pauză, ca să vedem fiecare ce e mai bine pentru noi!”, l-am anunţat solemn „Ce dracu’ ai?”, m-a întrebat el „Nimic, doar că m-am săturat să ne certăm Când ne va fi dor unul de altul, ne vom căuta”, i-am zis şi l-am luat în braţe „Măi, Cati, ce-mi faci tu mie? Stai aici, nu pleca!”, mi-a zis în timp ce mă ţinea strâns de talie „Mircea, te iubesc, dar nu putem continua aşa!” Noaptea, am dormit îmbrăţişaţi, iar el ofta Mi se rupea inima în bucăţi, dar nu mai puteam să dau înapoi, pentru că ar fi fost la fel Aveam nevoie de acel restart de care zicea Clau Dimineaţa, m-am trezit odată cu el şi ne-am băut cafeaua „Chiar vrei să pleci?”, m-a întrebat el, când se pregătea să se ducă la birou „Da!”, i-am răspuns ferm A ieşit trist pe uşă, iar eu am izbucnit în plâns Am comandat un taxi şi am luat toate genţile cu mine Cheia am lăsat-o în cutia poştală AMANTUL ŞI REVENIREA Cati m-a anunţat sec că pleacă Nu înţeleg deloc ce vrea şi ce e în capul ei Am rămas ca un prost singur în apartamentul închiriat, mai dau şi bani aiurea! Nelu a ridicat din umeri când i-am povestit „Complicat, Mircea, las-o aşa şi vezi unde merge totul Tu vezi-ţi de ale tale!”, m-a sfătuit el Aşa că aproape în fiecare seară eram la cină, cu fosta mea soacră, apoi şi cu Teo, când nu era plecată prin oraş Dacă nu veneam o dată, copiii intrau în panică şi mă sunau, plângând, să vin Era bine până mă întorceam în locuinţa goală şi fumam singur în bucătărie Mi se părea că o văd pe Cati umblând de colo până colo, îmi venea uneori să o strig, crezând că e în cameră De câteva ori, am vrut să o sun, dar m-am oprit A zis că vrea pauză, pauză să fie! Într-o sâmbătă, m-am urcat în maşină şi am luat-o aiurea până am ieşit din oraş Voiam să ies din locurile în care am fost cu ea, să pot gândi limpede Am ajuns la un parc, un fost domeniu al unui prinţ, acum putea intra şi pulimea Era un lac frumos şi m-am aşezat pe mal şi m-am gândit Când mergeam la copii, îmi plăcea liniştea aceea de acasă, chiar şi de Teo îmi plăcea cum era ea acum Nu îmi dădea multă atenţie, de regulă, după cină pleca să se uite la televizor sau să citească Nu-mi căuta compania, nu mă mai urmărea, nu mă mai insulta Nici Cati nu mai dădea semne, o vedeam pe Facebook că mai posta câte o fotografie cuminte şi cam atât Au trecut mai mult de două luni, iar eu nu ştiu încă ce vreau „Vezi că eşti cam amărăştean în ultima vreme, ai şi tu grijă de tine!”, mi-a atras Nelu atenţia I-am spus că soacră mea, fosta soacră, adică, se purta frumos cu mine şi insista să rămân la cină „Băi, băiete, tu trebuie să faci ce simţi tu, să judeci cu capul tău, nu să facă alţii pentru tine! Băi, e viaţa ta, revino-ţi odată!”, m-a luat el tare „Ok, ok, e viaţa mea, şi eu ce căcat să fac?” „Să judeci, ce vrei, ce nu vrei E greu?”, m-a întrebat el Da, voiam şi acolo, şi cu Cati Câteodată nu voiam nimic, decât să fiu lăsat naibii în pace Nu-mi imaginam viaţa mai departe cu Teo, părea o altă femeie, şi am profitat când au început copiii şcoala ca să le spun că am mult de lucru şi că revenim la programul de weekend Într-o zi, când eram într-un hipermarket, m-am întâlnit cu Cami, gurul grupului de prietene ale lui Cati M-a văzut, aşa că n-avea rost să mă prefac că nu o cunosc Am salutat-o şi mi-a răspuns la salut Am întrebat-o ce mai face şi mi-a zis că e bine Fetiţa? Şi ea bine „Cati ce face?”, am îndrăznit să abordez subiectul delicat Eram sigur că toate ştiau de situaţia noastră, aşa făceau ele Când una păţea ceva, se adunau ca la terapia de grup „Am început toate să lucrăm la cafenea, e foarte ocupată cu evenimentele”, m-a informat scurt Asta suna cumva a să nu o deranjez „A suferit mult, să ştii, Mircea! Şi nu merită! De fapt, nimeni nu merită Eu cred că voi doi nu aţi încheiat toate discuţiile!”, a adăugat Asta era deja o încurajare N-am zis nimic, dar mi-au rămas în cap vorbele ei Când mâncam acasă sandvişurile reci, mi-am amintit cât am rănit-o pe Cati, dar şi cât am supărat-o pe Teo Le-am dezamăgit pe amândouă După aproape trei luni, deja era iarnă şi oraşul se pregătea de sărbători Se făceau cinci ani de când am cunoscut-o pe Cati, în cafeneaua la care ea lucra acum Chiar că viaţa era o spirală! Când am trecut prin dreptul localului, am văzut că şi-a schimbat numele şi vitrina Pe uşă era un afiş ce anunţa lansarea unei cărţi despre amanţi, câtă ironie! Ştiam că aveau bomboane bune de ciocolată, eram curios dacă le mai ţineau, ca să iau şi pentru copii Am intrat, şi era ceva lume M-am aşezat la masă şi m-am uitat în jur Câţiva dintre cei care serveau erau aceiaşi Am zărit-o şi pe Larisa, care se agita pe la bar şi ajuta Pe restul fetelor nu le-am văzut M-am dus la tejghea şi am întrebat de bomboane, atunci Larisa s-a întors şi s-a holbat la mine Am salutat-o, iar ea a îngăimat ceva Am primit bomboanele împachetate frumos şi am zis că aştept la masă o ciocolată caldă Era tot de ziua naţională, când se pregăteau paradele militare, doar că nu eram cu Nelu Aceeaşi atmosferă caldă, iar afară ger Eram cu nasul în telefon când am văzut o mână care aşază cana cu cafea pe masă Am recunoscut inelul, i-l dădusem eu când am luat-o de la Epicur din casă Am ridicat ochii şi ea mă privea de sus Era la fel de frumoasă, cu părul roşcat şi ochii verzi I-am mulţumit „Mai eşti supărată pe mine?”, am întrebat-o „Nu am fost supărată pe tine, ci pe mine!”, mi-a răspuns „De ce?” „Pentru că erai mereu în capul meu şi m-am agăţat de tine”, mi-a spus „Nici eu nu sunt supărat pe tine ” „Te mai gândeşti la mine?” „Da”, i-am zis Am văzut în ochii ei lacrimi, apoi ea a plecat Larisa îi spunea ceva, părea revoltată, dar Cati a ieşit pe o uşă din spatele barului Mestecam în ciocolată şi îmi venea şi mie să plâng O fată mi-a adus pachetul cu bomboane, îl uitasem pe tejghea Eram un prost, asta e! Am lăsat ciocolata pe masă şi banii alături, apoi am ieşit în frig Nu voiam să par patetic şi ridicol, în pula mea, să vadă cum plâng ca un prost! Am fumat o ţigară afară, în frig, iar în mine se frământa sufletul ca atunci când frământa soacră-mea – pardon, fosta soacră – aluatul pentru cozonac Mi-am amintit că vine Crăciunul, va trebui să stau cu copiii, Cati iar se va supăra Am stins ţigara şi am vrut să mă întorc la Cati, să-i spun că vreau să vină cu mine, dar n-am avut putere I-am dat un sms: Da-mi niste timp!, i-am scris Pana când?, mi-a răspuns ea N-am ştiut ce să-i răspund Te iubesc!, i-am scris Ea nu a mai răspuns Deja îmi îngheţau toate alea, aşa că am intrat în maşină Când să demarez, am văzut-o cum stătea şi mă privea prin vitrina cafenelei Şi am citit pe buzele ei: „Şi eu” Am băgat maşina în viteză şi am plecat M-am gândit să trec după Crăciun şi să mai avem o discuţie, să-i cer iertare şi să vedem ce e de făcut Am dus bomboanele la copii şi am stat cu ei vreo oră, apoi m-am dus la Nelu acasă Lizi m-a servit cu o pizza făcută de ea Eram praf şi îmi venea să plâng Amândoi se purtau cu mine de parcă eram un om bolnav La un moment dat, am auzit-o pe Lizi cum vorbea cu Nelu, când erau pe hol, iar eu în cameră, credeau că nu-i aud: „Ce jigărit e, sărmanul! Ce facem cu el? Mai bine îi spui să rămână aici peste noapte, nu-l putem lăsa singur ” „Mda, nu credeam să fie aşa afectat Lasă, că vedem!” Ne-am uitat la televizor şi era o atmosferă de înmormântare La un moment dat, m-am ridicat şi am zis că plec Se făcuse ora noaptea, nu se cădea să stau pe capul oamenilor Lizi insista să rămân, dar Nelu mă încuraja să plec Le-am mulţumit şi am ieşit Afară era frig, iar eu aveam capul gol pe dinăuntru, aşa că n-avea ce să-mi îngheţe Am ajuns acasă, vorba vine, am parcat maşina şi am urcat la apartament Când am deschis uşa, să fac infarct! Luminile erau aprinse în bucătărie şi în cameră Asta ar mai lipsi, să fi intrat un hoţ! N-aveam putere să mă lupt nici cu o muscă Căutam un obiect pe care să-l folosesc în caz că era nevoie să mă apăr, când apare Cati „Tu?”, am întrebat-o mirat „Am lăsat cheia în cutia poştală şi am luat-o de acolo”, mi-a zis Am sărit la ea şi am luat-o în braţe, i-am mirosit părul şi o sărutam pe unde apucam „Să nu mai pleci!”, îi ziceam „Depinde de timp”, am auzit-o spunându-mi la ureche 